
P. Malakauskis. 


Apie Konkordatus. 


1. Paseuly yra dvi suvereni valdži: Bažnyčia ir valstija. 
Jiedvi katra turi savo sritį: Bažnyčia rūpinasi dvasiniais dalykais, . 
valstija pasauliniais. Tik pažymėtina, jog dvasiniai ir pasauliniai 
dalykai čia suprantama ne ontologine prasme, bet sulig savo tikslu 
arba paskyrimu. 

Tų dviejų suverenų santykiai reguliuojama dažnai atskiromis 
sutartimis, kurios vadinama konkordatais.: Anie juos šiame ra- 
šiny ir kalbėsime. 

Konkordatai šiandien—gyvas klausimas. Gyvas kituose 
kraštuose; nemažiau gyvas pas mus, Lietuvoj. 

2. Teros talpa bus tokia: konkordatų vardas, aptarimas, 
padalinimas, istorija, aktyvūs subjektai, objektas, forma, paskel- 
bimas, prigimtis, pasyvūs subjektai, priedermė, aiškinimas, ka- 
dencija ir užbaigos vietoj konkordatų reikalingumas. 

3. Konkordatas, etimologiškai imant, kaipo dalyvis, reiškia 
tai, ką du ar daugelis bendrai yra sutarę; kaipo daiktavardis, reiškia 
pačią sutartį. 

Konkordatai įvairiais laikais įvairiai vadinosi. Kadangi se- 
niau juosna įprastai buvo einama, kad būtų pabaigti kokie nors 
Bažnyčios ir valstijos ginčai, vadinosi „concordia“ (susitaikini- 
mas), „pax“ (taika), „tractatus“ (derybos). Taip vadinasi papos 
Kaliksto II L122 m. konkordatas. Arba vėl, „concordia* vadina- 
si Konstancijos konkordatai 1418 m. Paskutiniųjų patys artiku- 
lai pavadinta „capitula concordata“. Prancūzijos 1801 m. konkor- 
datu pradedant, sutarčių formos konkordatams specialiniai prigi- 
jo vardas „konvencija“. Todel ir depozitiniuose arba, kaip ki- 
ti vadina, formaliniuose bažnytinių teisių šaltiniuose konkordatai 
vienu žodžiu imta vadinti konvencijos. Pav., V. Nussi savo 
konkordatų rinkinį 1869 m. įvardija „Conventiones de rebus 
ecclesiasticis inter S. Sedem et civilem potestatem;“ sylabo 43 
propozicijoj išsireikšta: „Iškilmingos konvencijos, žmonių kalba 
konkordatai“. 

4. Konkordatas aptarti galima štai kaip:!) Konkorda- 
tas yra Bažnyčiosir valstijos sutartis, kuria 
sutvarkoma jų dviejų santykiai kaipnorsabi 
valdži liečiančiuose objektuose. Kard. Tar- 
guini konkordatą aptaria šiaip: „Vietinis Bažnyčios įstatymas, 
išleistas papos autoritu bet kokiai valstijai, prašant augščiau- 
siam jos vyresniajam, kurs patvirtina aną sutartį ir specialiniai pri- 


žada laikytis jos amžinai.“2) Fr. Wer nz tarp kitų konkordato ap- 





į ') Pužymėtina, jog juristai savo spocialybėj dažniausiai vartoja ne filosofi- 
nius aptarimus, bet aprašomuosius. Nes, kaip sako vulgarinė teisių regula, kiek- 
vienas aptarimas teisėse yra pavojinga. 


*) Institutiones iuris ecelesiastici publici, 72. 

tarimų dar siūlo šitokį: „Papos ir civilinis įstatymas, išleistas vie- 
nai kokiai ten respublikai sutvarkyti Bažnyčios ir valstijos san- 
tykiams objektais, kaip nors liečiančiais abi valdži, kurs turi pri- 
dėtą viešos Apaštališkojo Sosto ir anos respublikos sueitos ir 
abi pusi tikrai saistančios sutarties galią.“1) 

Mano išmanymu, nei kard. Targuinio, nei Fr. Wernz'o siū- 
lamas konkordatų aptarimas nėra labai nusisekę. Nes pirmasis 
aptaria privilegijų nuomonę, o antrasis yra perplatus. 

Esencialiniai konkordatų elementai yra: subjektai, objektas, 
prigimtis ir paskelbimas. Bet apie juos savo vietoj. 

5. Konkordatai skirstoma: a) formos atžvilgiu—forma- 
linis ir tolygus, veizint į tai, ar sueita paprasta konkor- 
datų forma, ar ne; b) objekto ir tysos atžvilgiu —dalinis (par- 
ticularis), kaj vienas koks nors klausimas teapimama, pav., Fer- 
dinando II ir Apaštališkojo Sosto bažnytinių turtų konvencija 
1630 m., ir bendras, kurs apima visą klausimų eilę (tokiais 
yra beveik visi šių dienų konkordatai); su tam tikru Bažnyčios ar 
valstijos teisių išvardijimu ir vien nustatantieji santykius. Pirmojo 
paskutiniosios konkordatų rūšies būdo įprastai prisilaikoma, ei- 
nant į sutartis su katalikiškomis valstijomis, antrojo —su nekatali- 
kiškomis. Paskutiniojo dalyko taktika aiški: nejaugi galima tikėtis 
iš nekatalikų,kad pripažintų papai, pav., visuotinę įnrisdikciją, ky- 
lančią iš Dievo teisių ir p. c) Tvermės atžvilgiu — laikinis 
ir amžinas, t. y. neapiibuotam laikui. Pav., Konstancijos kon- 
kordatai, atskyrus Anglijos, buvo sueiti penkeriems metams. 

6. Siaučiant krikščionijos persekiojimui pirmais trimis 
šimtmečiais, aišku, negalėjo būti nė kalbos apie Bažnyčios ir 
valstijos sutartis —tuomet Bažuyčia buvo „collegium illicitum“. 
Kai prasiblaivėjo krikščionijai dangus ir sužibo kryžius, ilgai-il- 


gai nė reikėte nereikėjo konkordatų nei Bažnyčiai, nei valstijoms. 


Nereikėjo delto, kad visi žinojo Bažnyčios ir valstijos sritis ir tei- 
ses; žinojo, pripažino ir laikėsi jų. Bet su laiku ėmė atvėsti pa-au- 
lio tikėjimas--sušliutinavo Bažnyčios ir valstijų santykių princi- 
pai, išnyko harmonija, kilo nesusipratimai, barniai, audra... kova. 
Tam blogumui pašalinti kaip tik sugalvota konkordatai „concor- 
dia“, „pax“, „tractatus“. Tai —viena priežastis, kuri pagimdė kon- 
kordatus. Antra genetiška konkordatų priežastis, gal ir pirmutinė, 
yra, kad būtų užbėgta didesniam blogumui už akių. Tam tikslui 
imta nustatyti linijos ir ribos, kurių civilinė valdžia prisižadėjo 
neperžengti, ir kuriuose Bažnyčia sutiko gyventi. 

Pirmuoju konkordatu vadinti galima Papos Stepono III ir 
cies. Pipino sutartis „pactum Carisiacum“ (Cheirsy) 754 m. Pas- 
ki eina pap. Adrijono I ir Karoliaus D. sutartis 774 m. Tai 
— draugiški sutarti. 


Pirmais taikos konkordatais laikytina Londono 1107 m., 


Paschalio ir Enriko V 1111 m. ir Wormso 23 rugs. 1122 m., 
1) Jus Decretalium, Prati 1913, I? n. 165. 

kuriais pabaigta investitūros ginčai. Toliau seka nelaimingos Si- 
cilijos konvencijos ir pap. Adrijono IV su Sicilijos kar. Vi- 
liu I 1156 m. . 

Aleksandras III iškilusius mažųjų beneficijų  kivirčus 
numalšino patronato teisėmis. Bet ir tai laikoma kokiais ten 
tylos konkordatais ir privilegijų davimo pasauliniams valdovams 
paske:niais laikais praretormacija.!) 

Seka kurioziški dalykai: konkordatus ima daryti karaliai su 
vyskupais, pav., Portugalijos kar. Sancijo ir Porto vyskupo su- 
tartis, kurią patvirtino Inocentas III 13 geg. 1210 m; Anglijos 
kar. Jono sutartis (apie vyskupų rinkimus), kurią pap. Inocentas 
II patvirtino 30 kov. 1215 m. ir d. k. Ima, taipogi eiti konkor- 
datuosna pats papa su vyskupais, pav.: Konstancjjos konkorda- 
tas 1418 m., kurin suėjo pap. Martynas V, imperatorius ir Vo- 
kietijos, Anglijos, Prancūzijos ir Ispanijos vyskupai-prelatai. 


16 šimtm. sueina Lenkija konkordatuosna: beneficijų — Leonas 
X ir Sigismundas 1 liepos 1519 m. ir bendran — Klemensas VII 
ir Sigismundas 1 gr. 1525 m. Po tų konkordatų papos ir vals- 
"tijų sutartys—retas atsitikimas. 

18 šimtm. kilo vėl Bažnyčios ir valstijų g cinčai—ir vėl kon- 
kordatai pasipylė. Čia labiausiai pasižymėjo pap. Benediktas XIV. 
Iš to šimtm. pažymėtina Lenkijos abatijų konkordatas 1736--7 m. 
ir Rusijos vyskupijų sutvarkymas 16 sp. 1798 m. 


Iš 19 šimtm. konkordatų pažymėtina Prancūzijos konvenci- 
ja tarp papos Pijaus VII ir Napoleono I 1801 m.; naujas Lenki- 
j0s vyskupijų sutvarkymas 30 birž. 1818 m; 3 rugp. 1847 m. 
Pijaus IX su Rusija konkordatas; prie Leono XIII įvyko „Ac. 
cordi  stipulati“—kai kutie susitaikinimai su Rusija 24 gruodž. 
1882 m. 


Pijus 'X sudaro konvenciją su Rusija apie Rusijos Lenkijos 
seminarijas 22 liepos 1907 m. 

Pasaulinis karas sustabdė konkordatų kūrybą. Bet po ka- 
ro konkordatų klausimas pasidarė iš naujo gyvas, o gal dar gyves 
nis, negu pirma. Paskutiniaisiais laikais tarp kitų suėjo konkor- 
datan mūsų kaimynai, Latviai —30 eg. 1922 m.) Gal ir Lietuvai 
reikės konkordato. Bet tai klausimas dar ne istorijos. 

7. Aktyviais konkordatų subjektais, arba sueinančiaisiais su 
tartin asmenimis yra Bažnyčia ir valstija. 

Bažnyčią atstovauja papa. Jis vienas nūnai teturi teisę eiti 
sutartysna sų valstijomis. Ta teisė vienam papai rezervuota štai 
del ko: a) konkordatuose dažnai liečiama bendrosios teisės ir b) 
Tišama, taip vadinami, didieji klausimai (causae maiores), pav.: 
vyskupų skyrimas, vyskupijų padalinimas ir tt. Tie dalykai—vien 
papos dalykas. 





1) Vz. Fr Wernz, Jus Decretalium, B n. 165 IV. 
*) Vz. Acta Apostolicae Sedis, XII (1922) 577—531, 

Bet ir papa eina konkordatuosna ne kaipo pasaulinis val- 
dovas, o vien kaipo Bažnyčios galva. Jeigu jis sueina sutartin 
su valstijomis civiliniais dalykais, kaipo civilinis valdovas, tai 
bus ne konkordatas, o valstybinė sutartis.') Pavyzdžiais tarnauti 
gali tie laikai, kai papa dar faktinai tebenešiojo karaliaus vainiką. 

Kadangi konkordatuosna sueiti yra rezervuota papai, tai 
aišku, jog juosna eiti negali nei patriarchai, nei metropolitai, nei 
šiaipjau vyskupai. Jie daugiausiai tegali šį tą susitarti su vals- 
tija vien savo įstatimdavystės srity. Bet tai nebus konkordatas, 
tik vietinis vyskupijos įstatymas. Jeigu randame istorijoj vysku- 
pų konkordatų, tai reikia žinoti, jog senovėj vyskupai turėjo dau- 
giau galios ir teisių. Pagaliau, jeigu ne pats papa eidavo sutar- 
tin-konkordatan su vyskupais, tai paskiau jų aktyvūs subjektai 
dažniausiai riipindavosi gauti iš papos patvirtinimą. 

Iš valstijų pusės į konkordatus eiti gali tie fiziniai ar mo- 
raliniai asmenys, kurie gali eiti į viešas tarptautines konvenci- 
jas, t. y. karaliai, prezidentai, tarybos ir tt. Ar jie vieni eina į 
konkordatą, ar dar reikia net pirmiesiems jo žingsniams žmonių 
atstovybės t. y. parlamento, seimo ir tt., leidimo, o gal vien, suėjus, 
patvirtinimo arba ratifikavimo, tai—kiekvienos valstijos konstitu - 
cijos ar pagrindinių normų klausirmas. 

Papa ir konpetentinga valstijos vyriausybė įprastai eina į 
konkordatus per savo įgaliotinius arba plenipotenciarus. Sau 
tik pasilieka ratitikavimą ir paskelbia. 

Bet kadangi nuo ratifikavimo pareina visas konkordato įvykis, 
tai papa pirma apsiveizi, ar nėra rimtesnių kokių abejonių, jog 
valstijos ratitikantai galėtų atmesti konkordatą. Tai daro, kad 
būtų išvengta nereikalingų pertraktacijų. Bet ir su tokia atsarga 
kartais susilaukiama fiasko. Pavyzdžiu gali būti Latvių seimo 
atmetimas konkordato, sueito 16 birž. 1021 m., ir gauta eiti iš 
naujo. 
8. Konkordato objektu gali būti pasauliniai, dvasiniai ir miš- 
rūs dalykai. Vien tik reikalinga, kad jie liestų kokiu nors būdu - 
vieną ir antrą pusę, nors su visu kitu atžvilgiu. Todel grynai 
dvasiniai, pav., sakramentų medžiaga ar forma, ir grynai pasau- 
liniai, pav., valstijos finansai, nėra konkordato objektu. Nes tie 
daiktai teliečia vieną katrą pusę. Bet toksai, pav., vyskupų paskyri- 
mas gali liesti abi pusi. Liečia Bažnyčia—tai aišku. Bet ir valstijai 
gali būti svarbu, kas bus vyskupu: ar persona grata, ar ne 
svetimtautis ir tt. Todel nieko stebėtina, jog įprasčiausias konkor- 
datų objektas yra mišrieji klausimai. 

In specie iš Bažnyčios pusės konkordato objektu dažniau- 
siai būna: a) naujas vyskupijų sutvarkymas, b) vyskupų nomina- 
cija, skyrimas, siūlymas ir tt, c) globėjų teisės, d) bažnytinių 
turtų kontiskatų dovanojimas ar žemės reformai ir kitiems krašto 
tikslams perleidimas už tam tikrą atlyginimą, e) kai kurių istori- 
nių privilegijų atsižadėjimas ir tt. - 

1) Plg. Atti del Pontefice Pio IX, Il 2, 21. 

Iš valstijos pusės dažniausiai suteikiama Bažnyčiai pilna ti- 
kybos laisvė, pasižadama nekliudyti katalikams susisiekti be tar- 
po su Apaštališkuoju Sostu ir Bažnyčiai tvarkytis sulig kanonais, 
suteikiama dvasiškijai pasaulinių privilegijų ir paskiriama algos 
ir p. Kartais dar valstija prisižada proteguoti ir ginti Bažnyčią. 

Pagaliau, bendras, t. y. Bažnyčios ir valstijos, konkordato 
objektas—taika. 

Konkordatų objektuose viena patemytina, jog valstija įpras- 
tai nieko sava ir nieko nauja nesuteikia Bažnyčiai, kai tai, ką jau 
turėjo Jai duoti ar pripažinti Dievo arba prigimties įstatymo tei- 
sėmis. Pav., Bažnyčios laisvė—juk paties Kristaus duota. Net 
tokie piniginiai dalykai dažniausiai yra nekas kita, kai skriaudos 
ar šiaipjau atlyginimas už bažnytinius turtus, civilines pareigas 
ar bent teisėtas pagalbos būdas Bažnyčiai. Kad ką nuosavaus 
valstija duotų Bažnyčiai, tai —išimtis. Taigi, valstijai bepalieka vie- 
na sunkenybė: užsideda naują priedermę--priedermę išlyginamo- 
sios teisybės ar viešo pasižadėjimo, jeigu ta teisybė jau iš kur 
kitur saisto, pav., skriaudos atlyginime. š 

Atbulai, Bažnyčia valstijai duoda daugiausiai vis sava ir dar 
užsideda išlyginamosios teisybės priedermę. Taigi, Bažnyčiai 
konkordatai visuomet daugiau kaštuoja, negu valstijai. 

0. Konkordatai turi savo formą. Įvairiais laikais jos įvairios 
būta./) Daugelis kas principialinių konkordatų formų  teranda 
tris.2) Mano išmanymu, jų yra keturios. Štai jos: a) Vienpu- 
sio Bažnyčios pasižadėjimoišvaizdos. Sulig ta 
forma pirma sueinama sutartin; po to papa išleidžia raštą, kuriuo 
visa galutinai nustatoma ir paskelbiama sutartis. Tokios formos 
yra, pav., Konstancijos konkordatai ir „Kunigaikščių konkorda- 
tai“ 1447 m. b) Dviejų savystovių raštų, t. y. dekla- 
racijų arba įstatymų, kuriuose paskelbiama, ką katra pusė duoda 
ar suteikia. Pavyzdžiu gali būti Wormso konkordatas. Jame 
pirma eina imp. Enriko V „privilegija“, paskui papos Kaliksto II 
„privilegija.“ Arba vėl, panašios formos yra papos Benedikto XIII 
ir Sardinijos kar. Viktoro Amedėjo IĮ konkordatas 29 geg. 1727 m. 
c) Bilateralių konvencijų formos. Ta forma yra pa- 
naši į kitų tarptautinių sutarčių formą ir mūsų laikais yra ben- 
dra visiems konkordatams, labiausiai, kai einama juosna su ka- 
talikiškomis valstijomis. Sulig ja pačiame rašte rašoma pirmoj 
vietoj papos vardas, paskiau civilinės vyriausybės. Toliau mini- 
ma preliminarės iškilmės, plenipotenciarai, abišalis sutikimas. 
Po to seka sutarties punktai. (Gale nustatoma ratifikavimui ter- 
minas, pasirašoma plenipotenciarų ir pridedama antspauda. d) Su.- 
visu savotiška, sulig kuria sueinama sutartin, apsimainant 


1) Vz. Ang. Mercati, Raccolta di concordati su materie ecelesiastiche 
tra Ja Sauto Sede e le autorita civili. Roma 1919, 


?) Pav: L. Rivet, Guaestiones iuris ecc'esiastici public“, Komae 1912, 
192; M. De Luca, Instituvones iuris ecelesiastici publici, Romae 1901, I 
289; dalimi Fr. Wernz, Jns Decretalium, Iš n. 168, 

diplomatinėmis ar reversalėmis notomis; įą paskelbia papa spe- 
cialine konstitucija, arba bula, o valstija taip paskelbtą sutartį pa- 
tvirtina savo ediktu arba įstatymu. Ta forma specialiniai buvo 
vartojama 19 šimtm., einant į sutartis su nekatalikais, kurie pur- 
tinosi pasirašyti, kur pirmoj vietoj figuruoja, kaip ir pridera, pa- 
pos vardas. Tokios formos yra papos Pijaus VII ir Prūsų kon- 
vencija 1821 m., Pijaus VII ir Augštojo Reino provincijos kon- 
vencija tais pačiais metais ir k. k. 

10. Suėjus konkordatan, reikalingas dar abiejų pusių jo ra- 
tiftikavimas. Po to seka apsimainymas ratifikavimais ir paskelbiama 
pats konkordatas. | 

Papa konkordatą skelbia iškilmingojoj konsistorijoj ir išlei- 
džia bulą. Valstija skelbia konkordatus įstatymo būdu. Kartais 
konkordatas įtraukiama į fundamentalinius valstybių įstatymus. 
Pav., taip padaryta su Bavarijos konkordatu 1817 m. ir Austri- 
jos 1855 m. 

11. Konkordatai yra tikros tarptautinės sutartys.!) Nes: a) į 
konkordatus eina tokie pat subjektai, kaip ir į tarptautines su- 
tartis, t. y. savystovūs suverenai-— Bažnyčia ir valstija. b) Laiko- 
masi tokių pat formalumų ir tokios pat ar tolygios formos, kai 
ir tarptautinėse sutartyse. c) Taip vadina konkordatus Romos. 
Kūrija. Pav., papos sekretorius kard. Autonelli Piemonto vy- 
riausybei depešoj 19 liep. 1850 m. sako, jog konkordatai esą iš+ 
kilmingos sutartys kurių turį laikytis taip papa, taip ir karaliai, ir 
nors jie neliestų Bažnyčios dalykų, vis tiek turį tarptautinių su- 
tarčių prigimtį?) d) Konkordatų priedermė yra tokia pat, kai ir. 
tarptautinių sutarčių. Todel nelabai galima sutikti su kai kurių ka- 
nonistų nuomone, pav., Fr. Wernz'o, kurs konkordatų nepris.- 
kaito prie tarptautinių sutarčių tikra prasme, bet vadina atskiros 
savotiškos giminės (singularis sui generis) konvencijomis.3) Tą tvir- 
tinimą jis įrodo tuomi, jog nors Bažnyčia ir valstija esanti suverenu, 
bet ne tos pačios rūšies. Į tai galima atsakyti: bet visgi yra dvi 
tobūli draugiji, du savystoviu ir atskiru suverenu. Taigi. Su- 
visu negalima sutikti su tais civiliniais juristais, kurie, kaip pav., 
tarptautinių teisių žinovas Fr. Lis z t4), konkordatus suvisu iš- 
braukia iš tarptautinių sutarčių. 

Paskelbtoj vietoj konkordatai dar turi vietinių Bažnyčios ir 
valstijos įstatymų galią. 


12. Konkordatų subjektai arka privalantieji sutarties laikytis 
asmenys yra aktyvūs konkordato subjektai ir jų pavaldiniai. Kad. 
jais yra pirmieji, labai aišku. Antrųjų priedermė pareina iš natu- 
ralinės konsekvencijos ir jų relacijos link konkordato, kaipo vie 
tos įstatymo. 


1) V. Cathrein, Moralphilosophie 3, Freiburg im Br. 1911, II 731. 
2) Plg. F. I. Moulart, L'ėgli.e et Uėtat, 615. 

Š) Jus Decretalium, 13 n. 165 išn. 9. . 

4) Das Vėlkerrecht, Berlin I918. 

13. Visi net nekatalikai sutinka, jog konkordatai uždeda 
šiokią tokią priedermę Bažnyčiai ir valstijai jų laikytis-- katalikai 
bent ištikimybės, kiti bent etiketos atžvilgiu. Nes ir įstatimdaviai 
turi laikytis savo įstatymų ir negali jų atmainikauti be jokios tei- 
singos priežasties, arba savavalia. Ginčijamasi vien apie tai, ar 
konkordatų priedermė, labiausiai iš Bažnyčios pusės, yra išlygi- 
namosios teisybės, ar ne. Jeigu taip, tai nei papa, nei civilinė 
valdžia negali be viens antro sutikimo tikrai nei panaikinti, nei 
atmainyti, pakeisti konkordato. Jeigu ne, tai vien neleistina ar bent 
neetiketiška Tuo klausimu yra keturios nuomonės.: Iegalinė, 
privilegijų, bilateralių sutarčių ir vidurinė. 


I. Legalinė teorija tvirtina, įog konkordatai tėsą vien val- 
stijos privilegija, na, ar įstatymas, bet ne bilateralė sutartis, sais- 
tanti abi pusi, dar labiau ne papos privilegija ar vietinis jo įsta- 
tymas sulig kard. Targuinio aptarimu. Konsekventiškai valstija 
galinti konkordatus atmainyti ar panaikinti. Tos teorijos laikosi 
regalistai, daugelis protestantų ir kiti Bažnyčios priešai. 


Legalinės teorijos įprasti įrodymai yra šie: a) Valstija esanti 
visų teisių šaltinis. Bažnyčia priklausanti valstijos. Bilateralės 
sutartys suponuojančios dvi lygi valdži. Taigi konkordatai negalį 
būti tikros sutartys. b) Valstijos teisdavystė negalinti būti suma- 
žinta sutartimi su pavaldmiais (Bažnyčia). c) Sueinančioji konkor- 
Jatan Bažnyčia, kaipo teritorialinė, neturinti spėkos priversti vals- 
tiją laikytis sutarties. 


Deja, tuose keliuose argumentuose didelė klaidų kolekcija. 
Jos yra šios: a) valstija esanti visų teisių Šaltinis, b) Bažnyčia 
priklausanti valstijos, c) neturinti priverčiamos spėkos ir d) ne- 
galima esą sueiti sutartin vyresniajam su savo pavaldiniu. 


Iš tikrųjų yra štai kas: a) Valstija nėra vienintelis teisių šal- 
tinis. Juk ji pati visą savo įstatimdavystės galią semia iš prigim- 
ties įstatymo; ekzistuoja pozityvūs Dievo įstatymai; yra Bažnyčia. 
b) Bažnyčia yra savystovus suverenas ir ne ji priklauso valsti- 
jos, bet, atbulai, valstija priklauso Bažnyčios, nors ir netiesiog, 
kaip žinoma iš viešųjų Bažnyčios teisių mokslo. c) Bažnyčia turi 
dvasinių ir net pasaulinių bausmių galią. d) Visi žinome, jog vy- 
resnysis gali eiti sutartysna su savo pavaldiniais. Tai rodo prak- 
tika. Be to, sutartyse vyresnysis ir jo pavaldinys prigimties įsta- 
tymu yra lygūs. Taigi, regalistams trūksta elementarės, bet pir- 
maeilės Bažnyčios esmės sąvokos, ir kadangi toj nuomonėj yra 
ir dogmatinių klaidų, tai katalikai negali ją sekti. 


II. Sulig privilegijų teorija konkordatai yra vienpusė ir vien 
valstiją saistanti sutartis. O iš Bažnyčios pusės jie įprastai tėsą 
privilegijos, kurių laikytis liepianti ne išlyginamosios teisybės, bet 
vien ištikimybės priedermė. Todel papa galįs atsitraukti nuo 
konkordato visuomet tikrai, o leistinai, esant bet kokiai priežas- 
čiai. Išimtį daro, bent šios dienos privilegijų teorijos išpažinė- 

jai, pasaulinių objektų konkordatams-—jų priedermė esanti išly- 
ginamosios teisybės.!) 

Privilegijų teorijos laikosi: W iestner, Szhmalzgrue- 
ber, Targuini, Baldi, Liberatore ir k. k. Jų argumen.- 
tai: a) Konkordatų objektais iš Bažnyčios pusės įprastai esą dva- 
siniai ir pasauliniai, su dvasiniais sujungtieji dalykai, Kodekso J. 
C. terminologija išsireiškiant. O valstija atbulai, duodanti pa- 
saulinius daiktus. Taigi konkordatais negalima esą sueiti bilate- 
ralėn sutartin—būtų simonija b) Konkordatų medžiaga esanti 
tokia, kokioj valstija esanti Bažnyčios pavaldinys. Taigi negali- 
ma esą eiti bilateralėn sutartin—trūkstą juridinės lygybės c) Pa- 
pa negalįs sumažinti ar perleisti kam kitam savo primato valdžios. 
Bilateralės sutartys tai kaip tik sumažintų. 

Privilegijų teoriją irgi sunku laikyti tiesa. Nes jos įrodymal 
neišlaiko kritikos. Ir tai: a Negalima sutikti, jog bilateralėse kon- 
kordatų sutartyse būtų simonija. Simonija yra „studiosa volun- 
tas“-—noras pirkti ar parduoti už pasaulinę kainą dvasinį ar pa- 
saulinį, su dvasiniu sujungtą daiktą?). Kame čia toks noras? kame 
kaina ana? Duodama dvasiniai daiktai, bet relatyvion Bažnyčios 
naudon ir ne už grynai pasaulinius daiktus—už valstijos pasi- 
žadėjimą Bažnyčią šelpti, palaikyti, ginti, proteguoti, jai padėti ir 
p. Tai savo tikslu yra kas tai dvasinis.3) b) Jau regalistų teori- 
jos kritikoj matėme, jog vyresnysis gali eiti tikron sutartin su 
savo pavaldiniu. c) Papos primato valdžios neatmainingume rei- 
kia skirti pačią papos valdžią nuo jos vartojimo. Pirmoji, žino- 
ma, neatmainoma ir neperleidžiama. Bet niekas negali užginčyti, 
jog papa negalįs susirišti, kas liečia valdžios vartojimo leistinu- 
mą*). 

III. Bilateralės sutarties teorija tvirtina, jog konkordatai esą 
tikra bilateralė sutartis. Ji ir Bažnyčią, ir valstiją saistanti išlygi- 
namąja teisybe. Ji riša abi taip tampriai, kad viena be antros ne- 
gali nei leistinai, nei tikrai atsisakyti, atmainyti, panaikinti kon- 
kordato. Jog taip riša konkordatas pasauliniuose ir istorinių pri- 
vilegijų objektuose, tuo niekas neabejoja. Bet sulig bilate- 
ralės sutarties teorija net Bažnyčia yra surišta išlyginamosios tei- 
sybės priederme ne tik anuose, bet ir dvasiniuose ir pasauli- 
niuose, su dvasiniais sujungtuose objektuose. Tik, žinoma, dva- 
siniuose ar pasauliniuose, su dvasiniais sujungtuose konkordatų 
objektuose papa perleidžia ne pačią valdžią, bet vien leistiną 
jos vartojimą, kaip jau augščiau atsitinkamai minėjau. Jis 
to vartojimo negali tikrai atšaukti, mebegali pats tuomi nau- 
dotis leistinai; bet jeigų naudotųsi, vis tiek veiksmas 


!) Vz. M. DeLiuca, Institutiones iuris ecelesiastici publici, I, 292. 

*) Kodeksas I. C. (kan. 727, $ |). 

3) Plg. M. Bargilliar, Praelectiones iuris canonici **, Parisiis 1921, 

In. 159; L. Billot, De Ecelesia Christi, II a. 139. 

*) Kard. Soglia, Institutiones iuris publici ecc'esiastici; Fr. Wernz, 
Jus Decretalium, I? n. 172 išn. 126. 

būtų tikras. Pavyzdžiui, papa suteikia kam nors nomi- 
nacijos galią. Pas jį pasiliko pati galia nominuoti ir, jeigu nuo- 
minuotų, nominacija būtų tikra, vien neleistina. Bet jis negali 
atšaukti perleistosios nominacijos galios. 

Viena tik pažymėtina, jog bilateralė sutartis čia suprastina 
ne suglausta, bet plačia prasme. Pirmąja prasme sueinama lygių, 
objektai neturi priklausyti antram jokiu būdu ir iš abiejų pusių 
turi būti lygūs sulig išlyginamosios teisybės norma. Tuo tarpu 
konkordatų aktyvūs subjektai nėra lygūs, objektai dažniausiai 
jau priklauso Bažnyčiai iš kur nors kitur ir nėra tarp jų ekviva- 
lento/). Bet tai nieko nekliudo konkordato bilateralumui plačia 
prasme, kurs vis tiek uždeda tikrą išlyginamosios teisybės prie- 
dermę abiem pusėm. 

Bilateralės sutarties teorijos išpažinėjai yra: S. Aichner, 
Cavagnis,DeAngelis, Palmieri, Giobbio,Sche- 
rer, Agmūller, Vering, V. Cathrein, Prūm- 
m er ir d. k. Ji, mano išmanymu, išdėstytame pavidale yra tiesa. 
Nes Bažnyčia ir valstija yra du suverenu. Kaipo tokiu aiškiausiai 
gali eiti tikran bilateralėn tarptautinėn sutartin. Iš potencijos į 
veiksmą—trumpiausias kelias. Taigi begali būti klausimas, ar taip 
iš tikrųjų daroma. Taip. Tai matome: 

a) Iš pačių konkordatų tekstų. ]uose kyšote kyšo abiejų 
pusių griežta priedermė laikytis sutartųjų dalykų, atvirai minima 
priedermė — priedermė griežta, abišalė, abišalių sutarčių spėkos 
galia, priešingų veiksmų netikrumas ir tt. Pav., papos Benedikto 
XIV ir Ispanijos kar. Ferdinando VI konkordate pasakyta, jog - 
Sventasis Sostas ir karalius prižadą patys ir savo įpėdinių vardu 
laikytis amžinai visų konkordato punktų ir laikysią netikra ir be 
jokios pasekmes visa tai, kas bus padaryta prieš bet kokį arti- 
kulą. Austrijos 1855 m. konkordato 35 punkte parašyta: „Abi 
susitarianti pusi prisižada šventai laikytis visa to, į ką sueita. 
Tuo pat įsaistome ir savo įpėdinius.“ Pijaus VII ir Bavarijos kar. 
Liudviko 1817 m. konkordato 19 punktas sako: „Tas konkor- 
datas turi tikros, abi pusi saistančios sutarties spėką“ ir d. p. 


b) Tą pat matome papų bulose, konstitucijose ir encykli- 
kose, liečiančiose konkordatus. Pav., papa Julijus III buloį „De- 
cet“ 14 saus. 1554 m., kalbėdamas apie Vokietijos konkordatus, 
taip sako: „Kreipdamas domę, jog kalbami konkordatai turi abi- 
šalės sutarties spėką, kas aišku iš sutarties, neįprasta ir negali 
būti panaikinta be abiejų pusių sutikimo“. Pijus VII konstitu- 
cijoj „Ecclesia Christi“, kuria patvirtino Napoleono I konkorda- 
tą, rašo: „Prižadame patys ir mūsų įpėdinių vardu, jog visa, kas 
ten yra prižadėta, su mielu noru ir nepakrutinamai bus iš mū- 
sų ir mūsų Sosto pusės išpildyta ir prisilaikyta.“ Leonas XIII 
encyklikoj  „Nobilissima (Gallorum“ 8 vas. 1884 m. sako, jog 
teisybei svarbu, kad būtų prisilaikyta viso konkordato. 16. vas. 
1892 m. tas pats garsusis papa laiške į Prancūzijos vyskupus 


1 Plg. L. Rivet, Ruaestiones iuris ecelesiastici publici, 199. 

ir tikinčiuosius konkordatą vadina iškilminga ir bilaterale sutar- 
timi, kurios Sv: Sostas visuomet prisilaikąs. 


c) Nemažiau iškalbingai kalba: už konkordatų bilateralumą 
ir Romos Kūrijos deklaracijos. Pav., jau minėtas kard. Antonelli 
rašo į Sardinijos delegatus 26 birž. 1850 m., jog niekatra pusė 
negalinti be viena antros atmainyti iškilmingą konvenciją. Arba 
vėl, 19 liep. 1850 m. depešoj į Piemonto vyriausybę jis sako, 
jog konkordatai esą iškilmingos sutartys, kurių turį laikytis taip 
papa, taip ir karaliai. 

d) Pagaliau pats konkordatų tikslas kalba už jų bilateralu- 
mą. Iš tikrųjų, konkordatai daroma, kad būtų ištiestas kelias vi- 
siems Bažnyčios ir valstijos santykiams, ir kad būtų išvengti 
nesusipratimai, ir, jei kada gyvenimas iššoksta iš vėžių, kad būtų 
įsukta atgal. To nepasiektų Bažnyčia nei valstija norėtų su Ja 
taikintis arba kalbėtis, jeigu nebūtų pripažįstama abišalė prie- 
dermė laikytis griežtai konkordato. 

IV. Vidurinė teorija taikina privilegijų ir bilateralės teoriji. 
Ji tvirtina, jog konkordatai nėsą vien priedermės sutartys 
nei vien privilegijos, bet dalinai tai, dalinai anai, veižint į 
atskirą konkordato objektą. Tos teorijos apaštalais yra Ha m- 
merstein, Fr. Wernz, L. Rivet ir dar vienas kitas. 


Bet vidurinė teorija nematyti, kaip sako M. Bargilliat,) 
kad šį tą prisidėtų prie konkordatų priedermės klausimo išriši- 
mo. Nes visi sutinka, jog konkordatai de fakto dažnai griežtai 
saisto papą ir verčia teisybės priedermė jų laikytis. Taipogi vi- 
si žino, jog papa gali atsisakyti tikrai nuo istorinių teisių. Visi 
sutinkame, jog konkordatuose yra daug papos privilegijų ir in- 
dultų. Bet visas klausimas yra, ar pačiame konkordato privile- 
gijų suteikime esti priedermė, kuri bilateralės sutarties spėka ir 
išlyginamąja teisybe rištų pačią Bažnyčią, ar tik tėra ištikimybė. 
Ir čia tiktai tesiginčija katalikai. To dalyko vidurinė teorija ne- 
išriša. Taigi ji bereikalinga. 

14. Kaip visur, taip ir konkordatuose gali kilti kariais abe- 
jonių—aiškinimo reikalas. Konkordatų aiškinime reikia skirti trys 
atvejai: a) Kai konkordate yra pažymėta, kaip dažnai esti, jog 
konkordatų abejones abi pusi riš draugiškai, tai išpildyti rei- 
kalauja pati teisybė. b) Jeigu konkordate nėra tokios restrikcijos, 
ir tuomet labai pageidaujama, kad visa būtų draugiškai išrišta. 
„Iš kur teisės yra kilusios, iš ten gauna ir aiškinimą“, sako pir- 
ma teisių regula. Draugiškas ginčų išrišimas labai daug prisi- 
deda prie santaikos, kurios Bažnyčia labai trokšta.2) d) Jeigu ne- 
gali draugiškai susitarti, tai net pirmuoju atveju išrišti ginčas ar 
abejonės yra Bažnyčios dalykas, ir to valstija turi klausyti. Nes 
Bažnyčia bepaliovos turi tiesioginę valdžią dvasiniuose, pasauli- 
niuose, su dvasiniais sujungtuose, ir mišriuose dalykuose, o ne- 


1) Praelecuoues iuris canviici 4, Parisiis 1921, 1 nu. 160, 
Ž) Leo XIII, ep. encycl, „Immortale Dei,“ 1 nov. 1885. 

tiesioginę kituose—kai kas priešinasi dvasiniam tikslui ar yra jam 
pasiekti reikalinga. 

15, Konkordatai baigiasi kaip ir kitos tarptautinės sutartys, 
t. y. savaime ir iš išorinės priežasties. | 2 

Savaime baigiasi laikiniai konkordatai, praslinkus jų terminui. 
Taip laikiniai, taip kiti konkordatai savaime dar baigiasi, nebėsant 
tų subjektų, su kuriais sueita į konkordatą. Tai bus, kada pra- 
nyksta valstybė, su kuria sueita. Jeigu atsidalina kokia valsty- 
bės teritorija, tai irgi perstoja veikęs konkordatas toj teritorijoj.:) 

Iš lauko konkordatus panaikinti ar atmainyti, pakeisti ir tt. 
gali štai kas: a) papa ir valstybė, savo tarpe susitardami; b) tei- 
sėtas, nebeatmenamas, priešingas įprotis, ir c) teisėtas ir nebeat- 
menamas užsigyvenimas. Pagaliau, konkordatai retkarčiais gali 
tapti panaikinamais ar tai iš papos, ar tai iš valstybės pusės. 

Papa?) gali panaikinti konkordatą: a) jeigu valstybė nesilaiko 
konkordato; b) taip atsimainius sąlygoms, jog konkordato oh- 
jektas virstų fiziniai ar moraliniai nebegalimas ar taptų neleisti- 
nas; c) jeigu vieša Bažnyčios gerovė ar žmonių išganymas ne- 
pakenčia sueitos sutarties. Paskutiniojo dalyko pamatas yra tai, 
jog ir šiaipjau sutarty, juoba konkordate, glūdi šita tylos sąlyga: 
„įeigu tik Bažnyčios gerovė kitko nereikalaus.“ Kitoniškai kon- 
kordatai nepasiektų savo tikslo, t. y. nepatarnautų Bažnyčios 
gerovei, bet virstų neteisybės ryšiu. d) Jeigu sueita apgaule, iš: 
didelios ir neteisingos baimės ar prievartos. Nes neteisybė negali 
uždėti nesutraukomų pančių. O kito augštesnio autorito pa- 
naikinti tai neteisybės veiksmo pasekmei nėra. e) Galop, papa 
gali paskelbti konkordatą netikru del substancialinės klaidos 
ir fizinės ar absoliučiai didelės moralinės prievartos. Ta teisė 
pridera papai del minėtos kito augštesnio autorito stokos. 

Kitada papa turi laikytis konkordato. In specie pav., papa 
negali atsiimti savavalia bažnytinių turtų, atiduotų ar išsižadėtų val-. 
stijos ar net privatinių asmenų naudai. Nes jie jau perėjo tei- 
sėtai kitų savastin. L u go atskiria dovanotai dovanotus turtus: 
tuomet galima esą atsiimti bažnytinius turtus tais atvejais, kai 
galima atsiimti kitus dovanoiai dovanotus daiktus.3) 

Ir valstija gali atsitraukti nuo konkordato mažne taip pat 
ir mažne tais pačiais atvejais, kai ir Bažnyčia. Tai ji gali: a) Jeigu 
Bažnyčia nebesilaikytų konkordato. Bet tai vien teoretinis klausi- 
mas. Nes konkordatus laužo ne Bažnyčia, o valstijos. b) Taip 
atsimainius sąlygoms, jog objektas virstų fiziniai ar moraliniai 
nebegalimas ar meleistinas. Bet kad nebūtų illuzijos, čia reikalin- 
ga Bažnyčios išsprendimas, kuri pareikš, ar iš tikrųjų yra taip. 

In specie valstijų konpetencijos konkordatų kadencijoj klau- 
simu štai kas galima pasakyti: a) Valstija negali atsiimti turtų, 
kuriuos absoliučiai ir savastin yra davusi Bažnyčiai. Nes kas 

1) Fiz+ Benedictus XV, alloc. „In hoc gūidem“, 2: n ov. 

Acta Apostolicae Sedis, XIII (1921) 521- 522. 


*) Tą pat gali visuotinis susirinkimas. 
.5) De iustitia et iure, disp. 28 n. 167. 

dovanotai dovanota, dar labiausiai ne savo pavaldiniui, kokia yra 
Bažnyčia, nebegalima sava valia atsiimti. A fortiori tai tvirtintina, 
jei tų turtų davimas buvo negrynai kokia dovana, bet sugrąži- 
nimas ar atlyginimas: tuomet saisto ir teisybės priedermė, ir ja 
patvirtinąs „pactum“. b) Jeigu valstija būtų prižadėjusi pripažinti 
ar net atvirai ginti Bažnyčios teises, kurios duota paties Dievo, 
pav., magisteriją, jurisdikcijos laisvę ir p., tai niekuomet negali 
atsisakyti nuo tų punktų. Nes tų teisių Bažnyčiai neigti ar kliu- 
dyti jomis naudotis yra absoliučiai draudžiama paties Dievo tei- 
sių. Bet jeigu kartais pozityvi valstijos globa vien aplink Baž- 
nyčią pasidarytų valstijai didžiai skriaudinga, o Bažnyčiai nebutų 
būtina, tai pranyksta anos globos Dievo įsakymas ir tuo patim 
pasidaro panaikinamu ir anas konkordato punktas. Bet, kad bū- 
tų išvengta illuzijaą, del to klausimo reikia kreiptis į Bažnyčią, 
kuri ar pati panaikins, ar valstijai leis panaikinti konkordatą. 
c) Valstija negali be Bažnyčios sutikimo panaikinti net grynai pa- 
saulinių objektų, nors jie savo tikslu nebūtų rezervuota Bažny- 
čiai.!) Nes tai būtų stačiai prieš sutartį, kaipo tokią, ir prieš Baž- 
nyčios įstatymus (konkordatas yra tarp kitko ir Bažnyčios įsta- 
tymas). O gi valstija nieko negali daryti, kas yra prieš Bažny- 
čios įstatymus. d) Jeigu valstija yra ką suteikusi Bažnyčiai gry- 
nai iš malonės, tai reikia veizėti į veiksmo prigimtį ir sutarties 
subjektų intenciją ir iš čia tegalima sužinoti, kuomet ir ką 
valstija galėtų atšaukti. 


16. Konkordatai nėra absoliučiai reikalingi. Nes Bažnyčia 
ir valstija turi suvisu atskirą savo sritį, Jų ribas autentiškai 
nustato Bažnyčia neklystančia savo magisterija arba, jei koks ob- 
įektas yra surištas su Bažnyčios tikslu, tai savo netiesiogine ju- 
risdikcija.  Kaipo teisėto to Bažnyčios išsprendimo valstija turi 
klausyti ir laikytis. Konkordatas nei tuomet nėra reikalingas, ka- 
da būtų reikalinga Bažnyčiai grynai pasaulinių koncesijų ar vals- 
tijai grynai dvasinių privilegijų ir tt. Juk tai suteikti galima 
be jokio konkordato. 


Bet visgi konkordatai kartais gali būti naudingi ar net re- 
latyviai reikalingi Bažnyčiai ir valstijai. To tvirtinimo įrodymu 
gali būri pati ilga konkordatų serija—be jokios naudos niekas 
nebūtų ėjęs į juos. Tai viena. Antra, Bažnyčiai ir valstijai svar- 
bu gyventi santaikoj. Nes „kur valstija ir dvasiškija,“ sako Leo - 
nas XIII Ivono Kartuniečio žodžius enc. „Immortale Dei“: „su- 
tinka, ten gerai tvarkosi pasaulis, ten žydi ir vaisių duoda Baž- 
nyčia.“ Tuo tarpu yra tokių aplinkybių, kad be konkordato ne- 
galima senovės ramių santykių palaikyti, audros numalšinti, ne- 
susipratimams už akių užbėgti. 


Galop, visgi geriau konkordatas, negu pilnas Bažnyčios 
nuo valstijos atskyrimas. 


* 


* 


1) 5yllabus prop. 483. 

Martynas Yčas. 


Mano audiencija pas Popiežių Benedikta XV. 


1916 metais balandžio mėnesy Valstybės Dūma ir Valsty- 
bės Taryba, išrinkusios po 10 atstovų iš savo tarpo, sudarė par- 
lamentarinę delegaciją ir pasiuntė juos pas savo aliantus. Toje 
delegacijoje teko dalyvauti ir man. Per Suomijos Torneo, Stok- 
holmą ir Christianią keliavome Anglijon. Iš Norvegijos karo 
laivu „Donegal“ nuplaukėme į Orknejaus salas ir, išlipę iš laivo 
pačiame šiauriniame Skotijos punkte Turso, specialiu traukiniu 
nuvykome Londonan. Po iškilmingo priėmimo Londone, dele- 
gacija aplankė visą eilę miestų, susipažino su darbais fabrikuo- 
se, apžiūrėjo didžiąjį laivyną ir išvyko į Franciją. Cia taipo jau, 
po iškilmingų priėmimų pas Prezidentą ir pas Francijos Vy- 
riausybę,. buvome paskirstyti į tam tikras sekcijas aplankymui 
fronto. Aš pakliuvau į tą sekciją, kuri lankėsi Anglų ir Belgų 
irontuose pas Bethuen, Ypres ir kitas vietas. Iš Francijos visa 
delegacija nuvažiavo per Genuą į Romą. 

Tiktai mudu su Miliukovu atsiskyrėme nuo kitų ir užsu- 
kome į Šveicariją. Aš turėjau pasitarimą su lietuviais Lozanos 
konferencijoje, o Miliukovas nuvyko savais reikalais į Ženevą. 

Toje delegacijoje dalyvavo 2 lenkų atstovu—F. Račkovski 
ir grafas W'ielepolski. Jiedu stačiai iš Paryžiaus nuvažiavo į 
Romą ir, prieš oficialį priėmimą delegacijos, jie išsirūpino au- 
dienciją pas Popiežių. Aš gi po konferencijos Lozanoje nuva- 
žiavau į Romą, kuomet jau visa delegacija ten buvo ir buvo prasi- 
dėjusios oficialės vaišės, Kadangi žinojau, jog lenkai rūpinasi per 
savo agentus manęs neprileisti prie Popiežiaus, tai nutariau eiti 
oficialu keliu. Įteikiau Žemaičių Vyskupo Karevičiaus laišką, 
Kardinolui Gaspari rašytą, Rusų atstovui von N. J. Bok, kuris 
ir rūpinosi mano audencijos išgavimu, ir šitai pluoštas iš mano, 
atsiminimų, kurie buvo tuojaus užrašyti iš audiencijos pas 
Popiežių parėjus. | 

Jau antrą kart rusų ministerijos įgaliotinis prašė del manęs 
audiencijos pas šv. Tėvą. Pirmą kart pasakyta, kad jau užimtas 
ir negalįs man audiencijos duoti. Stebėjomės. Man buvo įduo- 
tas vyskupo Karevičiaus laiškas, rekomenduojąs mane kardinolui 
Gaspari. Tame laiške aš buvau taip išgirtas kaipo reformatas... 
Buvo pasakyta, kad aš nors kalvinas, bet atstovauju labai gerai 
Dumote lietuvių katalikų reikalus ir kad Dieve duok, kad būtų 
tokių katalikų daugiau, kaip reformatas Yčas. Nurodyta jame 
buvo labai diplomatiškai, kad Lietuva taip kaip ir Lenkija nuken- 
tėjo ir kad Lietuviams reikalinga pašalpa. 


Sunku audienciją gauti. 
Dar iš vakaro mūsų ministerijos įgaliotinis įteikė laišką 
monsignorui  Tedeschini,—kad šis įduotų kardinolui Gasparri. 
Atsakymas gautas kuogreičiausis.: Man ir grafui Olsuijevui au- 

dliencija pažadėta skyrium. Pažadėta bilietai prisiųsti iš vakar. 
Bet vakaro sulaukęs, bilieto nesulaukiau. Vėlai vakare iš Vati- 
kano įgaliotiniui Bokui telefonuota, kad šv. Tėvas jau savo lai- 
ką išskirstęs ir negalįs manęs priimti. 

—Ką gi daryti?—sakau.—Palauksiu dar vieną dieną t. y. 
birželio 10 d., gal priims.—Bandome dar kartą. Pasiųsta Boko 
„ laiškas. Bet gauta atsakymas, kurį jis man atvežė apie 5 valandą. 
Sako, vėl šv. Tėvas užimtas ir negalįs manęs priimti. 

Susidarė labai kebli situacija. Bokas sako, kad čia reikia 
siūlo galo ieškoti lenkų intrigose. Girdi, lenkai taip pasuko visą 
dalyką, kad nepriėjo nei laiškas, nei Boko prašymas. Svarstome, 
kas čia daryti:. Išvažiuoti man iš Rymo, negavus pas popiežių 
audiencijos, būtų labai didelis smūgis ir J.ietuvai ir man, kaipo 
atstovui.  Juoktųsi lenkai, o lietuviai manytų, kad manęs nepriė- 
mė del tikybos skirtumo. Taigi nusileisti nenorėjau. 

-——Zinai ką? — sakau Bokui,—Eik tamista pas kardinolą 
Gasparri ir pareikalauk būtinai paaiškinti, kodel priėmė lenkus, 
o lietuvio nenori priimti? Pasakyk jam, kad aš dar pasilieku vie- 
1ą dieną ir kad būtinai noriu būti priimtas. Jei negalėtų, tai dar 
pasiliksiu kelias dienas. 

— Matai dabar pats tamista, kaip lietuvių reikalai blogai sto- 
vi--patėmijo  Bokas.—Su lenkais kova sunki. Jie šimtmečiais 
čionai sedėjo ir dirbo, o jūs dabar tik pradėjote savo akciją. Pasi- 
rūpinsiu tamistai būtinai audienciją išgauti; dabar jie negalės at- 
sakyti. Rytoj eisiu pas kard. Gasparri ir viską padarysiu. 


Lenkų intrigos. 

Laukiu rytojaus... Bokas turėjo tiesiog iš Vatikano pas 
mane į Grand Hotelį ateiti pusryčių valgyti. Pirmas atėjo konsu- 
las Zabiela, paskui ir Bokas. Iš jo veido pažinau, kad pavyko. 
Nušvitęs, pasakė: 

—lšdėjau Kardinolui visas smulkmenas. Jis labai nustebo, 
išgirdęs tokį pranešimą. Patraukė pečiais ir pasakė: „Aš nieko 
nežinojau. Man nebuvo įteiktas vyskupo Karevičiaus laiškas ir 
jūsų prašymas. Leiskite man; aš viską padarysiu. Rytoj atstovas 
Včas bus priimtas šv. Tėvo.“ | 

— Ačiu tamistai labai už pasidarbavimą! Tiek aš jums triū- 
so padariau—pasakiau Bokui.. | 

— Tai nieko,—atsakė jis—juo daugiau kliūčių sutinki, juo 
labiau norisi jas pergalėti. Dabar tamista pats matai, kaip silpnai 
stovi jūsų klausimas Vatikane. Lenkai amžiais dirbo, o jūs dar 
tik pradedate. Daug reikia jums pajėgų dėti, kas! užkariavus kas 
jūsų tautai dera. i 

Paskui atėjo kun. Prapuolenis, kurį taipgi kviečiau pusty- 
čiauti. Pirmojon vieton pasodinau jį, kad jis visiems geriau 1m- 
ponuotų, ir kad ambasada su juo skaitytųs. Pusrytis tęsėsi ga- 
na ilgai. Prieš 4-t4 pabaigę ir su kun. Prapuoleniu pasikalbėję 
išsiskirstėm. į 

Priėmiau žurnalistus. Sumaniau pakviesti vieną korespon- 
dentą „Lietuvių Balse“ darbuotis ir kuris drauge nušviestų mū- 
sų klausimą italų spaudoje. Susitariau. 

Paskui atėjo N. I. Bokas ir atnešė laišką, rašytą iš Vatika- 
no. Atplėšę, radome, kad audiencija man paskirta rytoj. 11 val. 
iš ryto. Labai nudžiugome. 

Vatikane. 

Rytojaus sulaukęs ir fraką apsivilkęs, drožiau į Vatikaną. 
Užvažiavau pas kanauninką Prapuolenį pasidžiaugti—jam tą žinią 
pranešti. Jis labai interesavosi ir sirgte—sirgo, kad tik lenkų 
intrigos neimtų viršaus. Labai nudžiugo, mane frake pamatęs. 

— Na, kaip? ar buvai?—užklausė. 

— Dar važiuoju —vienuolikta paskirta, o dabar dar tik pu- 
siau vienuolikta tėra.. | 


Pasikalbėjova. Paskui sėdome į automobilių ir važiavome 
į Vatikaną. Privažiavome šv. Petro plecių. Jis išlipo ir nutarė 
manęs palaukti kavinėje. Aš gi, apsukęs šv. Petro bažnyčią, at- 
siduriau Vatikano kieme, 


Prie pusiau atvirų vartų popiežiaus gvardijos kareivis stovi 
su ilga halebarda. Spalvuotai išsirėdęs, dailus, augštas vaikinas. 
Atidarė vartus kitas kareivis, savo halebardą augštyn iškėlė ir 
1mane saliutavo. Skrybelę nusimovęs, atsakiau, Vieną kiemą per- 
“važiavę atsidurėme kitam. Vatikano palocius iš viršaus didelio įs- 
pūdžio nesudaro. Privežė mane prie vienų didelių durių. Stovi 
ne tai kareivis, ne tai generolas. Paklausė manęs, kas aš toks. 
Parodžiau pakvietimą, tuomet jis rankos judėjimu parodė į 
viršų. | 

Ėjau plačiais, augštais marmuriniais laiptais. Priėjau vieną 
kareivį; paklausiau, kur toliaus eiti. Parodė tiesiog į dideles pla- 
čias duris. Įėjau. Ten iš vienos ir kitos pusės keli kareiviai 
grupėmis stovėjo. Kiti vėl liuosai sau sėdėjo. Visi buvo be 
ginklų, —išsirėdę daugiausiai raudonais mundieriais, su dideliais, 
plačiais sidabriniais epoletais. 

Įėjau vidurin kambario. Kambarys didelis, tamsiais tapetais, 
tamsiais ąžuoliniais rakandais mebliuotas.  Rakandų jame buvo 
suvis nedaug: kelios kėdės prie sienų stovėjo. Ejau vidurin 
kambario, dairydamasis į visas puses kur čia nusirėdžius ir vir- 
šutinius drabužius palikus. Vienas storokas, juodbruvis kareivis, 
pastebėjęs mane, staktelėjo iš savo vietos, priėjo prie manęs, 
paėmė iš manęs popierį, pažiūrėjo ir parodė toliau. Pasukęs po 
lešinei, atsidūriau ruimingame kambaryį, panašiam į pirmąjį. Cia 
prie manęs prišoko išsyk du raudonai apsivilkusieji vyrai ir pa- 
dėjo man nusirengti. Paskui priėjo laibas, augštas, skustas vy- 
rukas, civiliškai apsirėdęs su augštomis kojinėmis augščiau 
blauzdų. | | 

Padaviau jam savo „apgynėją—popierį“. Jis, perskaitęs, 
davė iškilmingai man ženklą sekti paskui jį. 

. —Oho!— pamaniau sau,—šis tai jau bus „iš augštesnių“. 
Ejome per vieną kambarį. Cia pilni iškilmingumo stovėjo Jo 
Sventenybės gvardijos aficieriai,—puikiai išsipuošę, mandagiai 
galvos nulenkimu mane, pro juos praeinant, pasveikinusieji. 

Kambariai puikūs. Palocius puikus, dailiomis tapetomis 
išpuoštas, grindys iš spalvuoto marmuro padarytos. Gražu ir 
jauku aplink. 

Laukiu audiencijos. 

Porą kambarių praėjus, sustabdė mane mano palydovas ir, 
parodęs į priešakyje stovinčias kelias kedes, praše prisėsti. Kė- 
dės buvo irgi lygiai kaip viršminėtame kambaryj,—medinės. At- 
sisėdau pirmojon prie durių. Iš kairės pusės stovėjo du gene- 
rolu su plačiais epoletais,—skaistus raudonikiai italai. Stapčiavo 
tai ant vienos. tai ant kitos kojos; žiūrėjo, dairydamiesi tai į ma- 
ne, tai į tolimesnes duris. Per duris matėsi kuopa dvasiškių ir 
vienas augštas frakuotas ponas. 

Pažiūrėjau į laikrodelį. Buvo 10 val. 50 min. Mano eilė 
dar nepriėjo. Dešimtį minučių laiko turėjau, sulig pakvietimo. 

Praėjo du vyskupu su tuo augštuoju ponu, francūziškai 
tarp savęs kalbėdamies. Vyskupui aficieriams pasikloniojus, šie že- 
mai lenkė galvas. Maniau, kad jau mano eilė atėjo. Bet šit per- 
bėgo per salę tas pats vaikinas ir už valandelės sugrįžo, vedi. 
nas kokį žilą poną su dideliu portieliu pažastyje. 

„ Laukiau. Emiau išilgai po kambarį vaikščioti prisižiūs 
rinėdamas tiems paveikslams, kurie ant sienos kabojo. Buvo tai 
šilkais išsiųti paveikslai--daugiausia šventųjų gyvenimo vaizdai. 

Man bevaikščiojant prisiartino vienas vyras ir užkalbino 
manę francūzų kalba, Pasisakė esąs popiežiaus kamergeras. La- 
bai atsiprašo, kad užleido eilę kitam, bet sulig jų regulų minis- 
teriai einą pirm kitų, c čia belgų ministerio būta. 

— Tai nieko—sakau,—aš užtektinai laiko turiu. 

Paskui išsikalbėjome apie Lietuvą, apie mūsų (parlamenta- 
rės) delegacijos svarbumą, apie lietuvių santykius su kitomis 
tautomis etc. etc... Paskui nuėjo nuo manęs ir, pagrįžęs, pavadi- 
no į kitą kambarį. Ten stovėjo keli žmonės ir tarp jų pasirodė 
vienas dvasiškis, tioletais apsirėdęs. Labai dailus ir malonios iš- 
vaizdos kunigelis. | 

— Tai popiežiaus kamergeras, pasakė mano palydovas. 

Šis į mane kelis kart pažiūrėjo, bet nei aš prie jo nei jis 
prie manęs neprisiartino. Kiek laiko dar mums pasikalbėjus su 
tuo svietiškiu kamergeru, su kuriuo iš karto kalbėjome francūzų 
kalba, paskui anglų, o paskui jau net ir vokiečių pradėjome pinti, 
priėjo prie manęs tas dailusis kunigėlis ir gryna francūzų kalba 
paprašė manęs eiti prie šv. Tėvo. 

Pas popiežių. 

Per vieną kambarį dar perėjęs, atsidūriau didelėj salėj. Pa- 
prašė manęs prisėstiir kiek lukterėti. Kelias minutes sėdėjau vie- 
nas. Dairiaus į visas puses, nieko neturėdamas veikti. 

Iš dešinės pusės buvo popiežiaus sostas, su tamsiai rausvu 
aksomu muštas, asla kauru išklota su išaustu ant jo žodžiu 
„Smyrna“ (Brangiausi kaurai, sakoma, einą iš Smyrnos miesto). 
Po kairei ėjo langai į Vatikano kiemą, o tiesiai buvo durys, iš 
užu kurių girdėjosi balsai. | 

Numaniau, kad čia galėjo būti popiežiaus kambarys priva- 
tinėms audiencijoms. Kiek laiko praėjus (apie 5 minut.) pasi- 
girdo žingsniai, drapanų šlamėsis... pasirodė tas gražusis kunigėlis. 

Atsivėrė durys. Už jų pamačiau tą žilą senuką—belgų mi- 
nisterį, išeinant. Jam išėjus, mostelėjo man ranka tas monsig- 
nioras, kad eičiau. Įėjau į platų, ilgą kambarį, raudonais tapa- 
tais išmuštą. Žemo ūgio, su baltais rūbais apsivilkęs, mažą ke- 
puraitę ant galvos užsidėjęs pasitiko mane prie pat durių pats 
popiežius. 

Pasisveikinau su juo. Paskui jis paėmė mane po ranka ir: 
nusivedė į galą stalo, kur buvo dvi kėdi šalimais sustatyta. Ant 
vienos jis atsisėdo iš dešinės ir ėmėmės kalbėtis. Iš dviejų 
žodžių jau aš užmiršau visai, kad aš kalbu su popiežium, su 
galingiausiu pasaulyje įerarchu. Man rodėsi, kad esu pas ma- 
lonų, augštai apšviestą žmogų ir tiek. Nėra pas jį tos nenatu- 
ralės galybės, nėra to dirbtino iškilnumo, kurio galėtum pas 
tokį valdoną tikėti. Zino, kas esąs, bet nei vienu savo pasijudi- 
nimu, nei vienu savo kalbos žodžiu to neparodo. 

— Labai man miela matyt Lietuvių tautos atstovą —pasakė 
jis,—tos tautos atstovą, kuri man ir bažnyčiai ištikima. Kaip 
dabar jūsų tėvynė? Jūsų sosti1ė Vilnius? Ne tiesa?—vokiečių 
užimta? 

— Taip — sakau, — užimtas mūsų beveik visas kraštas 
ir smarkiai nuo karo nukentėjęs. Dalys jo ėjo iš rankų į ran- 
kas per kelius sykius. Žmonės išbėgiojo iš savo vietų ir kaiku- 
rie tolimuose kraštuose, Rusijos gilumoj, gyvena, vargą kenčia. 

— Koks jūsų įspūdis iš jūsų kelionės? Juk daug matėte? 
Buvote ir fronte?--vėl užklausė. 

-- Taip, buvau anglų ir belgų fronte - aš atsakiau.—Aplan- 
kėme Belgų Karalių Albertą. 

— Kaip, ar jis labai nusiminęs. 

— Daug teko, sakau, pas juos matyti, apžiūrėti. Belgai 
labai suvarginti, bet ūpo, sulig manęs, gero. Karalius Albertas 
man padarė įspūdžio, kad pasiryžęs iki galui kovoti. Anglai, fran- 
cūzai ir rusai ruošiasi labai prie ilgesnio karo ir matyti iš viso 
ko, kad vokiečius apgalės. 

— Ką lietuviai mano? vėl užklausė popiežius. Ar jūs no- 
rite su lenkais būti, ar atskirai nuo jų? 

— Lietuviai su lenkais nenori būti—aš atsakiau,—nes gy- 
venimas parodė, kad jie nemoka su mumis draugiškai elgtis. 
Visur ir visame nori padaryti iš Lietuvos Lenkiją Bažnyčiose 
neduodavo lietuviams savo kalba pasimelsti ir tai tuomet, kada 
jie dar valdžios neturėjo, tai mums jokios garantijos nėra, kad 

jiė mus perstos lenkinę, kuomet su jais drauge atsidursime. 
Nes po karui tikimės turėti savo valstybę iš Rusijos dalies ir 
Prūsų Lietuvos sudarytą. | 

— Ar daug Prūsuose turite savo tautiečių? 

— 200.000 su viršum. 

— Tai ne menkas dalykas juos iš vokiečių gauti. (C'est 
trės difficile.) Vokiečiai, jeigu nors ir būtų aliantų nugalėti, bet 
vistik pasiliks didžiule valstybe, su kuria teks jums skaitytis. 
Bet, jeigu ten jūsų tautiečiai gyvena ir jų visų yra toks noras, 
tai gal vokiečiai su tuo susigyvens. 2 

— Leiskit, Jūsų Šventenybe, išreikšti prašymą, kad Švento- 
įo Sosto atstovas taikos konferencijoje palaikytų, teisingus Lie- 
tuvos reikalavimus ir paremtų mūsų siekimus prie Nepriklauso- 
mos Valstybės sudarymo. 

— Nėra abejonės (sans doute), kad parems jūsų troškimus, 
jeigu mūsų atstovas dalyvaus joje. Mes visomis pajėgomis 
stengiamės kariaujančias galybes sutaikinti, bet, deja, mūsų pa- 
geidavimai pasilieka pia desideria ir karo galo dar vis nesimato. 
Mes prašome Visagalį, kad jis priartintų to baisaus karo pabaigą. 

— Jūsų Šventenybe! Lietuva, virtusi tiesioginių mūšių are- 
na, kenčia didelį vargą nuo jos okupantų, vokiečių. Jos gyven- 
tojų apie 500.000 išbėgo nuo karo baisenybių iš savo krašto, 
pasklydo po plačiąją Rusiją ir kenčia didelį skurdą. Centralinis 
Lietuvių Draugijos Komitetas, kurio pirmininku man tenka gar- 
bė būti, deda visas pastangas, kad sumažinus skurdą ir vargą 
tų nelaimingų karo tremtinių. Bet kariauti su tokia didele nelai- 
me Komitetui yra labai sunku ir trūksta lėšų. Todel mane de- 
legavo čia nrašyti Jūsų Šventenybės padėti Lietuvos žmonėms, 
kurie didžiumoje savo yra katalikai, ir paskirti vieną dieną viso 
pasaulio bažnyčiose, kad pasimelstų už mūsų sunaikintą tėvy- 
nę ir parinktų aukų nukentėjusių lietuvių naudai, taip kaip len- 
kams jau buvo padaryta. Užbaigęs šį prašymą įteikiau memoran- 
dumą. Jame buvo išdėstyta trumpai mūsų vargai ir pakartotas 
jau čia žodžiu pareikštas prašymas. 

Sį memorandumą italų kalba išvertė Kanauninkas K. Pra- 
puolenis. 

Benediktas XV su didelio susidomėijmu atyda išklausė ma- 
nęs ir pasakė: 

— Man labai gaila jūsų tautiečių tokį vargą kenčiančių. 
Aš įsakysiu paskelbti katalikų bažnyčiose jums parinkti aukų. 
Jūs čia turite raštu išdėję mane prašymą? 

— Taip, sakau.!) 

Jis iš manęs paėmė tą raštą ir garsiai čia prie manęs perskaitė. 

— Ar Tamsta taip gražiai italų kalbos moki? 

-— Ne, tai mano vienas tautietis, kuris čia Romoje gyvena, 
iš mūsų kalbos išvertė. 

1) Nors prašymas turėjo būti įteiktas Kardinodui Gaspariui, bet jau iš pri- 
tyrimo žinodamas jo raštinės nepalankumą mūsų reikalams, išdrįsau tą raštą tie- 
siog pačiam popiežiui įteikti. 

— Gerai. Aš paskelbsiu Lietuvai vieną dieną ir iš savo 
iždo liepsiu paaukoti. Jūs, lietuviai, lygiai mano širdžiai esate 
brangūs, kaip ir lenkai. Jeigu jiems rinkome aukų, tai ir jums 
parinksime. Prašau palikti raštinei adresą kur aukas siųsti. Tru- 
putį pagalvojęs pridėjo: arba prašau čia man palikti. Ištraukiau 
vizitinę korčiukę ir įteikiau, dėkodamas širdingai už prižadus. 
Po to jis pakilęs nuo kedės padėjo tą raštą ir korčiukę ant stalo 
ir darydamas kryžių ranka, pasakė: 

-— Aš laiminu jus ir per jus visą jūsų tautą. 

Atsisveikinęs, ėjau iš kambario, o Jo Šventenybė mane vėl 
per visą ilgą kambarį (bibliotekos kambarį) išlydėjo. Išėjęs į 
kitą kambarį, pastebėjau ant laikrodžio, kad audiencija tęsėsi 21 
minutę. 

Visa audiencija padarė man gilaus malonaus įspūdžio, kuris 
ilgai neišdils iš mano atminties, ir aš visuomet džiaugsiuos, kad 
man teko laimės atsilankyti pas įį. 

Išėjus iš popiežiaus, atsidūriau vėl tarp tų pačių Žmonių 
ir sargybos. Stovėjo kamerherai, vyskupai ir civiliai Žmones, 
kurie laukė bendros audiencijos ir palaiminimo. Pasidairius 
aplink, pastebėjau įvairių tipų Žmonių iš viso pasauli suvažia- 
vusių į šį tikybinį centrą. Be abejonės, jie visi kupini tų pačių 
kilnių jausmų kaip ir aš. | 


Pas Kardinolą Gaspart. 


Perėjęs visą kambarių labirintą, vėl atsidūriau prieškam- 
baryje. Kadangi sulig ceremonialo turėjau eiti pas popiežiaus 
sekretorių kardinolą (Gaspari, o sužinojau, kad jis gyvena čia 
tuojau pirmame augšte, tai neužvilkęs palto nusileidžiau žemyn. 
Paskambinus išėjo koks tai skustas vidutinio amžiaus vyrukas 
labai elegantiškai apsirėdęs. Užklausus prancūziškai, ar kardino- 
las čia priima, atsakė grynai prancūziškai, kad taip jo čia butas, 
bet priimsiąs tiktai 6 valandą po viet. Aš jam ėmiau aiškinti, kad 
man labai nepatogu šeštą valandą atvykti, nes turiu jau 7 val. 
išvažiuoti atgal į Paryžių. Pridėjau visus savo titulus ir V. Du- 
mos atstovo, ir Pirmininko lietuvių centralio komiteto, bet nieko 
tas negelbėjo. ltalas gana šaltai kartojo, kad kardinolo ankščiau 
6 val. negalima matyti. Valandėlei susimąščiau, kaip čia iš tos 
situacijos  išsipainiojus. Ministerijos jau buvo paruoštas kupe 
traukiny ir likti dar vienai dienai nepatogu. 

Atsiminiau kanauninko K. Prapuolenio patarimą — visur 
būti duosniam.—Bet nebuvo progos duoti.—Ką darysi,—-sakau, 
nors labai nepatogu, bet reikės šeštą valandą ateiti. lr ėmęs nuo 
rankos paltą, velkuos. Momentas, ir tas ponas man padavė pal- 
tą.—E, tai tu toks ponas, kuris padavinėja paltus, manau sau, ir 
ištraukęs 10 lirų įbrukau jam  delnan. Akies mirksniu nutraukė 
man nuo pečių paltą ir bloškęs čia ant kedės, pasakė.:—Tai aš 
pažiūrėsiu, „al kardinolas Tamstą dabar priims. Prašau jūsų 
kortelę. Paėmė kortelę ir stačiai mane įvedė kardinolo kabinetan. 

Kardinolas tamsaus veido, gana plačių pečių ir stiprios iš- 
vaizdos vyras ir jau iš pirmų žodžių matyt, geras patyręs diplo- 
matas. 

— Aš labai atsiprašau Tamstos už sutrukdymą Tamstos 
keliom dienom. Išėjo nesusipratimas del jūsų vizitos karaliui ir 
karalienei. 

Sulig mūsų nusistatymo pirma vizita turi būti Vatikanui. 
Tai mano kanceliarija ir paiškino man priežastį, delko pono Bo- 
ko prašymo ir Žemaičių Vyskupo laiško man nereferavo. 

Pareikalavus, kanceliarija surado, kad Tamsta jau buvai po 
savo vizito kvirinalui vėl Rusų Ambasadoje ir tuo būdu sugrį- 
žai į Rusų teritoriją Tai mat kanceliarijos laimingai buvo inci- 
dentas išaiškintas, —juokdamas jis pridėjo. 

Aš jam padėkojau už maloniai suteiktą audienciją. Toliau 
jis, kaip ir popiežius klausinėjo apie bendrą karo padėtį Euro- 


poje, apie Rusiją, Angliją, Belgiją ir tt tt Aš, suradęs valandėlę, 


nukreipiau kalbą Lietuvos link, pasakiau savo kelionės tikslą ir 
prašiau paramos. Jis vėl pajudiio tą patį lenkų—lietuvių san- 
tykių klausimą. Man pažymėjus, kad mūsų santykiai nėra labai 
draugingi, jis susidomėjo delko. Tuomet aš jam paaiškinau, kad 
mūsų santykiai yra analogiški kaip Peru, kur Jo Eminencijai te- 
ko dar vyskupu būnant specialioje misijoje tuos santykius regu- 
liuoti ir tinkamai išrišti. 

Jis, matomai, labai patenkintas buvo iš to pavyzdžio, už- 
klausė, iš kur aš taip smulkiai žinau apie tą atliktąją misiją. Tuo- 
met aš jam paaiškinau, kad buvo rašyta mūsų žurnaluose (Ka- 
nauninkas Prapuolenis man apie tai vakar priminė, kad jis buvo 
. „Viltyje“ rešęs.)—Man labai miela girdėti, kad jūsų laikraščiai 
apie tai rašė. 

— Taigi, sakau, lygiai tokia padėtis mūsų Vilniaus vysku- 
pijoje. Cia lenkai gina net bažnyčiose lietuvių kalba melstis. 
Todel nestebėtina, kad mes nieko bendra su jais nenorime tu- 
rėti. 

— Ar gi jūs norite atskira nuo jų valstybę turėti? Su savo 
“parlamentu Vilniuje? 


— Taip, mes norime atstatyti savo valstybę, kuri turi to- 
kią praeitį. — Aš tikiuos, kad Svento Sošto atstovas taikos konferen- 
cijoje palaikys mūsų pastangas. Pakartojau jam tą patį prašymą, 
kaip esu pareiškęs Popiežiui: s 

— Labai abejotina, ar mes turėsime teisės dalyvauti taikos 
konferencijoje, kaipo neutralė valstybė—atsakė jis.—Bet, jeigu 
dalyvausime, tai mūsų atstovas gins teisingus reikalavimus ir 
mažų tautų. 0 

Po to pasakiau, kad įteikiau Jo Sventenybei prašymą pas- 
kelbti vieną dieną visose bažnyčiose rinkliavą nuo karo nuken- 
tėjusių lietuvių naudai ir prašiau jo mūsų prašymą paremti. Jis 
karštai pritarė ir pabrėžė, kad Šventam Sostui visos tautos yra 
lygios ir jeigu vienas narys kenčia-—visa Žmonija kenčia. Dra 





dvi is. T 


ish“ 


kartą pareiškęs padėką mūsų tautos, atsisveikinau ir apleidžiau 
Vatikaną. 

Privažiavęs kavinę, kur pasiliko Kan. K. Prapuolenis, pa- 
siėmiau jį, namo parvežti. Jis labai džiaugėsi drauge su 
manim, klausinėjo manęs visų smulkmenų tos audiencijos ir 
didžiavosi iš to, kad Lietuvos atstovas buvo taip maloniai pri- 
imtas ir kad Lietuvai pažadėta surinkti pinigų. Tiktai labai rei- 
kia daboti, kad lenkai nesusuktų. Aš juos gerai pažįstų. Cia 
jų Romoje, kaip varnų pilna ir labai džiaugtųsi, įei mums 
galėtų padkenkti. 

Atsisveikinęs su kanauninku Prapuoleniu, užvažiavau pas 
Boką. Pranešęs, kad jau mums diena rinkliavų principialiai pa- 
žadėta, prašiau jo taipgi padaboti, kad lenkai nesusuktų. Jis 
pasižadėjo daryti, kas jo galėje. 


22 
D-ras S. Šultė. 
Tikyba ir mokslas. 


Pozitivistu—agnostikų pasaulėžiūra. 


Agnosticizmas ir fenomenizmas yra sunkiausia ir pavojin- 
giausia liga, kuria serga mūsų oticialis mokslas. Juomi yra 
užsikrėtusi mūsų šviesuomenė, visuomenės sluogsniai ir veikė- 
jai. Tvirtinimas, kad „mes tiek tik tepažįstame, kiek pritiriame“ 
taip jau įėjo į kraują kaikurių mokslininkų, kad visos nuosek- 
lausios išvados paremtos , priežastingumo principu arba kitais 
pirmaisiais principais jau jiems atrodo nemoksliškos vien tik del 
to, kad jos yra pajautų neapčiuopiamos ir, anot jų, prityrimu ne- 
patikrinamos. (Garbė tėra atiduodama vien tik pozitiviems fak- 


. tams; pripažįstamas yra fiziškas pasaulis, o atmetama visa, kas 


perviršija pajautų prityrimą, ką grynas protas pažįsta. Tai yra 
mūsų pažinimo ribų ir vertės susiaurinimas, tai proto teisių su 
mindžiojimas. Žinoma, kad tokioj pasaulėžiūroj, kur vien tikt 
pajautų prityrimas teturi teisės spręsti apie mūsų pažinimų ver- 
te, negali atrasti tinkamo sau įvertinimo tikyba ir visa krikščionija. 

Sio straipsnio uždavinys—parodyti visuomenei tą pamatinę 
klaidą dabartinio filosofiško mintijimo ir apsaugoti ją nuo kenks- 
mingos pozitivizmo įsravos. 


Dabartiniai agnostikai ir jų įvairios rūšys. 


Nors žodis „agnosticizmas“ buvo pirmą sykį Huxley'o 
anglų mokslininko pavartotas (straipsny laikraščio „Spectator“ 
1869 m.), bet jo tvirtinimai ir tilosofiškos pažiūros yra labai se- 
nos. Jau V amžiuj prieš Kristui gimsiant graikų sofistas Prota- 
:goras, Diogeno Laėrcijaus pranešimu, buvo išsitaręs: „mes nie- 
iko negalime žinoti apie dievaičius: ar jie yra, nei, ar jų nėra. 

Daugėl dalykų, kaip va: daikto tamsumas ir amžiaus trumpumas 
kliūdo įgyti šitą pažinimą.') | 

Dievo buvimo klausime agnostikai stengiasi užimti neutra- 
lę poziciją tarp tų, kurie moksliškai įrodinėja Dievą, ir tarp po- 
zitivių bedievių, ypač materialistų. Mes tvirtiname, kad esą ga- 
lima moksliškai įrodyti Dievo būvimas; materialistai griežtai gin- 
čija Dievą, vadindami Jį liguistos vaidentuvės svajone; agnosti- 
kams gi atrodo nepamatuoti ir mūsų tvirtinimai, ir materialistų 
ginčijimai: mūsų protas, girdi, neturįs įtikinančių įrodymų, kad 
galėtų tvirtinti, arba ginčyti Dievo buvimą; šitas klausimas per- 
viršijąs mūsų proto jėgas, esąs neišrišamas; Dievas esąs protui 
neprieinamas. 

Dabartinio pozitivizmo tėvas A. Comte'as rašo: „Kaip ti- 
kybiniai principai, neturėdami savyj jokios vidujinės ir tiesiogi- 
nės vertės, galėtų būti pamatais dorai?! Jokia, svarbiausi pareiga 
negali remtis tikyba, kuri neišsigalėjo atsiturėti visuotinam žmo- 
gaus proto išsilavinimui.“ 2) 

Huxley'is rašo: „Galiūtinos priežasties būvimo klausimas 
man atrodo visai neprieinamas mano menkoms pajėgoms. Iš. 
visų plepalų, kuriuos skaičiau šiuo klausimu, įrodinėjimai tų, ku- 
rie tiek mums kalba apie Dievo prigimtį, atrodytų visų blogiau- 
si, įei nebūtų dar baisesnių nesąmonių tų filosofų, kurie sten- 
giasi įrodyti, Dievo visai neėsant“.3) 

Littrė štai kaip aiškina  agnostikų poziciją „Nežiūrint iš- | 
vaizdos, pozitivi tilosoflja nepripažįsta bedievybės. Gerai daly- 
ką suprantant, bedievis dar nėra tikrai laisvos minties žmogus; 
jis visados pasilieka savotiškas teologas ir dagi turi savo gudrų 
priežaščių išaiškinimą... Jei kas mano, kad pozitivė filosofija gin- 
čija, arba betką tvirtina apie galutinas priežastis arba tikslingu- 
mą, tai klysta. Ji nieko neginčija, nei nieko netvirtina, nes tvir- 
tinti ir ginčyti tai vis tiek ką aiškinti, būk turinti šiokį, ar tokį su- 
pratimą apie daiktų pradžią ir jų tikslą... Beribis Absoliūtas yra 
kaip okeanas, kurio bangos atsimuša į mūsų krantą, o del jo 
mes neturime nei laivo, nei burių“4) O kitoj vietoj jis taip rašo: 
„Kam jūs vargstate stengdamies atrasti, iš ku? ir kur einate, ar 
yra išmintingas, laisvas ir geras Tvėrėjas.. Jūs niekados nieko 
iš šitų klausimų nesužinosite. Taigi išsižadėkite šitų svajonių... 
Zmogus ir socialinės tvarkos tobūlumas pareina nuo visiško ig- 
noravimo šitų klausimų. Žmogaus protas tuo labiaus apsišvie- 
čia, juo gilesnėse tamsybėse paliksime šituos jūsų mėginamus 
klausimus. Jie yra tikra liga; iš jos galima atsikelti, nemąstant 
apie ją“.) 

Anglų pozitivistai yra kur kas nuolaidesni ir, žinoma, la- 
biau skaitosi su gyvenimp reikalavimais. 


*j Lib. IX, 61. 

2) Cours de phil posit. t IV p. 106 

3, „Essays.“ London. 1898. I t. p. 245. 

*, „Paroles de philosophie positive“ p. 31. 
5) Revue des Deux Mondes 1-er Juin 1895. 

Sukritikavęs įvairius Dievo būvimo įrodinėjimus, Stuart'as 
Mill'is pripažįsta šiokią tokią vertę įrodymui paimtam iš gamtos 
tikslingumo. Jis taipogi daro skirtumo tarp tvirto ir aiškaus įsi- 
tikrinimo ir taip maždaug gražaus ir naudingo įsivaizdinimo. 
Negalima esą kalbėti apie tvirtą įsitikrinimą Dievo būvimu, nes 
mums stingą aiškių įrodymų; bet gi mūsų vaidentuvė mums ro- 
danti kad, gero Ir teisingo Dievo buvimas esąs galimas ir del to 
neėsą priešinga protui tikėti, jog jis yra ištikrųjų. 

Dar toliaus eina H. Spercer'is. Žmogaus dvasia, anot jo, 
apsireiškia dvejose lygiai teisėtose išvaizdose: tikyboj ir moksle. 
Mokslas užsiima suprantamais, tikyba nesuprantamais dalykais. 
Mokslas ir tikyba pavieniuose ir konkrečiuose klausimuose 
atrodo sau priešingų, bet žiūrint į pasaulį visuotinu ir 
atitrauktinu žvilgsniu, juodu kuopuikiausiai tarp savęs su- 
tinka. Vienas ir antras turi bendrą punktą, kur susitin- 
ka, o juomi yra „Nepažįstamojo“ sąvoka. Tikyba pradeda 
nuo nepažįstamojo, o mokslas baigiasi, priėjęs nepažįstamąjį. 
Mokslas tūri prisipažinti prie savo silpnybės ir negalėjimo per- 
žengti kaikurias ribas ir tuo būuu pripažinti nepažįstamojo bu- 
vimą ir tikybos teisėtumą. ' Mokslas mums kalba apie erdvę, 
apie laiką, apie materiją, apie jėgą. Bet ką tikrai reiškia šitos 
sąvokos? Mes to nežinome ir niekados nežinosime, nes vos tikt 
stengiamės jas apibrėžti, tuoj būtinai įpuolame į didžiausius 
prieštaravimus. Per tai reikia mums pripažinti, kad virš šitų pa- 
žįstamų fenomentų pasaulyj yra dar kits nepažįstamasis absoliū- 
to pasaulis. Bet kas tai yra absoliūtas? To nežinome ir nie- 
kados negalėsime žinoti, nes, kaip jau matyti iš aptarimo, jis 
prašoksta mūsų protą. Apreikštosios tikybos, kurios pretenduoja 
duoti mums apie jį supratimą, iškraipo jį ir sumenkina; jų sekė- 
jai yra tikri tikybos priešai. Tiesa, mes jaučiame reikalą bet 
kaip sau įsivaizdinti šitą absoliūtą, bet reikia saugotis iliūzijos 
ir gerai atminti, kad visos pastangos įsivaizdinti jį mūsų 
proto kategorijomis ir jo papročių reikalavimais yra visai tuščios. / 
Visos formulos, mūsų tradicionalių tikybų išrastos, kad ir yra 
genialės ir sąmojingos, atrodo tegalinčios patenkinti tikt jausmin- 
gumą ir poetiškumą, bet nieko nesako šaltam protui filosotiškai 
jas nagrinėjančiam.!) 

Nors visi agnostikai vienodai savytarpy sutinka bendrai tvir- 
tindami kad Dievas negalįs buti mokslo objektas, visgi skiriasi 
klausime, kaip reikia elgtis gyvenime su Dievu ir tikyba. Senes- 
nieji francūzų pozitivistai labiau artinasi į materialistus ir, tvirtin- 
dami, Dievo pažinimą esant mums neprieinamą, reikalauja, kad 
juomi nieks neužsiimtų; tas klausimas judinti esą nenaudinga ir 
kenksminga. Anot jų, minėti Dievas negalima nei moksle, nei 
Istorijoj, nei gyvenime. Tai yra kraštutinis agnosticizmas, taipo- 
gi vadinamas „grynu“, arba dar anglų pavadintas „netikėlių ag- 
nosticizmas“. 


1) „First Principles“. Par. I, 

Yra dar švelnesnis agnosticizmas, pavadintas „dogmatiškuo- 
ju; arba Iš anglų kalbos pramintas „tikinčiųjų agnosticizmas“. Jis 
jau pripažįsta Dievo buvimą, bet ne kaipo mokslo įrodytą, tiktai 
kaipo širdies reikalavimą, žmonių įsitikinimą, moralio gyvenimo 
postulatą, kaipo objektą mūsų kilnių troškimų... Mes, girdi, galį 
Dievą tikėti, bet negalį nei trupučio pažinti jo prigimties, kuo jis yra. 

Sitą agnosticizmo išvaizdą dažniausiai išpažįsta Kanto kriti- 
cizmo sekėjai, nors jų yra ir tarp pozitivistų. 

Iš to, kas augščiau buvo pasakyta, aišku, kad teorijoj ag- 
nostikai negali būti pavadinti tikrais bedieviais ir daugelis jų 
tarpe, kaip va: Kantas, Manselis, Renouivieras aiškiai prisipažįsta 
esą tik į žmonės, bet praktikoj agnosticizmas veda į bedievybę 
arba tarp jų yra artimas ryšis. | 

Ir ištikrųjų, koks yra praktikoj skirtumas tarp agnosticizmo 
ir bedievybės? Jokio, nebent tiktai, kad materialistai negali ra- 
miai kalbėti apie Dievą, apsiputoję šmeižia tikinčiuosius, pravar- 
džiuodami juos tamsuoliais ir kitais dar gražesniais pavadinimais, 
ko nedaro agnostikai. (Gryniems agnostikams, kaip ir poziti- 
viems bedieviams praktikoj ir gyvenime Dievo nėra; vieni ir 
antri išmeta Dievą iš 110kslo, istorijos, visuomenės gyvenimo. 
Tiesa, dogmatinis agnosticizmas dar išpažįsta Dievą, bet kaip 
gali išsilaikyti šitoks tikėjimas į nepažįstamąjį Dievą, kaip gali 
jis paveikti į žmogaus gyvenimą? Ar toks tikėjimas, neparemtas 
1mokslu, atsispirs prieš pozitivių bedievių užsipuldinėjimus, ypač 
ar išsigalės atremti stipriausius kūno pageidimus? Ar šitas mig- 
lotas, bespalvis tikėjimas paveiks į mūsų pasielgimą? Ką jis at- 
sakys šaltam protui, kurs negali nurimti, neturėdamas patenki- 
nančio išrišimo svarbiausių gyvenimo klausimų? Kaip gi gar- 
binti ne tikt nežinomoji bet ir visai nepažįstamoji esybė? Taigi 
kiekvienas agnosticizmas fataliai veda į praktiškąją  bedievybę, 
kaip tai ir pamatysime iš kritikos agnostikų nuomonių. 

Dabartiniais laikais agnosticizmas yra labai pavojingas ir 
kenksmingas tikybai.  Kaikuriuo žvilgsniu jis yra dar kenks- 
mingesnis neg žiaurusis materializmas. Materialistų griežtumas 
tvirtinime: „vien tikt materija ir jėga tėra gamtoj; dvasia ir Die- 
vas niekur nėra mokslo surasti; jų nėra“ lengvai gali nuo savęs 
atgrasinti nevieną, kurs aiškiai supranta tuos sunkumus ir abe- 
jojimus, Kuriuos mokslas atranda beveik kiekviename žingsny. 
„Sviesesnis protas tikt gali nusišypsoti iš paviršutinių klausimo 
išrišimų, o prakilnesnė širdis purtysis nuo šlykščių materialistų 
dogmatų. Kitoniškai atrodo agnosticizmas, kurs net turi pavir- 
šutinę mokslingumo išvaizdą. Jo mandagus ir nuolaidus laiky- 
"mos: pirmapradžio ir absoliūto klausime lengvai gali įgyti min- 
kštų protų simpatijų; o juk tokių nebrendėlių yra kuodaugiau- 
sia. Jie greitai gali sutikti su šitokiu proto jėgų apribojimu ir 
jo išgalių sumenkinimu; tai jiems naudinga, nes tuomi agnošti- 
cizmas juos paliuosuoja nūo įkyrios kovos su savo sugedusia pri- 
gimtimi ir nuo atsakomybės už pasielgimus priešingus atrastai 
tiesai. į ėda 

2 Pamatiniai agnostikų tvirtinimai. 


Norint pasekmingiau nuveikti šitą pavojingą tikybos priešą, 
reikia surasti jo šaknys, jos apnuoginti ir išrauti; neužkišus vers- 
mės, iš kur bėga užnuodytas vanduo, neapsaugosime gyvybės 
nuo mirties pavojaus. Agnosticizmas savo esmėj ne kas kita; 
kaip tikt nepasitikėjimas žmogaus proto jėgomis, Tas nepasiti- 
kėjimas eina iš klaidingo supratimo mūsų pažinimo ribų ir ver- 
tės. Kitaip sakant, agnosticizmas ne kas kita, kaip tikt gnozeo- 
logijos problemos klaidingo išrišimo pasekmės. (Galima drą- 
siai tvirtinti, kad dabartinis tikybinis krizis tai tikt galūtinoj 
analizė tilosotijos krizis. Tai tuoj paaiškinsime.- 


Negalėdami Dievo matyti akimis arba lengvai ir tiesioginai 
Jį pažinti, mes esame priversti moksliškai Jo būvimą įrodyti. 
Jaugi kiekvienam moksliškam Dievo būvimo ir Jo prigimties įro- 
dymui reikia įvairių sąvokų ir įvairių principų. Taip, sakysim 
mums reikia įvairių metafiziškų sąvokų, kaip va: esybė, esmė, 
buitis, taptinė esybė, būtina esybė, substancija, priežastis, pasek- 
mė, pir'mutinė arba galutinė priežastis, absoliutas, relativumas; 
mums taipogi reikia proto principų, kaip identiškumo, prieštara- 
vimo, užtektino  pamatavimo principo. Be to, kaip kiekvienas 
kitas, taip ir Dievo buvimo įrodymas. remias tam tikrais prota- 
vimais, surištais griežtais logikos dėsniais. 


Bet protavimai, kaip žinome, susideda iš sprendimų. Taigi 
atmesdami tradicinius Dievo buvimo įrodymus agnostikai būna 
priversti ir sprendimų ypač sintetiškų ir analitiškų teorijoje ne- 
vieną dalyką iškreipti bei visai atmesti. 


Toliau, sprendimai susidaro iš sąvokų, kurių atitinkamybė 
vienos kitai tenka teigti bei neigti; taigi tuomi pat agnostikams 
tenka ir sąvokų genezės bei esmės teorijoje kai ką savotiškai 
nustatyti ir net atmesti, kaipo aprioriškus metafizikos padarus, 


Visa tai, žinoma, daro agnostikai mokslo vardu. Bet 
kadaugi mokslas, Aristotelio apibrėžimu, yra daiktų pažinimas iš 
jų priežasčių, o agnostikai priežastis laiko žmogaus protui ne- 
pasiekiamomis, o kaikurias (k. š. tikslines) net grynomis metafizikos 
fikcijomis, tat jiems tenka paneigti ir visur gamtoj bęviešpataująs 
priežastingumo principas ir atsisakyti nuo svarbaus logikoje „už 
tektino pamatavimo dėsnio“. 


Visa tai paneigus, žinoma, protavimo ir Dievo buvimo įro- 
<dymų pamatai, o su jais ir visas mokslas ima grimsti nebuvimo 
pragarmėn. Agnostikai dalimi patys tai numano ir daro pastan- 
gų gelbėti mokslą nuo galutino skepticizman nuskendimo. Bet 
kadangi patys savo agnostiškomis tezėmis gerokai yr apardę 
mokslo pamatus, tat ir tiems pamatams sustiprinti neranda nie- 
ko kita, kaip vien vieną kitą pliką teigimą bei dailiai skambantį 
Sotizmą. Tie sofizmai taip sudaryti, kad panėši į tiesą. Taigi 
jie atnarplioti nelengva. Daugelis skaitytojų patys tinkamai tai 

padaryti neįstengs. Tiems ir skiriame žemiau dedamuosius iš- 
vedžiojimus. Jie imti iš bendros pažinimo teorijos. Jais mes ir 
pasistengsim nušviesti agnostikų bei pozitivistų teigimus ir įro- 
dyti jų klaidas. Tą įrodymą šiandien laikome ypatingai reikalin- 
gu, nes šios gadynės mokslo populerizatoriai neretai tur drąsos 
viešai skelbti, kad pozitivizmo principai esą vieninteliai tikri 
moksliškojo tyrimo pamatai. Tą pat kartoja ir rimtesni poziviz- 
mo atstovai. Pav. Stuart Millis yr viename savo veikale katego- 
riškai pareiškęs, kad žmogaus protas teturįs tik vieną mąstymo 
būdą, būtent, „pozitivistiškąjį“. 


3. Pozitivistų pamatavimai ir protavimai. 

Pamatinė pozitivistų klaida, kaip ir visų agnostikų, eina iš 
klaidingo supratimo vertės ir ribų mūsų pažinimų. 

Pozitivistai pradeda savo protavimą nuo tų pačių moks- 
liškų prietarų, kaip ir materialistai, būk vien tikt pajautimų prity- 
rimo kelias tevedąs mus prie tiesos pažinimo. Atmetę visus 
spekulativius galvojimus, vieni ir kiti filosofijos srityj seka eks- 
perimentalį gamtos mokslų metodą ir vien tik nuogus faktus te- 
priima, atmesdami gryno proto faktų paaiškinimą. Kiek siekia 
kūno pajautimų prityrimas, tiek mes ir težinome; kur baigiasi 
pajautimų prityrimas, ten baigiasi ir mūsų žinojimas, sako pozi 
tivistai.  Pradėdami protauti nuo bendro principo, materialistai 
ir pozitivistai prieina įvairių logiškų išvadų. 

Verždamies prie kraštutinių savo principo pasekmių, šitaip 
materialistai protauja: pajautų prityrimas, vienintelis mūsų paži- 
nimų įrankis, mums duoda pažinti vien tikt materiją ir jos jėgą, 
delto tėra vien tikt materija ir jos jėga; nieko daugiaus nėra. 
virš patyriamos materijos; visa, kas perviršija kūno pajautas, ne- 
materialis, dvasinis daiktas, yra vaidentuvės iliuzija. 

Pozitivizmas gi nedrįsta taip toli eiti ir šitaip protauja: pa- 
jautų prityrimas, vienintelis mūsų pažinimų įrankis, mums teduo- 
da pažinti nuogus faktus ir jų buvojimo sąlygas: vieni faktai 
kartu. esti, kiti gi seka viens paskui kitą. Zodžiu sakant, mes 
pažįstame vien tikt šio pasaulio apsireiškimus ir tikt taip, kaip 
jis mums atrodo, gal būt per varsuotus savo pajautimų akinius; 
tą tikt mes tepažįstame, visa kita yra mums nepažįstama. Nereikia 
savęs apgaudinėti, sako mums pozitivistai, tuščios tai pastangos. 
pažinti ką nors, kas nėra apsireiškimas. Visi gryno proto pa- 
darai, (substancija, esmė, prigimtis). negalėdami būti ekspe- 
rimentaliai patikrinti, arba perviršydami kūno pajautas, privalo 
būti pripažinti mums neprieinamais ir nepažįstamaisiais. Taip tai 
mums yra nepažįstama daikto realybė savyje (Ding an sich) da- 
gi materialio ir apčiuopiamo pasaulio, mes nepažįstame veikian- 
čiosios priežasties, jau nekalbant apie galūtin4 visų daiktų 
priežastį. 

Geresniam pozitivistų mokslo supratimui paimkime kon 
kretų faktą. 

Štai skaitome laikraštyj iš karo lauko šitokį atsitikimą: Iš 
apkasų išeina kareivių pulkas pulti savo priešų. Jų tarpe pasi- 
žymi jaunas kareivis 21 metų, augšto ūgio, gražaus kūno sudėji- 
mo, vardu Jonas, savo draugų pramintas „drąsuolis“ del savo 
narsumą. Jis eina pirmas, savo pavyzdžiu ir paraginimu padrą- 
sina savo draugus. Jis kovoja beveik vienas už visus. Ne vie- 
ną sykį sužeistas, jis nejaučia žaizdų, bet, trokšdamas pergalėti 
priešą ir kitus prie to patraukti, vienas puola prieš 10 priešų ir 
visus juos pergali ir prie žemės primeta. Už savo karžygišką 
darbą jis gauna iš valdžios Šv. Jurgio kryžių, o draugai karei- 
viai ant rankų jį nešioja. | 

Toks tai faktas yra aprašytas laikraštyj ir tą patvirtina vie- 
nas oficeris, kurs vis tai yr matęs savo akimis. 

Ką apie jį manyti žmogui rimtai protaujančiam? Žinoma, 
visa tai galima įtikėti. (Gal-būt savo tarpe mes kalbėsime apie 
drąsuolį, jį girsime už pergalėjimą, už tėvynės meilę, už gerus 
pobūdžius. Mes neabejosime, jog tai buvo kareivis, tikras Žmo- 
gus. turįs protą ir kūną... Taip tai mes esame visi papratę mąs- 
tyti apie aprašytą laikraštyj faktą. 

Bet argi taip pat mąstys ir sąprotaus pozitivistas filosofas, 
kurs pats savo akimis matė aprašytąjį atsitikimą? 

Ne! Jis mums tars: jūs esate metafizikai, tradicinės Aristo- 
telio filosofijos sekėjai; jūsų mąstymo būdas yra „scholastiškas“, 
viduramžinis, kurs nesutinka su gryno mokslo reikalavimais; jūs 
pasiduodate savo vaidentuvės monams. Pozitivistas tuoj pradės 
mums įrodinėti, kur mes klystame ir delko esame metatizikai ir 
scholastikai.  Pajautų prityrimas yra vienintelis kelias mūsų paži- 
nimo, tars jis, o pajautimais mes nedaug ką prityriame: mes ma- 
tėme nuogus faktus ir jų buvimo sąlygas: vieni faktai buvo kar- 
tu, kiti gi sėkė viens po kito; mums buvo prieinami vien tikt 
apsireiškimai. Taip antai mes patyrėme išvaizdą (jaunas, augštas:, 
kareivio ėjimą,  šūkavimą ir kitų kareivių puolimą, patyrėme mū- 
Šį; matėme, faktų sekimą viens po kito (sakysim, granatų metimą 
ir priešų ant žemės kritimą). Todel anot pozitivisto, mes tikt 
nuogus faktus patyrėme; kokią gi mes turime teisę kalbėti apie 
kareivio pobūdžius, tėvynės meilę, jo nuopelnus ir kitus dalykus 
Tai proto spekulacija, kurios pajautimais negalima patikrinti ir 
delto grynas (pozitivus) mokslas reikalauja jį atmesti. Tai hiper- 
tiziškas elementas! Toliau, daug čia taipogi būta priežaščių iš- 
aiškinimų, o priežastingumo prinčipas yra metafizikos principas. 
Taip antai mes visi manėm, kad kareivis puolė ant priešų, norė- 
damas juos išmušti iš apkasų, G tai yra tikslingumo priežastis 
(metatiziškas principas); mes esame įsitikinę, jog kareivis tikrai 
pergalėjo priešą! tai veikiančioji priežastis ir vėl yra metatizika. 
Garbė, nuopelnas, pobūdžiai-—-viš tai hiperfiziški ir proto elemen- 
tai, kurie nėra pajautimais patikririami it delto pozitivios tiloso- 
tijos vardu turi būti atmesti. Mes esame įsitikinę ir neabejojame, 
jog tai tikri kareiviai, gyvi žmonės išmintingi sutvėrimai, daiktai 
savyle, substancija, kurios apsireiškimus prityrėme (išvaizdą, ju- 

dėjimą, kalbėjimą...) Anot pozitivistų, tai vel esanti metafizika, 
arba proto spekulacija, kurios negalima prityrimu patikrinti, nes 
mes kalbėjome apie kareivį, kurį mes visi vaizdinamės kaipo 
daiktą savyje, kaipo atskirą substanciją, mes gi, sako pozitivistai, 
tikt kareivio apsireiškimus (pav. jo augštą ūgi, spalvą, bė- 
gimą, judėjimą...) tepatyrėme, juos tepažįstame; mes nėturime tei- 
sės peržengti apsireiškimus, kalbėti apie prigimtį, apie daiktą sa- 
vyje..., nes vis tai yra gryno proto spekulacijaą, nepatikrinama 
kūno pajautimais. 

Toks tai yra konkrečiame fakte pozitivaus mąstymo būdas; 
tai proto pavergimas ir net visiškas pašalinimas iš žmogaus gy- 
venimo. Pasak pozitivistų reikalavimų, mes liekame panašūs 
gyvuliams; mūsų pažinimas beveik lygus gyvulio pažinimui, nes 
ir gyvulys turi kūno pajautimus, kuriais pažįsta pasaulio daiktų 
apsireiškimą ir „jų būvimo sąlygas“, bet nepažįsta apsireiškimų 
priežasties, kaip ir pozitivistai. ) 

Iš viso to, kas čia buvo pasakyta, galima padaryti kartu 
su pozitivistu Littrė šitokią išvadą: „Jeigu metafiziškos esybės 
yra vien tikt vaidentuvės monai, įeigu žmogus negali jokiu būdu 
jų patikrinti, tai Dievo buvimas, kurs yra iš jų išvedamas, ne- 
gali turėti didesnio realumo už tas esybes“.!) 

Bet kuo pozitivistai patvirtina savo pamatinį principą, nuo 
kurio pradeda protauti, ir kuriuo remia savo agnosticizmą? 
Daugumas iš jų visai nemano jo kuo nors paremti ir jį priima 
kaipo aksiomą arba savaime aiškų principą. Kurie stengiasi 
savo principą apginti, tie paprastai paduoda du įrodymu. 

Pirmasis įrodymas yra skolintas iš empirizmo ir yra šitoks: 
visi mūsų pažinimai gali būti suvesti prie empiriško pažinimo. 
Visi mūsų pirmykščiai arba sudėti pažinimai yra ne kas kita, 
kaip tikt kūno pajautimai arba pajautimų asociacija. Nėra es- 
minio skirtumo tarp pajautų ir proto; protas yra tas pats pajau- 
timas tikt stipresnis, tobūlesnis. Delto pajautos yra vienintelė 
versmė visų mūsų pažinimų. 

„Mūsų tariamosios visuotinos idejos“ sako Hume: „išti- 
krųjų yra tikt partikularė idėja, prikergta prie visuotino pavadi- 
nimo, kurs prie progos primena mums kitas partikulares idėjas, 
kurios yra panašios kaikuriuo žvilgsniu idėjai esančiai prote“?) 
Taigi, anot Humeo'. vietoj visuotinos, pas mus teesanti tikt par- 
tikularė idėja, kuri teisingiau gali būti pavadinta vaizdu, reprezen- 
tuojančiu daugel arba keletą daiktų; tas yra „sudėtinas vaizdas“ 
(image composite), kurs, veikiant idėjų asociacijos dėsniui, iš- 
šaukia mumyse neapribotą panašių vaizdų skaičių. Taigi, pasak 
visų empiristų (Hume, Berkeley, St. Mill, Condillac, Taine)..., vi- 
suotina sąvoka yra ne kas kita, kaip bendras vardas duotas 
bendram vaizdui, kurs stovi viduje įvairių panašių vaizdų. Ben- 


1) Littrė. „Philosophie positive“ X, 14 „Metafiziškos realybės“ čia bus: 
substancija, daiktai savy, būtina ir taptinė esybė... K | 
2) Hume. Enguiry concėrning Euman understanding. See: II- 

dras pavadinimas, esant pripročiui, palengvina mūsų atmintį 
perlėkti nuo vieno vaizdo prie kito,. jų ypatingasias ir indivi- 
duales žymes aplenkti; taip tai galima yra sudaryti nekaipo jų 
bendri kriauklai, kažkoks ypatingas bendras vaizdas, kurs yra 
artimas ir panašus įvairiems individualiems vaizdams, ir su ku- 
riuo gali lygintis įvairūs individuumai. 

Lygiai taip pat empiriškos kilmės esą visi mūsų proto. 
sprendimai (judicia); jie ne kas kita, kaip empiriškų faktų asoci- 
acija. Tie ryšiai, kurie, mums atrodo būtini tarp dviejų terminų 
sprendžiamo dalyko, pav. (sprendime dalis mažesnė už visą) ne- 
pareina nuo paties daikto pragimties, ir nėra būtini; tikt taip 
mums atrodo. Todėl jei mes manome, kad dalis būtinai, visa- 
dos, visur, amžinai turi būti mažesnė už visą, tai šitas proto 
sprendimas, pasak pozitivistų, nėra ištikrųjų būtinas, bent mes. 
neturime jokios teisės vadinti būtinu; tai yra tikt proto apsiga- 
vimas, kurs -eina iš nuolatinio mūsų prityrimo, patvirtinto dar, 
anot Spencero, bočių ir prabočių prityrimu. Todėl mes neturį 
teisės sakyti, kad 2—-3 būtinai, visur, ir visados privalo būti 5; 
tai tikt mūsų ir bočių prityrimas; mes nežinome, gal - būti yra 
kitas pasaulis ir net kitas protas ir prityrimas kur 2-3 bus 6 
arba daugiaus ar mažiaus. Mūsų įsitikrinimas į būtinumą 5, ne 
kas kita kaip proto iliuzija.  Amžinų ir būtinų tiesų neėsą; yra 
tikt tiesos relativios, mūsų proto, bei prityrimo atžvilgiu, o prity- 
rimas galįs pakitėti. 

Jokios būtinos vertės neturi taipogi ir priežastingumo prin- 
cipas („nėra pasekmės be priežasties“), jo kilmė grynai empiriška. 

Visiems empiristams ir pozitivistams priežastingumo prin- 
cipas me kas kita, kaip tikt bendras vaizdas vienodai ir be 
atmainos sekančių betaspiai viens po kito dviejų apsireiškimų, iš 
kurių pirmajam duodame vardą „priežastis“, o antram „pasek- 
mė“.  Ištikrųjų, sako jie. mes neprityriame veikimo vie- 
no daikto į kitą, bet tik matome, kaip viens apsireiškimas 
visados seka po kito. Taip, sakysime, nieks nėra prityręs, kaip 
uždegtas degtukas uždega žvakę; ugnies veikimas į žvakę mums 
nematomas; mes tikt matome visados du sujungtu apsireiškimu: 
ugnis prikišta prie žvakės — tai pirmas apsireiškimas; O po jo 
seka antras apsireiškimas — deganti žvakė. Todel tegalime 
tvirtinti tik tai, ką prityrėme; „du visados sekančiu po kits kito 
apsireiškimu“.  Vra tai priešinga dabartiniam mokslui ir prity- 
rimui tvirtinti, jog vienas daiktas tikrai veikiąs į kitą ir darąs 
jam realės įtakos. Jei mes visgi esame kitaip įsitikrinę, tai tikt 
yra proto iliuzija. 

Toliaus, kaip mokina mus empiristai ir pozitivistai, mes 
neturime prityrimo, kad visi apsireiškimai nuolatos seka viens 
po kito; prityriame tikt sąryšį tarp kaikurių, ir visgi mes būtinai 
tvirtiname ir laikome visuotinu dėsniu, kad kiekvienas apsirei- 
škimas privalo būti išaiškintas kitu, kurs jį iššaukia. Kokią gi 
mes turėjome teisę iš pavienių ir atskirų prityrimų sudaryti 
visuotiną ir būtiną gamtos dėsnį: nėra pasekmės be priežasties? 

Jokios, tai tikt yra mūsų proto monai, kuriems pasiduoda pro- 
tanas ir prasčiokas, bet kurie negali pavilioti pozitivistų filosofų 
proto. Tai esanti mokslo pažanga ir jo nuopelnai, kad mus pa- 
liuosuoja nuo proto iliuzijos ir viduramžinių scholastikų prie- 
tarų priežastingumo priencipo klausime. 

Bet kokiu būdu mes pasidavėm proto iliuzija? Del ko 
patys lengvai to nepatiriame: 

Matydami, kad visuose tuose atsitikimuose, kada darėm 
bandymus, apsireiškimai, mūsų vadinami priežastis ir pasekme, 
būva sujungti, mes pradedam patys manyti, jog jie yra tarp savęs 
surišti, ilgainiui priprantame prie tos minties ir galų gale aklai 
įsitikiname, būk jie ištikrųjų būtinai turi būti tarp savęs surišti; 
tada, pamačius vieną, apsireiškimą, mes tuoj spėjame apie an- 
trą apsireiškimą, kurs iš jo gali išeiti. 

Prie tos proto iliuzijos, būk viens apsireiškimas turįs iš- 
šaukti antrąjį, prisideda dar mūsų pačių vidujinis prityrimas. 
Mums rodos, būk mes esame taipogi priežastimi kaikurių ap 
sireiškimų; mes jaučiame savyje jėgų įtempimą, iš kurio bik 
einančios pasekmės; sakysim metant akmenį į langą, langas lieka 
sukultas. Šią savo asmens priežastingumą ir mūsų įtaką į gamtą, 
mes perkeliame ir ant kitų daiktų ir juos antropomoriuodami, 
pripažįstame jiems galę veikti ir daryti į kitus įtakos apsirei- 
škimus. Tokiu tai būdu proto iliuzija stiprėja ir mes įgijam 
įsitikinimą, būk daiktai veikią viens į kitą. Bet, sako toliaus 
pozitivistai, mes neturime jokios teisės pripažinti daiktams savo 
veikimą: dagi mes patys apsirinkame, manydami, būk darą rea- 
lės įtakos apsireiškimams. Tai vėl iliuzija. Mes neturime teisės 
eiti toliau prityrimo. Bet koks yra prityrimas, mums bet ką 
veikiant? Mes jaučiame tikt jėgų įtempimą, mūsų rankos rau- 
menų susitraukimą o paskui vienas apsireiškimas seka po kito, 
ir tiek. Mes niekados nejaučiame padarę realės įtakos kitiems, 
tai yra iliuzija. Juk sakysim tarp mano jėgų įtempimo ir akmens 
lėkimo į langą yra dar didelė eilė kitų apsireiškimų, kurių dagi 
ar nežinau ir nenorėjau, kaip va: rankos raumenų sutraukimas, 
nervų krutėjimas ir kiti. ) 

H. Spenceriui atrodo, kad vien tikt pavienio asmens prityri- 
mas negali išaiškinti to butino ir visuotino priežastingumo dės- 
nio. Asmens prityrimas, sako jis, dar negali mums išaiškinti tą 
proto įprotį, kurs būtinai mus verčia laikyti visuotinu ir būtinu 
dėsniu „nuolatinį ir ncsimainantį apsireiškimų sekimą po kits 
kito“. Prie šių laikų prityrimo reikia čia dar pridėti praeitų lai- 
kų mūsų bočių ir prabočių prityrimą. Jų prityrimas padarė 
įtekmės jų smagenims, žmonių giminių prityrimas vis didėjo 
ir vis gilesni darėsi mūsų smagenyse prityrimai ir jų mąstymo 
pėdsakai; galų gale vis tai perėjo paveldėjimu ant mūsų; taip 
tai dabar mums atrodo visuotini ir būtini priežastingumo dėsnis 
ir kiti proto principai. 0 | 3 

Kaip matyti iš šito H. Spencerio paaiškinimo, priežastin- 
gumo principas nėra savyje būtinas, visuotinas; jis, pasak pozi- 

tivistų mokslo yra relativus, subjektivus: mes tikt esame taip 
priversti mąstyti, nes gyvenimo aplinkybės taip sudarė mūsų 
smagenis, jog jį laikome būtinu; galėjo būti ir kitaip. Del to 
tai mes neturį teisės tvirtinti ir laikyti amžina ir būtina tiesa, 
kad „nėra pasekmės be priežasties“, jie nepripažįsto, arba bent 
laiko mums visai nežinomu realį veikimą vieno daikto į kitą, 
ir tik žodį priežastis ir pasekmė supranta kaipo „nuolatinį ir 
nekintamą apsireiškimų sekimą viens po kito“.!) 

Antrasis įrodymas, kuriuomi pozitivistai stengiasi pateisinti 
savo stabmeldišką eksperimentalio metodo pagarbą ir gryno pro- 
to metodo neapykantą, yra šitoks: palyginkim, sako jie, šiuodu 
metodu tarp savęs, o tada pamatysime, kaip nepaprastą tikrumą 
ir gausius vaisius mums išduoda eksperimentalis metodas, o 
tuom tarpu gryno proto metodas mums nieko nėra davęs, o jo 
tvirtinimai yra labai tamsūs ir visai nepatikrinami. Ir ištikrųjų, 
ką mes turime iš gryno proto metodo, kuriuo remiasi metafizi- 
ka? Amžinus ginčus, tamsius klausimų išrišimus, kurie niekados 
negali visų įtikrinti, tikt dar labiaus klausimą supainioja. Kokia 
gi mums nauda iš tų ginčų metafizikos srityj? Jokia, nes žmo- 
nija nieko iš to nepasipelnė, jos būvis tuom nei kiek nebuvo 
pagerintas. Ir priešingai, ką mums yra davęs eksperimentalis 
metodas, kurį seka gamtos mokslas? Atsakymus aiškius, tikrus, 
galutinus. Tikt eksperimentalis mokslas teduoda mums tą dva- 
sios vienybę, kuri yra pamatas socialio gyvenimo. Visi žmonėš?) 
nusilenkia prieš Euklido teoremas, tuo tarpu kad teologų ir tilo- 
"sofų problemos yra pilnos prieštaravimų. Toliau, eksperimen- 
talis mokslas nėra taip bergždžias, kaip metafizika. Visi šitie 
stebūklingi išradimai, kuriais didžiuojasi žmonija ir kurie palen- 
gvina žmonių vargą, buvo padaryti pasigaunant eksperimen- 
talio metodo. „Tiktai nuo Bakono ir Galilėjaus“ rašo vienas iš 
pozitivistų; „mokslas apsišarvojęs  eksperimentaliu metodu, da- 
rydamas bandymų ir vėl juos paantrindamas... užkovojo tiesą, ku- 
rios negalėjo surasti per 2000 metų filosofai, nors jie turėjo ne 
apsakomai didelių proto įėgų.“*) | 

Del tos tai priežasties, anot pozitivistų tėvo A. Comte'o, 
žmogaus minties istorija skirstosi į tris periodus: teologišką, kada 
žmonija, aklo tikėjimo į viršprigimtinę esybę suklaidinta, aiškino 
visus gamtos apsireiškimus Dievo įsikišimu; metafizišką periodą, 
kada tiesa tampa iškraipyta įvairiomis bergždžiomis ir painiomis 
proto spekulacijomis; pozitivų periodą, kada pasiliuosavusi žmonija 
nuo teologinių ir metafiziškų prietarų pripažįsta pasaulį tokiu, 
kokiuo jis ištikrųjų yra savyje, ir stengiasi jo apsireiškimus išaiš- 
kinti gamtos dėsniais, kuriuos atrado ir patikrino empiriško ban- 
dymo keliu. Pirmieji du liglaikinu ir bergždžiu periodu sekė viens 
po kito senojoj ir viduramžinėj epokoj. Galūtiną trečiąjį periodą 


*) Pozitivistų kalboj priežastis yra dar šitaip pavadinta: reikalingoji ir pa- 
kankamoji sąlyga kito apsireiškimo. 
*) Ferri  „Diritto Penale.“ Roma 1903—19:0 p. 206. 


— 102 — 


garbingą savo išradimais, mes turime dabar. Taigi proto pa- 
žanga, jo subrendimas, garsiausieji užkariavimai mokslo srityj 
tenka kaip tikt priskaityti pozityvaus proto mąstymo laikui: pertai 
jis vienas tesutinka su jo reikalavimais ir nauda.1) 


4 Pozitivizmo kritika. 


a) Dievo problemos ignoravimas. 

Pirmutinis priekaištas, kokį privalome padaryti pozitivizmui, 
tai yra jo visiškas Dievo problemos ignoravimas, kurs pilnai 
prieštarauja gyviausiems ir giliausiems mūsų širdies troškimams 

Juk ištikrųjų kraštutinieji agnostikai reikalauja kartu su Lit- 
trė visai nesiinteresuoti tikybiniais klausimais ir taip gyventi, 
kaip būk Dievo visai nebūtų. Dievo problema esanti liga ir iš- 
jos tegalima pagyti visai apie Jį nemąstant. 

Bet šitoks Dievo ignoravimas tiesiog prieštarauja gyviau- 
siems proto ir širdies reikalavimams. 

Visųpirmu Dievo problemos ignoravimas kasdieniame 
visuomenės gyvenime ištikrųjų nei kiek nesiskiria nuo bedievy- 
bės ir turi visus jos nepatogumus: Dievas tampa tiesiog paša- 
lintas taip pat iš proto kaip ir iš doros gyvenimo, taip pat iš 
privalinio, kaip ir iš visuomeninio gyvenimo. Toliau, tvirtini- 
mas, būk galį be Dievo apseiti, yra labai keistas. Juk tai pa- 
„ matinis klausimas, kurio negali išvengti nei vienas; tai klausi- 
mas, kurs pats savaime kila kiekvienam žmogui, kaip tik jis pra- 
deda mąstyti. Tiesa, galima kaikurį laiką užmiršti Dievą, bet 
kaip tik kas svarbesnis su mumis atsitinka ir mus priverčia įsi- 
gilinti į savo gyvenimą, toj Dievo klausimas iškila visame savo 
griežtume. Nieko čia negelbės Littrė's patarimas: jei norime 
pagyti iš šitos ligos, nereikia apie Jį mąstyti. Reikėjo čia paro- 
dyti būdas, kaip išvengus minties apie Dievą, o to būdo nieks 
dar nenurodė, nes nieks jo nežino. Kraštutinis pozitivizmas čia 
mums pataria labai keistą vaikišką taktiką: užmerkti akis arba 
galvą kur nors pakišti, kad nemačius grąsančio pavojaus. Rei- 
kią tat apsimesti nieko nežinančiu apie tikybinę problemą, ne- 
girdinčiu balso, kurs mums šneka apie augštesnį pasaulį! Bet 
ar šiaip kalbėtumėm, darytumėm, ar taip, niekados neišvengsime 
baisios minties apie Dievą ir Jo teismą. Nieks gyvenime (nei 
smagumai, nei triūsas ir užsiėmimas, nei mokslas) negali užslo- 
pinti mumyse to troškimo, kurs mus verčia pažinti visų dalykų 
pradžią ir jų galutiną tikslą. Žmogus savo prigimtimi yra iilo- 
sofas ir metatizikas ir būtinai veržiasi pažinti iš faktų ir visuo- 
tinų dėsnių jų galutiną priežastį. Mūsų protas niekados neišsižadės. 
savo teisės ieškoti galutinos visų apsireiškimų priežasties, nes 
tas uždraudimas jį žemina, jam apkarpo sparnus, kad negalėtų 
pasikelti mintim į augščiausias platybes, ir neleidžia jam matyti kil- 
nios šviesos, kuri vos prasiskverbia per kūno pajautimų dujas. 


— 


EN „Cours de philosophie positive.“ 


| 

Jei mūsų protas negali išsižadėti Dievo problemos ir sekti 
agnostikų patarimus, tai nei tiek to negali padaryti mūsų širdis, 
kuri taip trokšta tiesos, meilės, suraminimo, laimės. Dievo bu- 
vimo reikalauja ne tikt protas, bet ir moralis pasaulis. Ignoruoti 
Dievą ne tikt reiškia išsižadėti šviesos, kuri gali apšviesti šio 
matomojo pasaulio tamsius klausimus, bet taipogi reiškia atmesti 
šviesą, apsviečiančią mūsų vidujinį, širdies pasaulį. „Atrhesti 
Dievą tai reiškia ne tikt išsižadėti šviesos, kuri mums kelią nuš- 
viečia, bet ir paniekinti šilumą, kuri gaivina; tai vis tiek kaip už- 
gesyti danguje saulę, kuri visus apšviečia ir yra gyvybės pradžia 
žemėj. 

Kad tikybinės problemos ignoravimas prieštarauja žmogaus 
prigimčiai, parodo visos žmonijos istorija, kuri visados tikybos 
klausimą laikydavo visusvarbiausiu ir visųopiausiu; bet ir pačių 
agnostikų užsilaikymas rodo, jog praktikoj ir jie neišvengia tiky- 
bos klausimų. Prieštaraudami savo tvirtinimams, būk Dievo nega- 
lima pažinti, jie užmiršdavo savo prižadėjimus vengti tikybinių 
klausimų; gyvenimas ir juos priverčia, kaip ir visus kitus Žmo- * 
nes mėginti spręsti tikybinį klausimą. Nėra nei vieno pozitivis- 
to agnostiko, kurs perlaužtų savo patraukimą, kurs tikybinio 
klausimo nejudintų ir jį savotiškai negvildentų. Taigi daugelis 
dabartinių filosofų, esančių maž daug agnostikų pozitivistų įta- 
koj nepriima Littrė's patarimo nepripažinti tikybai jokios moralės 
ir socialės vertės. Taip antai, sociologinės mokyklos Dūrkheimo 
sekėjai, išvesdami tikybos pradžią ir žmonijos kulto, pripažįsta 
tikyba: didelę vertę, nes tikyba esanti labai didelė žmonijos ge- 
radarė ir jos solidarumo simbolas; O tai esąs dabar vienintelis 
mūsų moralis idealas. Imanentizmas laukia iš susidurimo su 
„dieviškuoju elementu“ energijos ir šviesos padauginimo; O 
pragmatizmas iš savo šalies, norėdamas pateisinti tikybos reika- 
lingumą, nurodo tas gausias malones ir tą asmeninį tikybinį pri- 
tyrimą, kurs išsigali pagerinti ir perkeisti mūsų gyvenimą ir net 
privesti prie didžiausio šventumo augštybių ir prie visiško savęs 
paaukojimo visuomenės naudai. Net pozitivizmo tėvo A. Comte'o 
knygoj yra daugybė pagyrimų krikščionybės, kokių tegalima bu- 
vo laukti iš žmogaus tikinčio, o ne iš tikybos priešo. 

Bet to dar negana. Atmetę Dievą mokslo vardu, nejučio- 
mis kitu keliu Jį gražina, duodami jam kitą pavadinimą ir nuostabų 
m Tai matyti iš A. Comte'o pasielgimo. Jis mums skel- 

ia, būk teologijos ir metafizikos laikai pasibaigę; reikalauja, kad 
mokslas apsivalytų nuo visų jų pėdsakų, bet šitai jis pals įveda 
parodiją tos tikybos, kurią manė visai palaidojęs. Jis rašo „pozi- 
tivistų katekizmą“ ir tveria žmonijos tikybą, kurios apsi- 
garsina vyriausiu kunigu; jis net įsteigia savo namuose šven- 
tyklą, kur laiko pamaldas, garbindamas Didžiąją Esybę (Zmoni- 
7ą),gimusią iš Didžiojo Fetišo (Žemės), bendraujančio su Didžiuoju 
Viduriu (Erdve). 

Tai yra Trejybės parodija ir grižimas prie stabmeldystės su 
naujais stabais (žmonija, žemė, erdvė)!! 

b) St. Millio ir M. Spencerio nenuoseklumas. 


Nenuosekliai elgiasi Dievo buvimo klausime ir taip vadina- 
mieji „tikintieji agnostikai“. Anot St. Milli'o mes negalime įro- 
dyti Dievo buvimą; mums stinga įtikrinančių įrodymų, bet užtat 
turime šiek tiek pamatuotų spėliojimų ir darome išvadų, tardami 
gal- A Dievas yra. Todėl gyvenkim 1aip, kaip kad Dievas ištik- 
rųjų būtų. 

Čia galima užklausti: ar yra išmintinga gyventi Dievo rei- 
kalavimais, jei apie Jo buvimą neturime ne tik rimtų įrodymų, 
bet ir pusėtinų? Juk Dievo buvimas nėra ištikrųjų panašus į tuos 
spekulativius ir moksliškus klausimus, kurie neturi glaudžių ry- 
šių su gyvenimu ir kurie galima lengvai pripažinti arba atmesti 
be jokių žymesnių pasekmių mūsų gyvenime. Gyventi taip, kaip 
kad Dievas ištikrųjų būtų, reiškia pripažinti Augščiausiąjį įstatų 
davėją doros srityj, kurs yr pastatęs ribas mūsų troškimams, drau- 
džiąs kūno pageidimus ir suvaržąs mūsų laisvę. Gyventi, kaip 
kad Dievas būtų, reiškia paimti ant savo pečių sunkų kryžių, 
paaukoti save patį, išsižadėti savęs; reiškia paimti sunkią naštą 
beveik nepakeliamą mūsų silpnybei; reiškia kovoti drąsiai, kovoti 
be perstojimo su pavojingiausiu priešu—su mūsų silpnybėmis. Ar 
yra išmintinga, kad žmogus priimtų šitą auką, šitą sunkenybę ir 
kovą vien tikt del to, kad gal-būt yra Augščiausis Valdytojas? 
Ar protinga, kad žmogus surastų savyj jėgos pasiimti sunkią 
naštą, vien tikt silpnų arba menkų pobūdžių verčiamas? Ar ga- 
lima, kad Dievo idėja, paremta taip sviruojančiais ir trapiais pa- 
matais, turėtų galingos įtakos ir dorinančios jėgos mūsų gyve 
nime? Zinoma, ne; reikėtų būti lengvatikiu, kad nematyti visų 
silpnumų St. Milli'o protavimuose, Vienintelė pasekmė šitokio 
teizmo be rimtų pamatų gali būti tie begėdingi kompromisai, ir 
pateisinimai, kuriuos daro mūsų visuomenė kūno silpnybėms, ir 
kurie neišsigali palaikyti doros, tikt suardo gyvenimą.  Teizmas 
be pamatų—tai yra pripažinti Dievo buvimą kada tai yra nau- 
dinga, ir atmesti; kada jis mums kliudo gyventi pagal savo už- 
gaidų; tai yra pripažinti Dievo buvimą liaudžiai, kuri reikalau- 
ja „baidyklės“, o atmesti—šviesuoliams ir mokslo srityj, kur Die- 
vui nėra vietos; tai yra pripažinti tikybą nuliūdimo valandoj, ir 
atmesti linksmybės dienose; tai yra pripažinti tikybą privatinio 
asmens dalyku, bet išmesti ją iš visuomenės gyvenimo ir atskir- 
ti bažnyčią nuo valstijos! 


Kitaip mano apie Dievo buvimą garsusis anglų pozitivista 
H. Spencer'is, kurs tvirtina, kad ne tikt galima spelioti, bet dagi tikrai 
žinoti, jog Dievas yra. Galima žinoti Dievo esimas, sako jis, 
bet mes neišsigalime žinoti, kuomi Jis yra. Dievus yra mums 
nepažįstamas, ir delto privalome gyventi pripažindami Dievą, bet 
nereikia mums jokio moro, bent kiek, ners menkiausiai paž 
Jo prigimtį. Ji perviršijo visą mūsų supratimą. 

Keisto būta Spencerio supratimo apie Dievą! Jis manė su- 
taikinti tikybą ir mokslą, bet nieko neįveikė savo nenuoseklumu. 

Juk mes visi pripažįstame, kad negalima pilnai ir tobulai Dievas 
pažinti; mūsų Dievo pažinimas yra labai nėtobūlas, analogiškas, 
per prilyginimus paimtus iš gamtos gražumų ir tobūlumų; bet del 
to visgi negalima pasakyti, kad mes visai Dievo nepažįstą. Ne- 
galima be prieštaravimo sau pačiam tarti: yra nepažįstamasis. Juk, 
kad kalbu apie nepažįstamąjį ir pripažįstu jam buvimą, jau jis 
tuom pačiu nebėra visai nepažįstamas, nes, kaip gražiai išsitarė 
šv. Tomas Akvinietis, „apie jokį daiktą negalima tvirtinti jį esan- 
tį, nežinant, aiškiai arba neaiškiai, kuomi jis yra“!) 


Bet ne vien tikt buvimą pripažįsta Spencer'is nepažįstama- 
jam absolutui. Jo absolutas yra jėga, galybė, energija, begalinė 
sąmonės versmė, bendras pagrindas, kuriuom užsilaikau „aš“ ir 
„ne aš“, vyresnis už asmenį“, Taigi ar gali vadintis visiškai ne- 
pažįstama esybe, kuriai pats Spencer'is pripažįsta tiek privalu- 
mų?! | | 0 

Bet del ko Spenceris vadina Dievą Nepažįstamuoju? Pripa- 
žindamas iš vienos šalies Dievo esimą, o iš antros uUž- 
ginčydamas jo prigimties pažinimą, jis tikėjos išgelbėti tikybą if 
padaryti galą įvairiems tikybiniams ginčams ir priekaištams iš 
mokslo šalies; mokslinčiams uždraudė kalbėti apie Dievą. Bet 
savo taktika Spenceris nepasiekė nei vieno, nei antro tikslo. 
Nenuosekliai yra reikalauti gerbti tikybą ir tuo pačiu tvir- 
tinti, kad apie Dievą mes nič nieko negalį žinoti. Kokia gi 
gali būti reikšmė mūsų gyvenime Dievo buvimo, jei Jo visai ne- 
pažįstame? Praktikoj tai vistiek, kaip ir visai Dievą atmesti. Kas 
mums iš to, jei ir yra absoliutas, jei nežinome, ar jis yra ge- 
ras, ar blogas, išmintingas ar kvailas, rūpestingas apie mus, ar 
inditerentis, asmeninis, ar beasmenis? Tai mums vis tiek kaip 
ir visai jo nebūtų nes mes nieko negalime iš jo prašyti, ir nie- 
ko jam, atnašauti, nieko gauti, nei nieko jam duoti, nieko iš jo 
vilties, nei nieko bijoti. Mes galime tada jį įsivaizdinti sau ne- 
labu, nuožmių, kvailu, pikčiurna, beširdžiuų; niekas negali mums 
tai uždrausti? Juk jis pats savyje yra nepažįstamas ir del to 
kiekvienas gali sau apie jį manyti, kaip jam patinka. Arba jei 
panorėsime įeiti su juo į artimesnius santykius, kas gali mums 
uždrausti griebtis laukinių tautų prietarų arba pseudomistikų 
klajonių? 

Taigi Spencerio mokslas neapgina tikybos, neapsaugoja 
nuo ginčų, bet veda praktikoj prie bedievybės ir tikybinio jaus- 
mo iškrypimo. Spencerio „Nepažistamasis“ yra dviveidis: dešinie- 
- siems jis sako; gerai, mano vaikučiai, mokinate, jog yra pasaulyj 

paslaptis, tai tuomi aš esmi; kairiesiems jis vėl pritaria, sakydams 

neklystate ir jūs, mano bičiuliai, mokindami, kad tikt apsireiški- 
mus tegalima pažinti; vis kas juos perviršija, yra mums nepriei- 
nama, ir neverta jais užsiimti; teisingai darote, ignoruodami 
mokslo klausimuose pirmapradį. 


1) In Boet. De Triritate g. 6 art. 8. 

Rodos, pats Spenceris siiprato savo teorijos silpnumą ir pa- 
vojingumą ir delto vėlybesniuose veikaluose sumažino savo už 
sipuldinėjimus ant bažnytinių įstaigų ir dogmatų. Savo Auto- 
biografijoj jis aiškiai pripažįsta, kad nieks negali pavaduoti žmo- 
gaus sieloj tikybos: esą klausimų, kuriems viena tikyba tegalinti 
duoti atsakymą; ir tie, kurie daug žino, dar labiau už mažai 
teišmanančius, jaučia reikalą jos šviesos. 

c) Pozitivislų gnozeologija. 

Netikęs išrišimas gnozeologijos klausimo nuosekliai priver- 
tė pozitivistus užimti klaidingą poziciją tikybos klausime ir prieš- 
tarauti  giliausiems mūsų sielos palinkimams ir troškimams. Ne- 
parodžius jų pamatinės klaidos gnozeologijos teorijoj, jokia kita 
kritika jų mokslo neturės didžios vertės ir neišraus su šaknimis 
jų platinamų nuodų. 

Kaip jau matėm, pamatinė pozitivistų klaida yra šitoki: vie- 
nintelis tikrai moksliškas metodas vedąs prie tiesos pažinimo 
yra empiriškasis, kurį vartoja gamtos mokslai. Pajautų pažinimas 
yra vienintelis mums prieinamas pažinimas; žinome tikt tai, ką 
galime patirti, kas yra prieinama kūno pajautimams. Ko negali- 
ma yra patirti, kas nėra prieinama pajautoms, tai yra nepažįstama. 

Sitą tvirtinimą pozitivistai priima paprastai be ginčų, be 
įrodymų, kaip kokią visiems aiškią aksiomą. Jie net nesupranta, 
kaip galima tuo abejoti arba ginčytis. 

Zinoma, jei priprasi vien tikt prityrimo metodą vartoti, kaip 
tai atsitinka su daugeliu gamtininkų ir gydytojų, jei priprasi vien 
tikt matuoti, saikuoti, svarstyti, patikrinėti, 0 neturėsi progos pa- 
sigauti kitų moksliškų įrankių, tada galima prieiti įsitikinimas, būk 
nėsą kito kelio tiesai pažinti, kaip tikt prityrimas, ir nėsą kito 
žinyno, kaip pajautinis. Bet visai kitoniškos pažiūros bus tas, 
kurs bent kiek įsigilinsį savo nuovoką, paanalizuos savo prota- 
vimus ir perkratys savo žinojimo bagažą. 

Aiškus dalykas, kad mes pažįstame pajautinius daiktus; aiš- 
ku, kad pajautinių dalykų pažinimas yra viso kito augštesnio 
pažinimo tartum pamatas; taipogi yra neabejotina, kad viršpa- 
jautinius „dalykus mes negalime pažinti tomis pačiomis sielos iš- 
galėmis, kaip pajautinius. Bet visai neaišku, kaip tai tvirtina po- 
zitivistai, būk mes tikt pajautinius dalykus tepažįstame, būk negali- 
me perviršyti pajautinį pažinimą, ir neturime išgalių pasiekti virš- 
pajautinį žinojimą. Norint tai tvirtinti, reikėtų įrodyti. Pozitivis- 
tų įrodymus jau matėme: jie buvo du. Pirmasis įrodymas buvo 
skolintas iš sensualistiškos filosofijos, jis buvo šitoks: visas mu- 
sų pažinimas gali būti suvestas prie pajautinio pažinimo; jis vien 
tikt iš prityrimo eina ir deltto yra apibrėžtas paujautų prityrimu, 
kurs yra vienintelis žmogaus žinojimo šaltinis. 

Bet ar ištikrųjų taip yra? Ar gi tiek tepažįstame, kiek sie- 
kia mūsų pajautų prityrimas? 

Ne! Ir ištikrųjų, dar turime aiškų ir tikrą pažinimą, kurio 
ypatybės yra visai kitoniškos ir net priešingos pajautų pažinimui 
delto tas augštesnysis pažinimas negali turėti tos pačios kilmės 

ir buti įgytas tomis pačiomis sielos išgalėmis, kaip -pajautų pa- 
žinimas. Tam aiškiau suprasti, reikia įsigilinti į taip vadinamąjį 
proto pažinimą, t. y. kaip paprastą (visuotina ideja), taip ir sti- 
dėtinį (analitiškieji proto sprendimai su savo būtinumo ir visuo- 
tinumo žymėmis, priežastingumo principas...) ir jį šulyginti su 
kūno pajautų pažinimu. Tas palyginimas mums parodys visą 
skirtumą ir bedugnę tarp proto ir kūno pajautų. 


a) Visuotina idėja. 


Pajautos mums visados duoda tikt išviršinę daikto išvaizdą, 
jos įvairią atmainą; mums suteikia pažinimą pavienio, konkretaus 
dalyko su individualizuojančia materijos Žžyrne; jis yra apribotoj 
vietoj ir man apsireiškia paskirtu laiku... Taip žmogus, kūrį aš 
matau, arba kurį sau ivaizdinuos, yra Jonas arba Petras, t. y. vi- 
sados pavienis ir konkretus žmogus, kurs turi apribotą augštu- 
mą, storumą, spalvą, balsą, ypatingus veido bruožus, paskirtą 
vardą ir pavardę, priklauso vienai tautai... Vaizdas; kurį aš už- 
laikiau savo vaidentuvėjį, būdamas pavienis ir konkretus, gali 
būti daugiau ar mažiau aiškus, gyvas, bet visados jis pasilieka 
individualis ir tegali būti pritaikintas tik vienam žmogui, o ne 
„daugiau. Bet galima kartais prie vieno vaizdo pridėti antrą, tre- 
čią ir daugiau ir taip surinkti žmonių būrelį Visi šitie pana- 
šių daiktų vaizdai, būdami begalo padauginti ir greitai sekdami 
viens po kito susibėgę, tampa neaiškūs, ir nustoja savo skirtinų Žy- 
1mių, tada jie atrodo virstą į vieną vaizdą visus kitus atstovaujantį ir 
apdovanotą visuotinumo žyme. Bet vis tai yra gryna iliuzija ir 
vaidentuvės monai, kaip tai mums įrodo eksperimentalė psicholo- 
gija. Vaizdai, kad ir atrodo susilieję ir nebeatskiriami, visgi iš- 
tikrųjų nėra tarp savęs tąip susijungę, kad turėtų visiems ben- 
drą išvaizdą, bet visados pasilieka skirtini, visi ir pavieni repre- 
zentuoja konkrečius dalykus. Norint tai aiškiau suprasti, reikia tik 
domėsį atkreipti į kaikurias, labiau puolančias į akis žymes ir tada 
pamatysime, kad jos nėra bendros, bet pridera tik paskirtiems 
individams. Apie šituos tariamuosius bendrus vaizdus reikia tą 
patį pasakyti, ką ir apie garsiuosius Pr. Galtono „sudėtinius pa- 
veikslus“..Pr. Galtonas įsimanė sudaryti typišką vienos šeimy- 
nos fotografiją, kuri turėtų visas bendras ir skirtinas jos žymes. 
Delro ypatinga procedūra jis sudėliojo vieną fotografiją ant kitos, 
norėdams gauti bendrą paveikslėlį visiems šeimynos nariams, 
arba typinį šeimynos paveikslą. Bet gi pasirodė, jog šitas „su- 
dėtinis paveikslas“ neturi bendrumo ir visuotinumo žymių. Jis 
skiriasi nuo paprastos fotografijos savo tamsumų, neaiškumu ir 
turi kaikurias žymes nuo kitų fotografijų pridėtas, bet visur ma- 
tyti viena pamatinė figura, kuri rodo tik vieną paskirtą asme- 
nį, o ne visus ir neturi jokių visuotinų žymių?) 

Taip tai pajauta mums teduoda pavienį, konkretų dalyką. 
Bet mūsų pažinimas tuom mesibaigia. Mes matome ne tikt astkirą 


') Merciėr. Psychologie P. III n. 161 

žmogų, je išviršinę išvaizdą, jo konkrečias ir atskiras žymes, bet dar 
prieiname pažinimą kai-ko gilesnio, nepasiekiamo pajautoms, —- 
žmogaus prigimties pažinimą. Pajauta mums teduoda individualį da- 
lyką, ir tai, kas jame yra išviršinio, kas nuolat: gali keistis žmo- 
guje ir nepridera jo esmei, be ko jis kartais galėtų lengvai apseiti 
(spalva, ūgis, išvaizda, apdaras, laikas....);; protas gi mums sutei- 
kia visuotiną žmogaus idėją, atitrauktą nuo visų individualių 
ir taptinių Žymių, reprezentuojančią žmogaus esmę, ir pritaikinamą 
visiems be skirtumo žmonėms. Akis mums duoda pažinti, išviršines 
taptines vieno konkretaus žmogaus žymes; protas gi paduoda 
tai, kas yra žmogui visuotina būtina, kas sudaro jo esmę, pri- 
gimtį, be ko joks žmogus negali apsieiti, kas jį skiria nuo kitų 
daiktų —jo spėcitiškos žymės: gyvuliškumą ir protingumą. Delto tai 
visuotina idėja, būdama proto išdirbiniu, be skirtumo yra pritai- 
kinama visiems ir duoda žmogaus esmės pažinimą; vaizdas gi, 
būdamas pajautų arba vaidentuvės tvarinys, pritinka vienam as- 
meniui ir teduoda pažinimą jo išviršinių žymių; protas paduoda 
žmogaus gelmes, pajauta gi jo viršų; idėja visuotina tegalima 
pas žmogų, vardas gi bendras yra gyvuliams; atitrauktinė idėja 
skiriasi nuo vaizdo savo būtinumo ir visuotinumo žymėmis, ku- 
rių visai nėra vaizduose. 

Kaip matėm, kartais daugybė panašių vaizdų susilieja į krū- 
vą ir taip pasidaręs bendrasis vaizdas atrodo, lyg turįs visuoti- 
numo žymes. Bet tada bendrasis vaizdas yra neaiškus, tamsus; 
juo didesnis vaizdo yra tamsumas, tuo ir jo visuotinumas darosi 
didesnis. Priešingai gi yra su atitrauktine idėja: juo didesnis yra 
jos aiškumas, tuo ir jos visuotinumas tampa pilnesnis. 

Sunku, beveik negalima, yra įsivaizdinti konkretus, painus 
"dalykas, pav. tukstantkampio tigūra; tuo tarpu protu ji suprasti labai 
lengva: daugiakampio 1000 šonais idėja protui neatrodo tamsi su- 
painiota, ir mes lengyai ją suprantame; priešingai, net ir galin- 
goji ir išdirbtoji vaidentuvė nepajėgia aiškiai įsivaizdinti tokio 
daugiakampio.!) | 

Iš viso to aišku, kad visuotina idėja visa savo esme skiria- 
si nuo vaizdo ir negali būti išvesta iš pajautų pažinimo, Reikia 
tat pripažinti mūsų sieloj kitą jėgą, skirtiną išgalę, kuri iš kon- 
krečių ir individualių vaizdų atitraukia tai, kas sudaro šnecitiškas 
daiktų esmės ypatybes įr sutveria būtinas ir visuotinas jų Žy- 
„mes. Kadangi būtinumas ir visuotinumas yra visai neprieinami 
pajautų pažinimui, tai pozitivistai turi mums pripažinti, kad mes 
pažįstame ne vien tik pajautinius daiktus, bet dar perviršijame 
kūno pajautų žinojimą, pasikeldari prie visuotinų ir būtinų da- 
lykų, mes turime protą, kuriuo perviršijame ir pagiliname pajautų 
pažinimą, pasiekdami daiktų esmę (guidditas) su jų būtinomis ir 
visuotinomis žymėmis.?) Taigi ne vien tikt tai pažįstame, kas yra 
pritiriama, kūno pajautoms prieinama. 

5 Zaine De T'intelligence. I p. 37—38. 


?) Jog visuotinos idejos nėra subjektivus proto padaras, bet atitinka.realybei, 
įrodyriu aiškiau, kalbėdamas apie Kanto zubjektiv.zmą kitoj kuygutėj. 

E) Analitiški proto sprendimai. 


Ką buvome kalbėję apie visuotiną idėją, tą patį reikia pa- 
sakyti ir apie analitiškąjį proto sprendimą. 

Yra pas mus dvėjų rūšių proto sprendimų. Vieni vadina- 
si empiriški arba sintetiški sprendimai, o scholastikų pavadinti 
yra „in materia contingenti“; jie visi remiasi prityrimų; norint Ži- 
noti santykius tarp dviejų sprendžiamųjų terminų, reikia atsižvel- 
"gti į pajautų prityrimą. Taip pav. sintetišku sprendimu bus: že- 
mė yra apskrita, arba: arklys bėga. Norint žinoti, kokie bus 
santykiai tarp „žemės“ ir ypatybės „apskritas“, tų dviejų terminų 
sprendžiamųjų daiktų, man būtinai reikia prityrimo; ištyręs žemę, 
matydamas jos išvaizdoj ypatybę „apskritas“, protas jungia tarp 
savęs dvi sąvoki „žemė“ ir „apskritas“, spręsdamas: žemė yra 
apskrita. 

Yra dar kitoniškų proto sprendimų vadinamųjų analitiškais, 
o scholastikų terminologijoj pavadintų „in materia necessaria“. 
Jie visi yra visuotini ir būtini ir nesiremia prityrimu. Pakanka 
protui analizuoti dvi sprendžiamųjų daiktų sąvoki, kad aiškiai 
pamatytumėm jų santykius. Stai analitiškojo sprendimo pavyzdys: 
koks daiktas visas yra didesnis už savo dalį, arba: nėra pasek- 
mės be priežasties. Pakanka protui pažinti, ką reiškia kiekviena 
sąvoka: „visas“ koks daiktas ir „dalis“ arba „pasekmė“ ir „prie- 
žastis“, kad protas būtinai, be jokio abejojimo tuoj tvirtintų, visas 
koks daiktas yra didesnis už savo dalį, arba: nėra pasekmės be 
priežasties. į 

Aiškiai kiekvienam yra matoma, jog analitiški sakiniai turi 
visuotinumo ir būtinumo žymių. Įsigilindamas į du terminu, pro- 
tas aiškiai mato būtinumą ir visuotinumą jų santykių, neatsižvel- 
gus į prityrimą, į laiką ir vietą. Protas taip giliai yra įsitikinęs jų 
būtinumu ir visuotinumu, jog laiko priešingą tvirtinimą visai ne- 
galimu, absurdu. Kitaip yra dalykas su sintetiškais sprendimais: 
mes nematome jokio absurdo tvirtinime: žemė yra ketvirtainiška 
(vietoj apskrita), nes tai galėtų įvykti augštesne Dievo galybe, 
bet niekados nei Dievo visagalybe negali padaryti, kad dalis ga- 
lėtų būti didesnė už visą; tai tikras absurdas; ir visagalis Dievas 
negali padaryti, kad 2-—-3 būtų nę 5, bet daugiau ar mažiau, Tai 
yra amžina, visuotina ir būtina tiesa, kurią aiškiai supranta pro- 
tas, bet kuri yra visai neprieinama kūno pajautoms.. ||| 

Lai pozitivistai nesuvadžiojaą nemokančią rimtai galvoti 
visuomenę, tardami. būk tas visuotinumas ir būtinumas esąs 
paviršutinis, apgaulingas, ir einąs iš papročio matyti du spren- 
džiamuoju dalyku visados sųjungtu, būk tai tik mums rodos, 
vaidentuvės monai. Joks nei mūsų, nei mūsų bočių ir prabočių 
prityrimas negali išaiškinti to tikrumo ir būtinumo, kuriuo mes 
įungiame du analitiškojo sprendimo terminu. Tiesa, prityrimas, 
kaipo konkretus pavyzdys, gali mums palengvinti minėtųjų san- 
tykių supratimą, bet tai tikt pašalinis palengvinimas, be kurio 
mes galime apsieiti: Analitiškuose sprendimuose tvirtinimas 


— 200 — 


nesiremia prityrimu, bet yra nuosekli pasekmė dvėjų sprendžia 
mųjų sąvokų savytarpio palyginimo. Lai sau tvirtina pozitivistai, 
ką nori, o mums visiems besivaduojantiems sveiku protu yra 
aišku, kaip ant delno, kad analitiškuose sakiniuose pats protas, 
vien tikt terminus analizuodamas atranda tarp jų visuotinų ir 
būtinų santykių ir priešingą tvirtinimą vadina absurdu. Juk mes 
visi ir mūsų bočių ir prabočių prityrimas visados mato obuolį 
apskritą, bet gi niekados nevadinsime absurdu, jei kas tartų: 
obuolio išvaizda gali būti ketvirtainiška. Mes bevelijame laiky- 
tis senų, tradicinių „prietarų“ ir pripažinti proto veiksnį mūsų 
analitiškuose sakiniuose, negu sekti kartu su pozitivistais „nau- 
įausio mokslo išradimus“ ir tikėti būk vis tai vaidentuvės mo- 
nai, buk 2--3=5 nėsanti visuotina amžina, būtina tiesa, bet tikt 
relativi, būk tai pareiną nuo mūsų smagenų organizacijos 
ir mūsų prabočių prityrimo. Niekados neįtikrins požitivistai 
sveikai mąstančią visuomenę, būk mes teturį tikt pajautų paži- 
nimą, o neėsą proto pažinimo kurs perviršija ir pagilina konkre- 
čius apsireiškimus ir pasiekia visuotinus ir būtinus tarp daiktų 
santykius. Taigi yra dar pas mus viršpajautinis pažinimas. 


Jeigu visgi pozitivistai, net griebdamies keistų priemonių, 
stengiasi suredukuoti visus mūsų proto pažinimus prie pajautų 
prityrimų, tai rodo tikt, jog jie yra pilni aprioristiškų prietarų, 
kurie labai kenkia bešališkam tiesos pažinimui. Būdami grynų 
faktų stabmeldžiai, visą, mūsų žinyno bagažą jie stengiasi su- 
murdyti į empiriško prityrimo formą, o kas ten netelpa, tai taiv- 
pa sulamdyta, ar net ir laukan išmesta. 


Tam griežtam pozitivizmo pasmerkimui pateisinti, prisižiū- 
rėkime arčiau, kaip jie keistai yr pasielgę su priežastingumo 
prinicipu. 

1) Priežastingumo principas. 


Prisižiūrėdami šiam pasauliui ir mūsų vidujiniam gyveni- 
mui, mes prityriame, kad atsiranda naujų daiktų, kurių pirmiau 
nėra buvę. Mes jaučiamės, kad mūsų vidujiniame gyvenime 
kaž kas nauja pasidarė; taip pat matome, kad šiame pasaulyj 
atsiranda nauji augalai, gyvuliai... Protaudami, rėmiantis šiais 
prityrimais, mes lengvai suprantame, kad jei šie nauji daiktai 
pradėjo būvoti, tai jiems ėsimas nėra būtinas, t. y. jie neėsti 
savo prigimties arba esmės jėga ir gdlybe, bet arba esimas jiems 
yra inditerentis arba taptinis (contingens). Jėigu jiems ėsimas 
būtų būtinas, jei buitį tufėtų savo prigimties arba esmės galybe, 
jię visados būtų buvę, nebūtų pradėję buvoti paskirtu 
laiku. Neturėdami būtinai esimo, bet iš atžvilgio į jį būdami 
abejodi (galėdami būtiirnebūti), neturi jie taipgi savo 
faktiško esimo pamato savy, bet kitame. Kad galėtų pradėti bū- 
veti, jie reikalauja kitos ėsybės jau esančios, kuri tą jų abejodu- 
mą (būti ir nebūti) pašalintų ir suteiktų jiems buitį. Be šitos 
pašalinės pagalbos jie jokiu būdu negalėtų pradėti būuveti, nės 

+ jų pirmiau nebuvo; yra absurdas tvirtinti, būk jie patys sau su 
teikę būvojimą, kurio pirmiau neturėjo. 

Taptinė esybė, kuri pradeda buvoti, arba įgija buitį, vadi- 
nasi pasekme; esybė, kuri suteikia kitam buitį, arba padaro jį 
esančiu, vadinasi priežastis. 

Aplenkiant pavienias pasekmes ir priežastis, o tik grynu 
protu gilinantis ir analizuojant pasekmės ir priežasties sąvokas, 
mes prieiname šitokį visuotiną ir būtiną principą: nėra pasekmės 
be priežasties, kitais žodžiais galima šį priežastingumo principą 
taip išreikšti: kiekvienas taplinis esinas eina iš kito; kiekvienas daiktas, 
kurs pradeda būvoti, reikalauja kito, kurs jam suteikių buitį. 

Sitas priežastingumo principas remiasi taptinės esybės pri- 
gimtimis ir yra visuotinas ir būtinas be jokios išimties. Pakan- 
ka parodyti, jog čia yra taptinė esybė (kuri galėjo būti ir nebū- 
t), kaip tuoj turėtume teisės tvirtinti, kad turi būti priežastis, kuri 
yra suteikus jai esimą. Bet mes matome pasauly visą eilę tap- 
tinių ir atsirandančių ėsybių, kurių seniau nebuvo ir kurie delto 
neturi savy pamato savo buvimo. Darome iš to išvadą, kad pa- 
saulis neturi savy pamato (racijos) savo buvimo; kad reikia kito, 
kas teikia pasauliui esimą; yra pirmutinė esybė, kuri turi pati 
savy savo esimo pamatą ir kitiems teikia buvimą. 

Tą pirmutinę savaiminę esybę (ens a se) mes vadiriame Dievu. 

Tai yra paprastas aiškus ir logiškas protavimas, kurs mus 
veda prie Dievo esimo. Bet jis atrodo pozitivistams-aghostikams 
nepakaktinas. Pirmiausia jie atmeta Dievą delto, kad Dievas nėra 
pajautų prityriamas, nes tvirtina: pažįstame tik tiek, kiek galima 
pajautoms pritirti; vien tik pajautinis daiktas teesąs mums pažįs 
tamas. Antra, jie nepripažįsta jokių protavimų ir išvadų, kurių 
negalima prityrimu patikrinti. Trečia, jie visai nepripažįsta būti- 
numo ir visuotinumo priežastingumo principui, arba taip jį iš- 
kraipo, jog iš jo beveik nieko nebelieka. Kadangi visas mūsų 
įrodymas rėmiasi visuotinu ir būtinu priežastingumo principu 
tai aiškus dalykas, kad jis negali patenkinti pozitivistų-agnosti- 
kų. Jie pripažįsta empiriškąją mūsų įrodymų dalį, t. y. kad pa- 
sauly atsiranda nauji daiktai, kad jie vieni po kitų seka, bet ne- 
pripažįsta priežastingumo, kad vieni daiktai realiai veikia į kitus 
ir suteikia jiems esimo, kad kiekvienas daiktas, kurs atsiranda 
būtinai turėtų savo būvimo priežastį kitame daikte, kitoj esybėj. 
Kodel jie taip tvirtina, ir taip protauja užginčydami visuotinumą 
ir būtinumą priežastingumo principo, mes jau matėme. Pas juos 
vis tie patys prietarai: mes pažįstame tik tiek, kiek patyriame; 
Tealio veikimo vieno daikto į kitą, mes kūno pajautimais nepri- 
tyriame; neprityriame taipogi priežastingumo principo visuotinu- 
mą ir būtinumą; mes tik patyriame, kaip vieni apsireiškimai vi 
sados seka kitus. Delto, anot pozitivistų, priežastugumo prin- 
cipas turįs būti taip išreikštas: Kiekvienas apsireiškimas turi savo išaiš- 
kinimą kitame“ apsireiškime, kurs jį pranoksta. Taip išreikštas jis nėra 
visuotinas ir būtinas. Jėi kai atrodo būtinas i“ visuotinas, tai 
tik yra mąstymė dėsnis, o ne realybės; jei kam atrodo priežas- 

tingumo principas, kaipo vieno daikto veikimas į kitą, tai vėl | 
mūsų subjektyvus mąstymo būdas, o ne realybė. Vis tai, anot ag- 
nostikų, apgaulingos vaidentuvės monai ir iliuzija! 

Privesdami priežastingumo principą prie paprasto, nuolati- 
nio ir nekintamo vieno apsireiškimo sėkimo paskui kitą, poziti- 
vistai visai jį iškraipė ir nieko iš jo nebepaliko. Juk ne tokį apie 
jį supratimą įgija kiekvienas iš mūsų, liuosas nuo naujausio 
mokslo „išradimų“, vien tikt proto ir prityrimo pasigaudamas. 
Juk ištikrųjų, kad aš galėčiau vadintis mano rašymo priežastimi, 
nepakanka paprasto nuolatinio sekimio dvėjų apsireiškimų: para- 
šytų žodžių atsiradimas ir mano plunksnos rankoj judėjimas; 
reikia dar, kad parašytieji žodžiai tikrai, realiai priklausytų nuo 
manęs; reikia, kad mano ranka realiai veiktų į rašemuosius žo- 
džius, kad ranka ant popieriaus tikrai padėtų su rašalu juodus 
bruožus. lr tiktai delto, kad aš su plunksna tikrai braižau, kad 
aš realiai veikiu į popierių, yra išaiškinama, delko yra maž daug 
nuolatinė proporcija tarp mano rankos ir pabrėžtų žodžių, taip 
jog pamačius raštą galima tvirtinti, jog tai mano rašymas, arba 
pamačius mane brėžiant su plunksna, galima spėti, kokios išvaiz- 
dos bus raidės. 

Noras suredukuoti priežastingumo principą prie paprasto 
dviejų apsireiškimų sekimo po kits kito, priveda mus prie labai 
juokingų pasekmių. Tada, sakysim, prisieitų tvirtinti, kad karei- 
vis, pakritęs žemėn nuo priešo kulkos, buvo ne kulkos 
ant žemės parblokštas, bet tai buvę du apsireiškimu be 
realio veikimo: kulkos palytėjimas ir kareivio puolimas žemėn. 
Pas pozitivistus žmogžudis, kurs įdūrė peilį į savo artimo širdį, 
nėra tikra ir reale artimo mirties priežastis, žmogžudis realiai ne- 
veikė į savo artimą su peiliu, tik davė pradžią vienam apsireiški- 
kimui (dūrė su peiliu), po kurio sekė kiti apsireiškimai (peilis 
perdūrė artimo širdį, artimo mirtis). Jeigu užtat žmogžudis būtų pa- 
kartas, tai ir čia tik būtų „paprastas, nuolatinis, nekintąs dviejų ap- 
sireiškimų po kits kito sekimas“ be realio vieno į kitą veikimo!! 

Į tai filosofas Hume ir kiti pozitivistai šaltai ir ramiai mums 
atrėžia: mes prityriame tikt apsireiškimų sekimą po kits kito, o 
ne realę įtaką ir veiksmą vieno daikto į kitą, Delto rimtas. 
mokslingumo metodas iš mūsų reikalauja priežastingumo princi- 
pą suprasti, kaipo apsireiškimų sekimą, o ne realį vieno daikto 
veikimą į kitą. | 

Mes be ginčų sutiksime su pozitivistais, kad vienas tik pa- 
jautų prityrimas mums teduoda pažinti apsireiškimų sekimą, o ne 
įtekmę vieno daikto į kitą; bet jei protas įsigilins į pajautų prity- 
rimą, įį išaiškindamas; tai be vargo pamatysime, kad dviejų apsi 
reiškimų sekimas ne kas kita, kaip realė įtaka vieno daikto į ki- 
tą, iš kurių vienas daiktas vadinamas priežastim, suteikia buvi- 
mą kitam daiktui. | auk La 
. „Tie patys moksliški prietarai, būk mes teturį pajautinį pažį, 
nimą, verčia Hume'ą. ir kitus: pozitivistus atmesti principo vi- 
suotinumą ir "būtinumą ir jį pavadinti subjektyvia iliuzija. Jau 

matėm jų įrodinėjimus. Bet ar yra galimas dalykas, kad mes per- 
keldami realybėn tą subjektyvią iliuziją jos nepatėmytumėm? 
Jeigu priežastingumo principo būtinumas ir visuotinu nas parei- 
na nuo mūsų, delko visgi mes to nejaučiame? Del ko mes 
lengvai galime suprasti, sakykim, obelį, turint keturkampio arba 
kitą išvaizdą, bet negalime suprasti pasekmės be priežasties? Juk 
čia ir ten yra vienodas mūsų, ir mūsų bočių prityrimas, bet sup- 
ratime tų dviejų dalykų toks baisus skirtumas. Delko mes ga- 
lime lengvai prileisti gamtos dėsniuose išimtį, sakysime, ugnį 
kuri nedegina, bet niekados negalime jokiu būdu suprasti išimtį 
priežastingumo dėsnyj, kad kas nors taptų be priežasties? Nėra 
ko čia pozitivistams remtis prityrimu, nes vienodai prityriame 
kad ugnis degina ir kad pasekmėms yra priežastis; dagi reikia 
čia pridurti, kad nuolatos prityriame ugnį deginant, bet nevisų 
pasekmių patyriame priežastį, nes daugelio dalykų mums yra 
nežinomos priežastys, o vis gi išimtis priežastingumo principe 
mums atrodo absurdu, o gamtos dėsniuose išimtis neatrodo taip 
prieštaraujanti protui. Taigi prityrimas negali išaiškinti to skir- 
tumo tarp dviejų dėsnių. 

Jeigu priežastingumo principo visuotinumas ir būtinumas: 
pareitų nuo prityrimo, tai jis mums paaiškėtų tik po ilgo pri- 
tyrimo, ir prityrimui didėjant, stiprėtų priežastingumo principo 
aiškumas. Bet to visai nematome. Pakanka vaikui išaiškinti, ką 
reiškia sąvoka priežastis ir pasekmė, o jis tuoj aiškiai pamatys 
tarp jų būtiną ir visuotiną ryšį ir pripažins priežastingumo prin- 
cipą su tuom pačiu tvirtuniu, kaip ir po ilgo prityrimo. Mies 
visi, kurie turime ilgą prityrimą, visgi nmejaučiame, kad ilgainiui 
stiprėtų mūsų priežastingumo principo supratimas. 

Be reikalo H. Spenceris palaikymui savo nuomonės gtie- 
biasi mūsų bočių ir prabočių prityrimo. Kažin Kiek da gink 
. praeitų laikų prityrimą, visi jie pasilieka pavieniais prityrifnais ir 
jokiu būdu neišaiškina priežastingumo principo visuotinumo ir 
būtinumo. Juk yra visa pragarmė skirtume tarp taptinio ir būti- 
no, kaip tarp didžiausių skaitmenų ir begalenybės. Deito tai bū- | 
tinumui ir visuotinumui išaiškinti nepakanka ne tik vienos ilgos 
gyvybės, bet ir milijonų. Priėmus Spencerio teoriją, tektų pripažinti, 
kad pirmieji mūsų tėvai (Adomas ir Ieva) nematė priežastingumo 
principe būtinumo ir visuotinumo; reikėtų taipogi tikėti, kad rea- 
guojant prieš tą tariamąją mūsų iliuziją, mes ilgainiui galėtumėm 
pergalėti šitą proto pajunkimą. Bet kas iš mūsų įtikėš, jog gali ateiti 
laikai, kada mums atrodys pasekmė esanti galima be priežasties? 

Taip tai įrodėm, kad pas mus yra pažinimas visuotinų idė- 
jų, kad yra būtini ir visuotini proto sprendimai, kurie jokiu bū- 
du negali eiti iš pajautų prityrimo. Reikia tat pripažinti dar kitą 
mūsų pažinimo šaltinį —gryną protą, kurs prityriimo faktus aiški- 
na ir pagilina. Tokiu būdu nustoja savo vertės pirmutinis ir 
pamatinis pozitivistų tvirtinimas, vienintelis pažinimo. kelias murns 
teesąs pajautų prityrimas ir mes tiek težinome, kiek siekia mūsų 
kūno pajautų prityrimas. 4 aj 

d) Metaiizikos' vertė. 


Antrasis įrodymas, kurį vartoja pozitivistai savo gnozeologijai 
paremti, yra menkesnis už pirmąjį, neturi moksliškos vertės, bet 
užtat gali padaryti gilesnio įspūdžio žmogui praktiško būdo. Trum- 
pai primenant, jis yra šitoks: Spekuliacija ir jos kūdikis meta- 
fizika neduoda mums jokio tikrumo, nei naudingų praktiškame 
gyvenime išradimų. Metafizika yra tai tik tušti bergždži ginčai, 
panašūs į viduramžinius scholastikų ginčus: kiek vel ių arba an- 
gelų galį sutilpti ant adatos smailumos..(?!)!) Priešingai, empiriš- 
kasis metodas pozitivus mokslas suteikia mums visudidžiausį 
tikrumą ir aiškumą, kurs viens tegali suvesti žmones į vienybę, 
ir davė mums tuos stebuklingus išradimus, kuriais dabar mes 
visi naudojamės. Del to tai žmonijos istorijoj metafizikos laiko- 
tarpis buvo jos kūdikyste, pradžia mi aties vystimos. Pozitivizmas 
yra minties žiedas ir jo galūtinas tikslas, nes gimė didžiausių 
išradimų laikotarpy ir veda žmoniją dar prie didesnių technikos 
stebūklų. 

Kaip matom, šitas įrodymas remiasi minties ir mokslo pri- 
gimties ir jų istorijos nežinojimu. | 

Pirmiausia reikia čia paaiškinti, kad kovodami su pozitiviz- 
mu, mes nei kiek nemanome niekinti ir žeminti eksperimentalį 
metodą, kurs yra mūsų žinyno pirmutiniu pamatu, bet tvirtina- 
me, kad prityrimas privalo dar būti spekulacijos ir metatizikos 
išaiškintas ir pagilintas. Mes stojame proto teisių gynejais ir 
įrodinėjame, kad žmogus turi du šaltiniu pažinimo: pajautų prityrimą 
ir protą, kurs savo principais apšviečia ir išaiškina prityrimą. Mes 
nestojame vien tik empiriškam metodui, arba vien tik proto me- 
todui apginti: mes reikalaujame, kad mokslas vartotų vieną 
arba kitą metodą, sulig klausimų prigimties, nes vieni klausi- 
mai yra prityrimu rišami, prie kitų tegalima prieiti faktais parem- 
ta spekulacija. Nemanome užginčyti didžių išradimų eksperimen- 
taliui metodui, bet sykiu primename, jog ir metafizika turėjo ir 
turi savo garbingas dienas ir savo išradimus. Pripažįstame, kad 
kartais. būdavo tuščių ir nereikalingų ginčų, bet tai tik riupuoli- 
mo ir perėjimo laikais; neretai viduramžy vartodavo spekulativų 
metodą, kur ištikrųjų reikėjo daugiaus bandymo ir prityrimo, ir 
tokiu būdu buvo sulaikyta gamtos mokslų pažanga, bet tai visai 
nerodo, būk spekulacija ir metafizika pačios savaime yra peiktinos, 
taip jog reikėtų įoms paskelbti amžinoji kova. 

Pozitivistai prikaišioja, būk metafizika neduodanti nieko tik- 
ra, nieko pastovu, su kuo žmonija galėtų sutikti ir laikyti, kaipo 
proto ir mokslo išradimą. | 

Į tai atsakome, kad metafizika pati savy turi didesnio tik- 
rumo ir pastovumo už gamtos mokslus. Ištikrųjų, ką mums duo- 
da gamtos mokslai? Jie suranda faktus ir gamtos dėsnius, kurie 

ra ne kas kita, kaip tik apibendrinti faktai, arba visuotini faktai, 
et gamtininkai neduoda pilno faktų išaiškinimo, ypač galutinos 


1) "Teisybę sakant, tokių ginčų nebūvo; tai !ik paš epimas. 

visų apsireiškimų priežasties. Jie mums sako: taip yra, bet neiš- 
sigali išaiškinti: del ko taip yra, delko ne kitaip? Kaip tik jie 
panori mums paduoti dėsnių priežastį, nieko kita nesuranda kaip 
tik liglaikines hipotezes, kurios, anot Poincarė ir Duhem, nėra 
tikri daiktų išaiškinimai, bet tik maž daug patogūs priemoniai 
faktams suklasifikuoti. Jei gamtos mokslai tūri tikrumo ir aišku- 
mo, tai tą jiems suteikia metafizika savo priežastingumo, tikslin- 
gumo, indukcijos..., principais: ir gamtos mokslų tikrumas tuo 
labiaus auga, juo labiau jų tvirtinimai artinasi ir remiasi minėtais 
principais, nes jie yra mūsų protavimo pamatas; be jų, kaip be 
kojų nei žingsnio negalėtų žengti mokslas. Be reikalo, tad giriasi 
savo aiškumu gamtos mokslai, nes šviečia ne savo šviesa, bet 
paskolinta iš metafizikos, kuri kaip saulė pati savaime yra šviesi 
ir savo šviesos spindulių teikia kitiems mokslams. 

Neturėdami savy tokio tikrumo, kaip metatizika, visgi 
gamtos mokslai labiau yra prieinami žmogaus protui ir greičiau 
suprantami. Gamtos mokslų tiesą neretai mes galime tie- 
siog matyti, metafizikos tiesos nėra tankiai taip greitai 
mums prieinamos; reikia čia nemaž protavimų ir juo labiau pro- 
tavimas atsitolina nuo pirmutinių proto principų, tuo lengviau 
yra suklysti ir sunkiai beužmatome sąryšį su pamatiniais proto 
principais. Taipogi mums negalima įsivaizdinti metatizikos tiesų, 
o tos sąvokos, kurias turime apie metafiziškas tiesas, jas atvaiz- 
duoja labai netobūlai. Tuom tai yra išaiškinamas faktas, delko 
nėra metafizikos tiesų pažinime to pastovumo ir tos vienybės, 
kurią lengviau galima įgyti gamtos moksluose; bet ir čia nerei- 
kia perdėti. Tiktai metatizikos tiesų (Dievas, s!ela, amžinas gy- 
venimas....) prakilnumas, sunkumas jos pažinti ir nepaprastas gy- 
venime jų svarbumas privedė prie nuolatinės ir aršios kovos, 
kokios nematome kitų mokslo šakų istorijoj. Nežiūrėkim į ats- 
kirą laikotarpį, kur, rodos metafizika visiškai nuveikta ir panie- 
kinta, bet atsižvelgkim, į tai, kas paaiškėjo iš kovos, pažinkime 
kovos paslaptis ir pobūdžius, o lengvai suprasime, kad metatizi- 
ka yra tikras, dagi nrakilniausis mokslas, kad jos skelbiamosios 
tiesos turi neabejotiną, visuotiną ir būtiną vertę. 

Sitoj metafizikos kovoj su savo priešais virš tariamųjų ne- 
sutikimų kyšo tūla vienybė; virš neišvengiamų griuvėsių kiek- 
vienose imtinėse galime patėmyti iš lengvo spiralės pavidale, 
anot Dantės išsitarimo, filosotiškojo mintijimo žengimą pirmyn. 
Ir ištikrųjų, metafizikoj yra tokių jos skelbiamųjų tiesų, kurių ne- 
galima atmesti be aiškaus proto reikalavimams ir faktams prieš- 
taravimo, negalima jų užginčyti savęs neišjuOkiant, kaip va: iden- 
tiškumo, prieštaravimo, priežastingnmo principai ir kiti. Ira tai- 
pogi labai daug tiesų angštai surištų su pamatiniais metafizikos 
principais, kuriuos tik užsispirėliai ir akli tegali ginčyti. Jeigu 
kartais kas teorijoj jas ginčyja, betgi praktikoj ir gyvenime jo- 
mis nauduojasi, kaip ir nebūtų buvę abejonės. Taip elgiasi gy- 
venime visi pozitivistai ir subjektivistai, kurie teorijoj pakerta vi- 
sus pamatinius mintijimo principus, betgi protauja sulig jų ir 

tvarko savo gyvenimą remdamies atmestais principais. | 

Taigi skepticizmo banga nepajėgia išgriauti jų tvirtumo; 
tai tik liglaikinis mintijimo krizis, kurs neilgai tetvers ir kurį yr 
1iššaukę ypatingos aplinkybės. | 

Bet ar vien tik metafiziškų tiesų esama krizio? Ar yra bent 
viena tiesa kituose moksluose kuriomis nebūtų abejota vieno ar 
kito? A. Comte'as tvirtindavo, kad visi sutinką su Euklido geo- 
metriškomis teoremomis. Bet štai nelabai senai daugelis mate- 
matikų, kaip šit: Riemannas, Cantoras, Beltrami ir kiti sutvėrė nau- 
ją geometriją, kuri yra statomą ant tariamosios klaidos Euklido 
teoremų.  Comte'as kartu su kitais pozitivistais išgiria idealę vie- 
nybę gamtos moksluose, bet nelabai senai Brunetičre'as galėjo 
kalbėti apie gamtos mokslų bankrotą, o Pecsi parašė rimtą vei- 
kalą apie „Dabartinių fizikos aksijomų krizį.“ 2 

Neretai kovoja su metafizika ir ją niekina tik tie, kurie ne- 
mėgsta jokių gilesnių proto spekuliacijų arba net neturi jokio 
supratimo apie metafiziką, jos objektą ir jos skelbiamąsias tiesas. 
Kovos priežasties dažnai reikia ieškoti ne metafizikos tuštume, ne 
jos skelbiamųjų tiesų tamsume, ne proto jėgos silpnume ir tam 
tikrų priemonių trukume, bet visai kitur. Visų abejojimų ir gin- 
čų priežasties ir metafizikos aršiausių priešų reikia ieškoti perdaug * 
išbujojusiame žmogaus individualizme, naujumo manijoj, puiky- 
bės sukilime, kūno geidulių karštyj, kurie stengiasi užmušti sa- 
vo baisiausius priešus: Dievą, sielą ir pareigą. 

Jeigu kas kalba apie metafizikos tuštumą ir nereikalingumą 
parodo neturįs jokio supratimo nei apie metafiziką, nei apie są- 
ryšius, kokių ji turi si gamtos mokslais, ir su gyvenimu, tas pasi- 
rodo nepažįstąs žmogaus, jo troškimų, jo reikalų. Juk ta meta- 
tizika, kuri buvo pavadinta bergždžia ir net kenksminga, yra gam- 
tos mokslų pamatas. | 

Gamtos mokslai turi ne tik faktus, ir savo pamatinius pra- 
dus, ne tik konkrečius: prityrimus, bet taipgi ir visuotinus dės- 
mius. Bet ar pamatiniai gamtos mokslų pradai ir visuotini dės- 
niai nėra metafizikos objektas? Visi gamtos mokslai ieško apsi- 
reiškimų priežasties, o juk priežastingumo principas, kaip mato- 
me, yra metatizikos principas. Priežastingumo principas yra gam- 
tos moksluose būtinas ir visuotinas elementas, be kurio jie ne- 
gali jokiu būdu apsieiti, yra tai lyg idealė žvaigždė, kuri ro- 
do bandymams kelią. Nesuradę bet-kokiems faktams priežasties, 
o tokių atsitikimų yra labai daug), gamtininkai vis gi tikisi, kad 
bus kiti laimingesni už juos ir atras priežastį ir nemano, būk 
priežasties neesą. Taigi pripažįsta viršpajautinį elementą, naudo- 
jasi metafizikos neapčiuopamu principu. 

Lygiai taip pat, ir gamtos mokslai; jie turi atradę savo visuo- 
tinus dėsnius, bet jų negalėjo prieiti vien tik prityrimo pasigauda- 
mi. Kaip jau matėm, prityrimas, nors kažin kiek sykių padau- 
" gintas, mums visados duoda konkrečius faktus, o dėsnis išreiš- 
kia visuotiną ir būtiną tiesą. Prityrimas mums sako tik tai, kas 
yra, o dėsnis — kas privalo būti; prityrimas tik terodo apribotą 


— 207 —- 


faktų skaičių, 0 dėsnis apima visus; prityrimas turi galvoj tik 
praeitą laiką, o dėsnis ir būsiantįjį. Taigi visuotinas dėsnis mėra 
pajautų pažįstamas, bet jas perviršija ir įeina į metatizikos sritį. 

Įgyti visuotiną dėsnį tegalima protaujant, pasigaunant in- 
dukcinio siloegizmo. Sakysime, aš esu ištyręs 10,100,1000 tri- 
kampių ir matuodams atradau, kad sudėjus visus tris kampus į 
krūvą, sumą turėsime dvėjų stačių kampų; bet jau vien tais pri- 
tyrimais remdamos, aš dar neturiu teisės apibendrinti ir daryti 
iš to visuotiną ir būtiną dėsnį, kad ir visi kiti trikampiai mano 
neištirti bus lygūs dviem statiem kampam. Apibendrinimui rei- 
kia pasigauti metatiziško elemento, reikia prigimties sąvokos, rei- 
kia priežastingumo principo: ta pati priežastis, veikdama savo pri- 
gimties jėgoms tose pačiose sąlygose, visados turės vienodas ir 
tas pačias pasekmes. 

Taip tai be metafizikos sąvokų, kurias taip niekina poziti- 
vistai, gamtos mokslai negali neį žingsnio žengti, nekalbant apie 
tuos pirmutinius principus (identiškumo, prieštaravimo), kurie yra 
pamatu kiekvieno logiško mąstymo. 

mogaus gyvenimas yra negalimas be metafizikos; mes 
nesitenkiname pajautine realybe ir apčiuopiamais faktais; mums 
nepakanka to, ką matome, ką paliečiame, ką prityriame. Antime- 
tafiziku tegalima buti teorijoj, žodžiais; bet praktikoj ir gyvenime 
mes visi, neišskyrus net aršiausių pozitivistų, pripažįstame virš- 
pajautinį pasaulį, ir esame metaitizikai. Ir ištikrųjų, kaip gyventi, 
nepripažinus pirmųjų metafizikos principų: priežastingumo, iden- 
tiškumo, prieštaravimo ir kitų? Kaip gyventi be doros, o kaip 
gali būti dora be metafizikos? Doriškumas nėra galimas 
nepripažįstant žmogaus valios laisvės ir atsakomybės už savo 
darbus. Negalima savo pasielgimams duoti bet kokios pakrai- 
pos, neturint jokios tilosotiškos pasaulėžvalgos ir nežinant žmo- 
gaus gyvenimo tikslo. Bet yra visiems aišku, kad mes su vienu 
prityrimu ir teturėdami pajautų pažinimą neprieisime žmogaus 
laisvės ir savo atsakomybės pažinimo, arba neįgysime pažiūros 
į gyvenimą ir jos tikslą, kurį privalome pasiekti. Kas niekados 
negilinos į Žmogaus prigimtį ir netardė jo troškimų, tik tas ne- 
supranta, kad mes negalime apsieiti be viršpajautinio pasaulio ir 
nebūti metatizikai. Juk žmogus nėra paprastas gyvulis, kurs tik 
turi reikalą misti ir veistis; nėra galviju, kurs. tik pajautas tenori 
tenkinti. Virš kūno ir pajautų reikalų yra dar kilnesni ir augštes- 
ni siekiai. Reikia tik bent biškį į save įsigilinti, kad pamačius 
tuos augštesnius troškimus, reikia tik užklausti savo širdies ir 
savo proto, kad pažinti tų norų daugumą, kurie mus vargina, tų 
ilgėjimosi begalybę, kurie mus vilioja. Mes nujaučiame gražes- 
nį tyresnį, tobūlesni pasaulį už šitąjį, tūrime nepergalimą prie jo 
patraukimą. Tai yra taktas aiškiausis, kurio nieks negali užgin- 
čyti: žmogus stengiasi pats save perviršyti ir taipogi pasikelti 
augščiau už prigimties taptinę realybę. Ir ką gali suteikti em- 
piriškas mokslas ir kaip jis patenkins šitus augštesnius žmogaus 
troškimus, kurie jį skiria nuo galvijų? Jis nič nieko neturi. Realis 


= 208 = 


faktų ir.apsireiškimų pasaulis yra permenkas mūsų troškimams, 
perangštas mūsų užmanymams. Jei pozitivistai mums liepia išsi- 
žadėti idealio, metafiziško pasaulio ir tenkintis vien tik realiu ir 
pajautų pasauliu, tai jie eina stačiai prieš tą mūsų veržimąsi į 
augštį, prieš tuos užmanymus, kurie nuveikė nepaprastus daik- 
tus, permainė ir papuošė tą pilką mūsų gyvenimą. Jeigu pak- 
lausytumėm pozitivistų ir išsižadėtumėm visa to, kas nėra pa- 
jautų prityriama, neturėtumėm tų doros milžinų, tų Žmonijos žie- 
dų. Tada jau nevalia būtų kalbėti apie kankinių stebėtiną kant- 
rumą, apie šventuosius, apie kareivius kraują liejančius už tėvy- 
nės idealus, nes visiems reikėtų gyventi vien tik pajautų reika- 
lavimais:: 

Jei prieitų laikas, kada žmogus paklausęs pozitivistų, išsi- 
žadėtų idealio pasaulio ir metafizikos, tai tuom jis išsižadėtų ne 
svajonių i“ vaidentuvės monų, bet viso to, kas jį daro kilnesniu, 
kas atatinka jo augštesniems troškimams, tuom jis nustotų, savo 
žmogiškos vertės ir taptų lygus galvijams, kurie neturi proto. 
Priimti pozitivistų tvirtinimas, būk kas tik perviršija pajautų pa- 
žinimą yra svajonė ir vaidentuvės monai, tai vis tiek, kaip išsi- 
žadėti proto, tos specifiškos žmogaus ypatybės ir niekuom ne- 
siskirti nuo galvijų. Išsižadėti metafiziško priežastingumo princi- 
po, tai yra net ir šio realio pajautų pasaulio pažinimu išsižadėti, 
nes, kaip mums nurodo eksperimentalė psychologija, šio pasau- 
lio matymas ir pajautinis jo pažinimas yra taipogi metafizika: 
protas, remdamos priežastingumo principu, tuos subjektyvius įs- 
pūdžius šio pasaulio į mūsų organus išaiškina ir sprendžia apie 
pasaulio ir jo daiktų esimą ir jų objektivumą. 

Taigi išsižadėti spekulacijos ir metafizikos reiškia išsižadėti 
amžinai tikybos, filosofijos, doros, dailės, galop paties pozi- 
tivaus mokslo ir proto ir pasinerti kartu su galvijais kūno pajau- 
tų gyveniman. Metafizika su savo principais (identiškumo, prie- 
žastingumo ir kit) yra mūsų mąstymo pagrindas, ją sugriovus, 
turėtų žlugti ir pati mintis su savo padaru -mokslu, 


Comte'o mokslas apie tris laikotarpius mintijimo evoliucijoj. 


Comte'o mokslas, būk proto evolucijoj esą trys laikotarpiai 
(teologiškas, metafiziškas ir pozitivus) neturi istorijoj jokio rimto 
pamato. Tiesa, kaikuriuose laikotarpiuose viena arba kita minties 
pakraipa yra viešpataujanti; galima net pripažinti, kad seniausiais 
laikais teologiškas mąstymas buvo labiau įsigalėjęs, viduramžyj 
metafiziškas, o dabar mūsų laikais pozitivus, bet vienas mintiji- 
mo būdas labiau įsivyravęs, visgi nenusmelkia ir nepašalina ki- 
to ir visi trys kartu esti ir gali draugiškai sugyventi. Pats Com- 
te'as pripažįsta tą sugyvenimą trijų pakraipų; net ir pas vieną 
ir tą patį žmogų visi trys mąstymo būdai lengvai tarp savęs su- 
sitaikina. Visais Jaikais neišskyrus dabartinių, yra labai daug 
žmonių ir mokslininkų, kurie sutaikina tarp savęs gamtos moks- 
lus (pozitivų mąstymą) su metaflzika ir teologija. Net ir būti ki- 
taip negali: pozitivus mąstymas negali apsieiti be metafizikos, o 

spekulacija paremta faktais ir pozitiviu mokslu būtinai prieina 
prie teologijos ir apreikštos tikybos—krikščionybės, kuri yra ap- 
vainikavimas viso mūsų žinojimo ir tobūliausia pasaulėžvalga, 
pilnai patenkinanti visus mūsų proto ir širdies troškimus. 

Štai faktai parodantieji, jog ištikrųjų taip yra ir jog visi 
trys mokslai darnai tarp savęs jungiasi: Aristotelis, stabmeldis, 
kartu yra gamtininkas, metatizikas ir net prakilnus teologas, kurs 
perviršija savo tautiečių supratimą ir pasikelia iki pažinimo vieno 
Dievo, pirmapradžio, kurio privalumus (nors ne visus) spekula- 
tiviai išaiškina. Albertas Didysis, Rogeras Bacon'as, Cartesius, 
Leibniz'as, Pascal'is ir daugybė kitų mokslininkų yra kartu gar- 
sūs gamtininkai, geri metafizikai ir dori krikščionys. Dagi mūsų 
pozitivaus mąstymo būdo laikais didžioji dauguma garsių gam- 
tininkų gražiai sutaikina savo mokslą su metafizika ir teologija, 
taip jog netikėlių ir bedievių jų tarpe atsirado vos menka sauje- 
lė.!) Daug yra ir dabar gamtininkų, kurie, tardę gamtos paslaptis, 
jaučia pareigą nusilenkti pirmapradžiui ir Absolutui, nuo kurio 
pareina visas pasaulis. Tai yra tikras faktas, kurio nieks negali 
užginčyti. Tai pripažįsta net tokie, kurie yra nepalankūs metafi- 
zikai ir teologijai. 

„Gamtos mokslai (taip rašo pozitivista Papinis) nuo jų at- 
gijimo XVII amžiuj ir vėliau plėtojami buvo teologų, tikinčiųjų 
ir net „aiškiai matančių“ egzegetų; ir daug rimtų teorijų turėjo 
teologišką pradžią. Machas savo „Mechanikoj“ mums parodo 
Napier'ą, logaritmų išradėją, kurs tuom pačiu laiku buvo autoriu 
labai keistų spekulacijų apie šv. „Jono Apokolipsį“; Pascal'is bu- 
vo geometras, askėtas ir krikščionių apologetas; Otto (Guericke, 
pneumatinės mašinos išradėjas, yra autorius, kurs stengiasi su- 
taikinti Jozuės stebūklą su- Koperniko sistema; uidysis Newton'as, 
rodos, labiau augštino savo „Apokalipsio“ komentorius, negu 
visuotino pritraukimo dėsnį; Leibnitz'as yra teologas ir matema- 
tikas; Euler'is painiojo, negalvodamas apie tai, visų rimčiau- 
sius moksliškus klausimus garsiuose „Laiškuose vokiečių prince- 
sei“ su labai juokingais teologijos klausimais. Maupertuis, kurs 
pirmasis išreiškė „menkiausio ėgos įtempimo“, principą norėjo įro- 
dyti jį esant Tvėrėjo išmintim; o Kepleris, garsusis Kepleris ti- 
kėjo į raganas! Taip tai dabartinis mokslas buvo mistikų ir teo- 
logų sutvertas.“2) 

Ne tik įvairios mintijimo pakraipos randasi sujungtos įvai- 
riuose laikotarpiuose ir asmenyse, bet kas dar yra svarbiausia, jos. 
neseka Comte'o nurodytoj eilėj. Yra labai daug tokių, kurie prieina 
tikėjimą į Dievą per gamtos mokslus ir per metafiziką, ir nema- 
ža yra tokių, ypač dabar, kurie pirm negu tapti filosotais, yr buvę 
gamtininkai. Nurodant įvairius laikotarpius, pakanka priminti 
teologišką neoplatoniškų aleksandrijiečių pakraipą, kuri atėjo po 
peripatetikų metafiziškos ir pozitivios atomistų pakraipų. Nelabai 


1) Žiūrėk mano knygutę: „Ar daug esama bedievių?“ 
*, „Il Crepuzculo dei filosofi“ p. 166. 

senais laikais įvyko kraštutinė vokiečių idealistų metatiziška pa- 
kraipa po pozitivios anglų empiristų pakraipos. 
Užbaiga. 

Taigi visai netiesa, būk žmonių mintijimas pereina iš teo- 
logiškos į metatizišką, o galų gale į pozitivią pakraipą. Jeigu 
A. Comte'as geriau būtų pažinęs praeitį, gal būt nebūtų prana- 
šaves teologijos ir metafizikos žlugimą ir galutiną įsigalėjimą 
empiriškos pakraipos. Niekados dar nebuvo taip melagingos 
pranašystės. Jau praėjo nuo to laiko apie 100 metų, o moks- 
las niekaip negali pasitenkinti vien tik gamtos apsireiškimais ir 
jų dėsniais, visgi dar ieško pirmos ir galūtinos priežasties ir 
užsiima kitomis metafizikos problemomis. Tikybos ir Dievo pa- 
siilgimas nei kiek neužslopo žmonių širdyse, bet priešingai mū- 
sų laikai dar labiau reikalauja patenkinimo teisėtų ir prakilnių 
žmogaus troškimų, nes buvo slopinami kaikurį laiką. Visas pa- 
saulis dabar ieško tikybos, ir Dievo troškimas apsireiškia įvai- 
riais būdais. Apie pozitivizmą, neokriticizmą, agnosticizmą nieks 
jau dabar nebenori ir girdėti. Jų vietoj randasi kaž koki nauja 
pakraipa pasivadinusi idealistiškuoju pozitivizmu ir humanistiš- 
kuoju psichologizmu. 

Taip, jau kilo reakcija prieš pozitivizmą ir jo stabus. Visiems 
žinoma yra pozitivizmo kritika tokių garsių mokslininkų, kaip 
Machas, Duhemas, Poincarė. Jie nurodo, kad mokslui visai ne- 
pakanka pajautų prityrimo, kad čia būtinai turi ir protas veikti. 
Bet jų kritika, pavadinta  „kontingentizmu“ nevisados teisingai 
nurodo tą rolę, kurią turi protas mokslo žinyno kurime. Kad 
išvengus pozitivizmo, jie įpuola į idealizmą. Kadangi mokslui 
nepakanka vien tik empirizmo, kaip to reikalauja pozitivistai, yra 
manoma, būk mokslo žinyne daug esama gryno proto elementų 
kutiuos jis pats iš savęs yr ištraukęs ir įmaišęs į jį; delto, girdi, 
daug esama moksle subjektivizmo ir konvencionalizmo. Bet 
klysta idealistai ir matyt jie yra po įtekme Kanto kriticizmo ir 
jo formų a priori. Tiesa, nepananka vien tik prityrimo, kad iš- 
aiškinus mokslo principus ir dėsnius, bet reikia dar pripažinti 
ir proto veikimą. Bet protas netraukia iš savęs mokslo principų 
ir dėsnių ir nėra tai jo tuščios formos a priori, kurios įneša į 
moksl4 subjektivizmą, bet juos gauna, ištraukdamas iš prityrimo 
šitus visuotinus elementus, kurie, būdami mokslo principai, yra 
dygstančios sėklos. Vien tik Aristotelio gnozeologija ir tradi- 
cionalė filosofija teisingai teišaiškina mūsų idėjų ir pažinimo kil- 
mę, apgina proto teises ir mokslo vertę, neduodama mums nu- 
grimsti idealizman ir skepticizman. 

Taigi pozitivi pakraipa, kuri, Comte'o tvirtinimais, turėjo 
visvaldiškai užviešpatauti mokslo ir gyvenimo srityse, jau yra 
nustojus savo galybės, kurią iki šiol turėjo. Jau labai įgriso 
jos tiranija ir galinga sveikesnė reakcija veda mūsų mintis į skai- 
čias ir prakilnias padanges, kurios atrodė pozitivistams vaiden- 
tuvės monais. Kitaip negalėjo būti. Pozitivizmas yra žilosofijos 

parodija; jis nenori protui, tam specifiškam privalumui, kuriuo 
žmogus nuo gyvulio skirias, pripažinti jokių teisių mūsų žinoji- 
mo kurime; jis susiaurina mūsų pažinimą iki galvijų pažinimo, 
tvirtindamas, būk mes tiek tepažįstą, kiek siekia mūsų pajautų 
prityrimas; jis yra visokio mokslo priešas, nes atmesdamas me- 
tafiziką su jos principais pakerta mūsų mintijimui šaknis ir nuo- 
sekliai turi mus nugramzdinti į skepticizmą.  Pozitivizmas nepa- 
žįsta Dievo vien tik delta, kad, sulig jo gnozeologijos, Dievas 
yra neapčiuopiamas, o mes tik tiek tepažįstą, kiek kūno pajauto- 
mis prityriame. Iš pažinimo taptinių daiktų pasaulyj, kurie neturi 
savy esimo pamato, bet reikalauja priežasties, kuri jiems suteiktų 
buvimo, iš pasekmių jie negali protavimu ir spekulacija pasikelti 
prie pirmutinės arba galūtinos visų daiktų priežasties, nes patys 
liuosa valia išsižadėjo priežastingumo principo, jo būtinumo ir 
visuotinumo. Jie nepripažįsta realio veikimo vieno daikto kitam, 
priežastingumo būtinumas ir visuotinumas jiems tik mūsų proto 
dėsnis, mūsų subjektivus palinkimas, kurs neatitinka realybei. 
Nuosekliai jie tūri pripažinti, kad šio pasaulio daiktai neveikia 
realiai į mūsų kūno organus, į mūsų pajautas ir delto tie vaiz- 
dai arba mūsų pajautų pažinimas tai vėl subjektivus mūsų vai- 
dentuvės veiksnys, kurs neatsako realybei. Stai jau esame gry- 
name idealizme, solipsizme! Pozitivizmas vedė mus prie tyro rea- 
lizmo ir štai nuosekliai mus priveda prie gryniausio idealizmo 
ir solipsizmo; ištiesų, kraštutinumai susiduria: extrema sese tan- 


Pozitivizmas nepatenkina tikriausių ir gyviausių mūsų pro- 
to ir širdies reikalavimų; jis dagi pasityčioja iš mūsų prakilniau- 
sių troškimų ir idealų, vadindamas tai vaidentuves monais. Delto 
tai žmonija, pabuvusi vergžijoj kaikurį laiką po jo jungu, griežtai 
jam pasipriešino ir grįžta prie sveikesnė ir prakilnės pasaulė- 
žvalgos. | 

Ištikrųjų, pozitivizmo būta mirusiai gimusio kūdikio. 





Kan. K. Prapuolenis. 


Pašalpinis Rusijos kat. dvasiškijos kapitalas. 


Katalikų parapijos prieš karą Lietuvoje buvo padalintos 
klasėmis (nuo 1-os lig 5-os). Penktoji buvo laikoma žemiausia 
0 pirmoji augščiausia. Nuo tų klasių augštumo pareidavo ir skir- 
tumas parapijų klebonams išmokamų rusų valdžios sumų. 1-osios 
klasės klebonas gaudavo metams 600 rub., 5-sios—270 rub. Ru- | 
sai vadindavo tai dvasiškijos alga (žalovanije), bet tai buvo ne- 
tiesa, nes. rusų valdžia principialiai katalikų dvasiškijai jokių al- 
gų nebuvo skirusi ir todel klebonai Rusijoj ir Sibirijoj jokių 
algų negaudavo, o jei kur ir gaudavo (k. š. Dorpate, Tuloj, Niz. 
Novgorode), tai buvo išimtys, išgautos atskirais prašymais kaipo 

specialės malonės. Iš kur gi rusų valdžia imdavo pinigus išmo- 
kamus Lietuvos ir Lenkijos dvasiškijai? Ji imdavo juos iš vadi- 
namojo „pašalpinio kapitalo“ (Vspomogatelnyj kapital), susidariu- 
sio iš atimtų po Krakosmečiui iš dvasiškijos žemiu, girių ir dva- 
rų. Tie turtai maldingų fundatorių buvo skirti bažnyčioms ir 
dvasiškijai prie jų palaikyti. Rusų valdžia sugalvojo, kad tas tų 
turtų administravimas dvasiškijai yra sunkus, atitraukiąs ją nuo 
tiesioginių pareigų ėjimo, todel ji ir sumanė tą administravimo 
naštą pasiimti sau, 0 už tai teikti dvasiškijai pašalpos pinigais. 
proporcionaliai paimtų savo globon dvasiškijos turtų dydžiui. 
Tie turtai tapo įkainuoti anos gadynės gana žemomis kainomis, 
tačiau, kadangi jų buvo gana daug, tatai ir susidarė iš jų nema- 
žas „pašalpinis kapitalas“, kurio globa ir pavesta tapo Petrogra- 
do „Dvasiškajai Kat. Kolegijai“. 

Maža kas težino, kam ištikrųjų priklauso tas „pašalpinis ka- 
pitalas“. Lenkų sferose tiek pačioj Lenkijoj, tiek užsieniuose yra 
įsigalėjus nuomonė, kad tas kapitalas yra susidaręs vien iš len- 
kų pinigų ir rusų valdžios neteisėtai paimtas savo globon. Si 
nuomonė buvo jau paskleista prašyme Lenkų krikščionių demo- 
kratijos, įsteigtos b. Vilniaus vysk. Roppo, kuris turėdamas gal- 
voje atstatymą Lenkijos visoj Lietuvoj, reikalavo 1905—1906 m. iš 
rusų valdžios atiduoti įam „pašalpinį kapitalą“, t. y. išimti jį iš 
dvas. Petrogrado Kolegijos ir įduoti jį į lenkų rankas. Vėliau, 
žlugus caro valdžiai Rusijoj, buvo sudaryta Petrograde lenkų 
advokato Lednickio specialė lenkų komisija, praminta nuo 
savo įkūrėjo—Lednickio komisiją, ji buvo pareiškus 
pretensijų irgi atsiimti minėtąjį „pašalpinį kapitalą“, lyg jis būtų 
neginčijamoji lenkų nuosavybė. 

Po teisybei gi „pašalpinis kat. dvasiškijos kapitalas“, Pet- 
rogrado dvas. Kolegijos globotas, žiūrint jo istoriškos kilmės, 
toli gražu nėra „lenkų nuosavybė“, nes, atskyrus tik mažąją len- 
kiškąją jo dalelę, visas likusis šis kapitalas sudaro lietuvių, lat- 
vių, ukrainiečių ir baltgudžių nuosavybę. 


Tam dalykui įrodyti, neprošalį bus čia pažymėjus, kad se- 
novės Lenkija buvo vienatinė Europos valstija neturėjusi nei sa- 
vo finansų ministerijos nei valstybinės iždinės. Tai spragai už- 
kišti, lietuvių — lenkų seimas 1753, yr nutaręs, kad Lenkija turėtų. 
savo iždinę, atskirą nuo Lietuvos iždinės. 

Vėliau papai Klemensui XIV 1773 m. panaikinus jėzuitų or- 
deną, Lenkijos valdžia konfiskavo „Lietuvos provincijos“ turtus. 
ir nežiūrėdama Liublino unijos, parsigabeno juos Varšuvon. Lie- 
tuviai negavo iš čia nei skatiko. 

Kad įgavus griežtesnį supratimą apie tos Lietuvos jėzuitams 
priklausiusios sumos dydį, užteks nurodyti, jog vieni nuošimčiai 
nuo tų pinigų siekė jau anais laikais 694,562 lenkiškų auksinų 

Sis neteisėtas lenkų valdžios pasielgimas su Lietuvos jė- 
zuitų pinigais yr davęs progos nuolatinėms rietenoms tarp Len-- 
kijos ir Lietuvos. | 

Norėdamas baigti tuos ginčus ir kokiu nors būdu atgauti 
Lietuvai tą sumą, Vilniaus Kancleris Chreptavičius 1775 m. lietu- 
vių-lenkų seime pasiūlė iš jėzuitų pinigų įsteigti abiejų tautų 
maudai „Edukacinę Komisiją“, kuri ir tapo pirmutinė Svietimo 
Ministerija Europoj. 

Projektas priimta, Chreptavičiaus dėka, bet nežiūrint to, kad 
Seimas buvo įsteigęs specialę tam dalykui komisiją, ir pakvietęs 
jai pirmininkauti Vilniaus vysk. Masalskį, lietuvių pinigai nebu- 
vo sugrąžinti Vilniun; anaiptol jie liko Varšuvoj ir yr davę pro- 
gos ginčams Vilniaus su Varšuva del neregulerio siuntimo al- 
gų mokytojams Augštosios Lietuvos mokyklos (Schola Princeps 
Magni Ducatus Lituaniae) o taipgi ir kitų Lietuvos mokyklų, ku- 
tios priklausė nuo Augštosios mokyklos. 


Targovicos Konfederacija, kurion prisidėjo vysk. Masalskis, 
norėdama padaryti galą finansiniams ginčams su Varšuva, balan- 
džio mėn. 1793 m. buvo sudarius specialę lietuviškąją „Eduka- 
cinę Komisiją“, bet ją netrukus panaikino (Gardino seimas ir ta 
lietuviškoji komisija nieko negalėjo padaryti; įps pirmininkas 
vysk. Masalskis tapo lenkų pakartas Varšuvoj birželio 29 d. 1794 
metais Kasciuškos sukilime. Po pastarojo Lenkijos padalinimo 
1795 m. tie Lietuvos pinigai tebepasiliko Varšuvoj ir sudarė „pa- 
šalpinio lenkų kat. dvasiškijos kapitalo“ dalį bendroje sumoje 
365.953 rub. 20 kap. Ta suma buvo irgi Petrogrado Dvas. Ko- 
legijos žinioje. 

Dabartiniai lenkai tur neginčijamos teisės prie tos sumos, 
bet iš jos reiktų atimti: 1) augščiau nurodytuosius Lietuvos pro- 
vincijos jėzuitų pinigus ir 2) bažnytinius lietuviškosios b. Suval- 
kų gub. dalies kapitalus. 

Likusioji „pašalpinio kat. dvasiškijos kapitalo“ dalis yra su- 
sidarius iš sumų gautų įkainuojant priklausiusius lietuvos baž- 
nyčioms turtus ir ji po teisybei nun priklauso b. Didž. Lietuvos 
Kunigaikštystės kat. dvasiškijai, t. y. Lietuvos, Baligudijos, Ukrai- 
nos ir Letgalijos (Dvinsko, Rezeknės ir Lucino apskričių) baž- 
nyčioms. 

Nesileisdami į istoriškas kat. dvasiškijos turtų konfiskavimo 
smulkmenas, mes tepažymėsime čia tik faktą, kad „pašalpinis 
kat. dvasiškijos kapitalas“ sudarytas caro Mykalojaus 1 ukazais 
1832 ir 1843 m. Petrogrado Kat. Kolegijos pranešimu iš 1 sau- 
sio 1913 metų atrodė šiaip: 

1.Pašalpinis kapitalaslmperijost. y. tų Didž. 
Lietuvos Kunigaikštystės sričių kur įkat. Bažnyčios turtai buvo 
kontiskuota; jis siekė 4.847.133 rub. 00 k. 

„ 2 Pašalpinis kapitalas Lenkų karalystės, 
priskaitant čion dalį priklausančią Suvalkų gub. ir pinigus Lietu- 


vos provincijos jėzuitų 343.905 rub. 29 k. 
3. Fondų kapitalas (iundošovyj): 
a) laikomas amžinai 1.301.192 rub. 


b) “* * provizoriškai 157.885 rub. 89 k. 

4. Bažnytinių trobesių remonto kapitalas 


(remontnyj) 375.250 rub. 53 k. 
5. Subvencinis kapitalas Samaros ir Sa- 

ratovo gub. dvasiškijai šelpti 35.9081 rub. 36 k. 
Pastaba. Kolegijos nejudomojo turto 

vertė siekė 1.640.400 rub, 
Kolegija skolina imperijos pašalpiniam 

fondui 405 rub. 96 k. 
Samaros ir Saratovo gub. 400 rub. 
Lenkų Karalystei 22.048 rub. 


Norint gauti visą pašalpinio kapitalo sumą, reikia šias pas- 
tarąsias sumas pridėti prie 1,2 ir 4 paragrafo sumų. 
Uaiž Tai padarę gausime, jog „pašalpinis kapitalo“ viso labo 
ūta: 
a) Imperijos (t. y. Lietuvos teritorijai) 8.319.268 rub. 67 k. 
b) Lenkų Karalystės (priskaitant čion lietuv. 
Suvalkų gub. apskričius ir Lietuvos provincijos 
Jėzuitų pinigus) 365.953 rub. 20 k. 
Galop atėmus iš „Imperijos pašalpinio kapitalo“ Dvas. Ko- 
legijos nejudomąjį turtą skaičiuje 1.640.000 rub. ir neliečiant 
Lenkų karalystės sumos, išeina, jog Etnografiškai Lietuvai, Uk- 
rainai, Baltgudijai, ir Vitebsko gub. Latgalijai iš bendro Rusijos 
„pašalpinio kapitalo“ priklauso— 6.678.866 rub. 67 k. 
Lenkijai gi (čion priskaitant lietuviškųjų Suvalkų gub. sritį 
ir Lietuvos provincijos jėzuitų kapitalą belieka 
tik 365,953 rub. 20 k. 
Iš čia visai aišku, kiek yra pamatuotos pretenzijos lenkų, 
tvirtinančių, kad „pašalpinis kat. dvasiškijos kapitalas“ administ- 
ruotas Petrogrado Dvas. Kat. kolegijos yra lenkų nuosavybė. 
P. S. Bažnytiniai tnrtai priklausiusieji unijotų dvasiškijai ly- 
giai kaip ir turtai bažnyčių bei kat. vienuolynų, paverstų cerkvėmis, 
Za koniiskuota rusų valdžios ir administruota Petrogradiškio 
v. Sinodo. 


-L-—.- 


Bibliografija ir kritika 
Mūsų dailioji literatūra. 


Juozas Tysliava. Traukinys „Vaivos“ B-vės leidinys. Kaunas 
1923, 52 psl. in-16. 

Knygelėj viso labo 52 psl., iš jų 22 tuščiu. Vadinas, teks- 
tui belieka tik 30. Tiekoj puslapių daug nepasakysi, ir eilėraš- 
čių ne kiek besudėsi. Ir ištikrųjų suskaitę teradom visam rinki- 
my vos 25 eilėraščius. Taigi tekstas gausumu nepažsiymi. Tačiau 
autorius rado reikalo suskirti jį į šiuos šešis skyrius: 1) Trauki- 
nys, 2) Pavasaris, 3) Pamaryj, 4) Klaipėdai, 5) Nostalgija, 6) Pa- 

saulio likimas. Tuo būdu kiekvienan skyriun tepateko vos po 
3-4 eilėraščius. Toks tai yra šis rinkinys kiekybės žvilgsniu. 

Tyrinėdami jo kokybę, priėjom šių išvadų: 

1) jame esama įdomių Tysliavos naujai pavartotų poetiškų 
tropų, pav. „žili vakarai, dar žilesnės jų diimos“ (7), „smilčių debe- 
sys atjoja ant žirgų“ (15), „kįla ir dingsta žiedų piramydai (!)“ 
(23), „obelys džiaugsmo sijonais šegiojasi“ (16). Del obeliės 
sijonų originalumo buvome kiek beabejoją, nes jau F. Kirša sa- 
vo „Verpetuosna“ buvo juos mūsų poezijon įvedęs („Audrų si- 
jonai“), bet kadangi ir audros ir obelys yra moteriškos gimties, 
todel, F. Kiršai audras papuošus sijonais, galėjo nenusidėdamas 
originalumui ir Tysliavo parėdyti tuo moterišku rūbu ir obelis, 
nors būtų dar originaliau, jei būt jas papuošęs „džiaugsmo keli- 
naitėmis“. Čia jau nei pats Kirša nebūt galėjęs užginčyti Tys- 
liavos originalumo. 

2) Eiliavime T. laikosi principo nova et vetera. Ve- 
tera—tai seni nuvalkioti rimai, pav. kvatoja—plasnoja, 
pasipuošę—suruošę, karveliai—upeliai, tėvy- 
njei—krūtinėj(38);nova—tai modernieji neva rimai, pav. zai Z- 
dos—dainos, nutupti—ūžti(38; dainas—deives (39) 
lėkti—klėtyj(0) nutįla—at gija (39) ir t. tt Tuos neva 
rimus yr išradę sovietų poetai, iš jų yr pasiskolinęs ir Tysliava. 
Jei bolševizmas nugalės pasaulį; tuomet gal ir šitoks rimavimas 
įgys pilietybės teisių. Nūdien gi tikroji poezija panašius neva 
rimus palieka vien nevykėliams eilių kalikams. 

3) Turinio žvilgsniu Tysliavos „Traukinys“ savęsp nei kiek 
netraukia. Mintys susivėlusios, pasišiaušusios, sunkios kaip kala- 
dės, nenaturaliai papuoštos skambiais žodžiais. Pradžioj autorius 
grumoja Vakarams: 

Tad mes vulkaningoms 
Granatoms prabilsim (S) |. 
o baigia savo rinkinį šiaip: 
Nurimo tiltas. 
Ant liepto Odros valsą šoka. 
Upokšnis tnckiškai šnekėt nemoka? 
Naktie, daugiau tamsos haremo rasomokų! (48) 

Kad „upokšnis turkiškai šnekėt nemoka“, tai suprantama, 
bet kad Tysliava nemokėdamas savo minčių tvarkyti bando lie- 
tuviškas eiles rašyti, tai kur kas sunkiau suprasti. Atskyrus „Mars 
gučius“ (11) „Nusijuokė laukai“ (17) „Pakrantėj“ (25) ir „Vasa- 
rėlės pasakaitę“ (32), visa kita yra gryna Tysliaviška abrakadabra, 
arba, paties autoriaus žodžiais betariant, tikra „rasamokų haremo 
tamsuma“. Nei džiaugsmo, nei naudos, nei švieses joje neieš- 
kok. Jo galvoj „rasamokinė tamsuma“, ji temdo ir visas jo eiles 
net ir žmoniškesniasias. O da blogiau, kadir nėra vilties, Tyslia- 
vą tolesniuose savo rinkiniuose duosiant ką gera, nes šiame ant- 
rame jo eilių rinkiny nesimato jokios pažangos nei eiliavime, nei 
eilėrasčių turiny. Labai gaila. Tysliava kaipo jaunas vyrukas gana 


- 

simpatingas, bet tarp mūsų poetų kitą nesimpatingesnį kažin ar 
besurastumėm. Skaityti jo eilės—tai tikra „pakūta“. Nežinau ar 
daug išpirkta jo „Žaltvykšlių“. Bet kad jo „Traukiniui“ teks il- 
gai gulėti knygynų vitrinose, tuo esame beveik tikri. 

A. Jakštas, 


Dainos. Žmonių poezijos antologija. Tekstas Kazio Binkio, 
piešiniai Kazio Šimonio, Išleido „Kultūros“ B-vė Šiauliuose 1923, 
196 psl. in-4. 

Seniems Rezos, Stanevičės, Basanavičiaus, Juškos dainų rinki- 
niams tapus bibliografiškkomis retenybėmis, jau ne nuo šiandien bu- 
vo jaučiamas mūsų liaudies poezijos naujo rinkinio reikalas. Tatai 
tikrai padėkos vertas K. Binkis išleidusis šią „žmonių poezijos 
antologiją“ ir prikalbėjęs menininką K. Šimonį ją iliustruoti. Tų 
dviejų poezijos ir meno mėgėjų dėka susilaukėm nūn tikrai liuk- 
susinio mūsų dainų leidinio, kuriuo ir patiems malonu gėrėtis ir 
svetimiems negėda parodyti. 

Dainų pateikta gerokas pluokštas (168). Jos paskirstyta sep- 
tyniais skyriais: 1 Mėnuo saulužę vedė, II Ei niekur nėra tokių 
sodelių, III Vai 4žuol, ąžuol! IV Eisim laukan, pažiūrėsim, V Ei 
putė, putė, VI Gana tau, sėsule, VII Ei tu žiema, žiemuže! Pir- 
masai skyrius galima pavadinti mitologiškas, pastarasis — humo- 
ristiškas. Likusiuosna yr patekę įvairiausio turinio dainos: elegiš- 
kos, erotiškos, svotbinės ir k. Paties leidėjo pasakymu, jos „pa- 
rinktos visai pripuolamai, kurios tvarkytojui rodės charakterin- 
gesnės lyties ar turinio atžvilgiu“. Kalbos žvilgsniu jos palikta 
savotiškos, „neliteratūrintos“, nors buvo duotos peržiūrėti J. Jab- 
lonskiui. Ar šis kalbininkas iškentė jose bet ko nepataisęs, ne- 
pasakyta. (Galime konstatuoti tik tiek, kad lenkiški barbarizmai 
jose kaikur tikrai palikta, bet mūsų išmanymu, visai be reikalo. 

Nei tvarkytojas nei paveiksluotojas nepretenduoja davę „čia 
kokį tobulą pritaikintą mokslo reikalams dainų rinkinį“. Jie tik 
stengėsi „atkreipti plačios visuomenės akį į mūsų tėvų paliktąjį 
meno turtą“ ir paskatinti tautiečius „gelbėti tą kasdieną žmonė- 
se nykstantį turtą“. 

Kad mūsų liaudies dainose tikrai esama nemenko meno, 
tuo pigiai įsitikrins kiekvienas, kas paims į rankas šį Binkio rin- 
kinį. Kiek augštos poezijos glūdi pav. kad ir šioj pirmoj rinki- 
nio dainelėj: 


Mėnuo saulužę vedė Perktins didžiai supykęs 
Pirmą pavasarėlį. Jį kardu perdalijo. 
Saulužė ankati kėlės, Ko saulužės atsiskyrei, 
Mėnužis atsiskyrė 3 Viens naktį vaikštinėjai... 
Mėnuo viens vaikštinėjo, Aušrinę pamylėjai? 


„, Aušrinę pamylėjo 
Drąsiai galima už tą vieną dainelę atiduoti visą naujausį Tysliavos 
„Traukinį“!.. 

Paskaitę daugiau liaudies dainų mūsų jauni poetai patys 
ir be kritikų nurodymų galėtų pamatyti, kaip jie didžiai klysta 
vilkdami savo kūrinius nenaturalumo skraiste, patys įstengtų 


kai | 

-suprasti, kad tas jų kalbos nenaturalumas, yra lietuvių dvasiai 
visai svetimas, nieko bendra su lietuvių poezija neturįs, iš sua- 
narchėjusios Rusijos atpūstas. Lietuvių poezija skaisti, aiški, 
tyra, nevartojanti jokių  koturnų, nekenčianti jokio dirbtinumo, 
galvos sukimo, kvailo pasipūtimo. Ji dainuoti mokinos iš laukų 
vieversėlių, iš girių lakštingalų; nauji gramotonai ar fonograiai 
jai visai svetimi, ji jais tiesiog biaurisi. Tai turėdami galvoje mes 
ir rekomenduojame šias „Dainas“ visiems, kam brangi tautos 
«dvasia ir poezijos grožis. Tiek del dainų teksto. 

Ką del iliustracijų —tai jose skaitytojas ras visą Simonį mi- 
niatūroje su jo gausinga fantazija, originale architektonika, puikia 
ornamentika ir kitomis jo ypatybėmis. Jo paveikslai: 13-am, 16, 
17, 24, 25, 28, 29,31, 32, 50, 52, 63 64, 67, 71, 79, 83, 87, 88, 96, 97, 
'08, 99, 100, 102, 103, 116, 123, 128, 133, 142, 191 puslapiuose netik 
veria žiūrovo akį, bet ir verčia ilgiau stebėtis jų turiniu ir kom- 
pozicija. Jei čia kas galima prikišti, tai nebent perdidelis pri- 
murdymas leidinio kad ir lietuviškais, bet nei kiek nestilizuotais 
ir todel neestetiškais ornamentais. Vieni jų daro nemalonaus 
įspūdžio savo didumu, storumu, masivumu (pav. 20-am, 35, 37 
(apatinis), 40,41, 43, 51, 54, 55, 65, 70, 71, 80, 118, 130, 147, (apatinis) 
151 (apatinis), 152 (abu), 166, 167, 182, 183, 185, 188 (viršutinis) 
189 psl. Piešinys 33-am psl. būtų gražus, bet gadina įį kažko- 
kios dešimtkojos baltos blakės. Ir viršelio šiaipjau gražioj ilius- 
tracijoj be reikalo įterpta neestetiškas 4 kart pasikartojąs orna- 
mentas panašus į kažkokį šešiakojį vabalą. Neestetiškas ir tul- 
pių ornamentas. Jis reiktų tinkamiau stilizuoti. 

Pagirti vertas Simonis, kad jis surinko didelę daugybę tau- 
tinių ornamentų. | A. Jakštas. 

Pr. Būdvytis Nlystantis lapas Antras poezų rinkinys. Kaunas 
1923, 175 psl. in-8. 

Pr. Būdvytis yra jau išleidęs „Ištrėmimo keliais“ ir „Vyčių 
tautos pasaką“. Taigi šis naujas jo „poezų“ rinkinys iš eilės 
yra trečias. Delko jis pavadintas „antru“, nežinia. 

Teisingiausias išaiškinimas galėtų būti nebent tas, kad savo 
„Vyčių tautos pasakos“ autorius ir pats nelaiko poezijos kūriniu. 
Tai būtų visai tiesa. 

„Klystantis lapas“ padalinta trimis dalimis:1) „Klaikiis keliai“, 
2) „Liūdna, ilgu visur“.. ir 3) „Niuansų posmai“. Įdėta čion 70 
eiliuotų nelygios vertės dalykėlių. Kuriuo vardu autorius juos 
vadina: „poezos“ ar „poezai“ iš sakinio „Antras poezų rinkinys“ 
atspėti neįstengiam. Pažymėsim tik, kad kaip kitur, taip ir čia au- 
torius neužmiršta savęs ir teikla nemaž žinių savo autochara- 
kteristikai. Pasiskelbęs „Vyčių tautos pasakoj“ senos Perkūno ti- 
kybos išpažinėju, „Lietuvos Zinių“ š. m. 119-me n ry „visų dan- 
gaus dievų“ nugalėtoju, šiame pastarame veikale tenkinasi kuk- 
lesne „klystančio rudens Iapo“ ir net „bepročio“ role (5 p.), tik 
sakosi nepaliaująs ilgėtis saulės (7), nors klajojąs pasauly „be 
kelio, be siekio“ (20). Jei tai tiesa, tai kam da jis eiles berašo ir 

jas pasaulin beleidžia?! Jei jis savo tautai neturi kita ko pasakyt, 
kaip vien tik tai, kad jis klajoja ir ilgis, jei nesugeba duoti 
kito patarimo, kaip tik „kvatotis širdim“ manydamas, kad nuo to- 
„sudrebės pasaulis ir skliautai“ (91), tai jis nėra tautos dainius, 
bet nenaudingas parazitas ar net žalingas mikrobas. Jei autoriaus 
pasakymu „pasaulis mūsų suidiotėjo“, tai gal kaip tik delto, kad 
šių dienų poetai nepildo savo pašaukimo, nežadina žmonėse kil- 
nių jausmų, negerbia augštų idealų ir tarp jų visuaugščio Idealo 
Dievo, kad lenkia savo galvas vien prieš senus stabus ir naujus. 
netikrus dievaičius, nežiūrėdami nei patys kur einą, nei kitus 
kur paskui save bevedą.... Jų tarpe nepaskutinę vietą užima ir 
„Klystančio lapo“ autorius. Nes jo paties žodžiais: 
Netekęs sanlės veido, 
kur eisi?... 
Prakeikęs dangų šventą, 
kur kilsi?.. (160) 
Iš ištikrųjų jaunas autorius niekur ne kįla; įis sakalu išlė- 

KES žemėn vabalu nukritęs, tesugeba vien burnoti prieš Dievą ir“ 
eikti: 

Kas man dievybė ir šventovės, 

Prakeikti 

slibinai 

po jos klajojo tamsų skraistėm („Liet. Žinios“ 1, c.)... 

Rodos, tikras velnias ir gana. Bet piktam ūpui, lyg debė-- 

siui, nuslinkus, dainius nurimsta ir gieda visai žmoniškai apie sa- 
vo „saulėtą ilgėsį“: 


Jau pžsaulis naujas didis Dar pasaulis nenumiręs 
atsigavo, sanlė šviečia. 
suliepsnokim, atgimdykim Jis gyventi ir audrėti 
dvasių Bavo. drąsiai kviečia! (110) 
Arba kitoj vietoj 
Sučiulbo paukščiai; Pakils į dangų, 
į dangų kelias pakils prie saulės 
aušros daina, — siela svoji. . 
gyvybę neša Sapuous išblaškius, 
į skaisčią laimę ryšius 8 traukius, 
jauna diena neilsta ji, (142 — 148) 
Sušvito saulė, Pakilo saulė, 
Pražydo rytas prašneko gėlės.., 
rausvom Varsoja, Klausyk, klausyk!... 
nubudo medžiai Jos liepia skristi 
ir prausias gėlės tolyn nuo žemės, 
aušros rasom .. sparnus taisyk! 


Nežinau ar sąmoningai, bet čia pasakyta tikra tiesa: pasau= 
lis nenumiręs, jame galima gyventi, reikia tik „atgimdyti dvasią 
savo“, reikia kad „siela svaji, sparnus ištaisius, pakilių į dangų“, 
o ne voliutųsi žemės purve. Bet norint, kad dvasia pakiltų, nega- 
na šaukti: 

Pakilk, pakilk, pakilk!... 
Gyvybės taurę pilk 
atgimusios gamtos džiangsme... (161) 

Pakilimui reikia augštesnės nežemiškos jėgos; be jos, ar- 

tyčia ją atstūmus, „naktis piktoji“ visada pakirs žmogaus jėgas. 

ir jam beliks vien „klajoti po mirties laukus“ (149) Nieko. 
čia negelbės „vairo paleidimas“ ir fatalistiškas pasidavimas liki 
mo bangoms; aklos biidamos jos visada bevairį laivelį nuneš į 
uolas ir sukuls į skeveldras. Plaukimas be vairo, gyvenimas be. 
dogmato, kurimas be tikslo—visada yra ir bus bergždžias ir ne- 
žadąs nieko gera. Negelbės čia ir dainiaus talentas. Galės jis 
storus tomus prirašyti naujausių „poezų“, bet rezultatas visada 
bus neigiamas: 

Ne! Dainelės mano šaltos 

visos, vis0s nuo pradžios: 

jos šaltom gelžim apkaltos 

neturin dainos gražios (40) 

Ir nenuostabu: daina yra sielos vaisius. Sielai sustingus. 
ir dainos negali būt kitoniškos kaip tik šaltos. Koks medis, toks 
ir vaisius!... Taip atsitiko ir su Būdvyčiu. O labai gaila, juoba, 
kad jam Dievo duota ir talenio kibirkštėlė. Tai žymu kad ir iš 
tokių jo eilėraščių, kaip „It skėrių ugningas tinklas“ (1617) „Su- 
judo šakos, nulinko medžiai* (26) „Nutilo, sniego jau naktis“ 
(51) ir k;—ypač dailus yra „Pirmas sniegas“ (122—114) galįs 
drąsiai konkuroti su panašiais K. Binkio eilėraščiais. Apskritai 
tarus šiame antrame rinkiny matyt autoriaus atsipalaidavimas iš 
po svetimų dainių įtekmės, bandymas eiti savais keliaias, kurti 
naujas eilėraščių formas; žymu pažanga ir kalboj; ji daug įvai- 
resnė ir dailesnė, negu pirmame rinkiny (išmestinas tik rusų „is- 
polinas“). Autorius žymiui prašoksta savo du kolegu: tamsias 
žaltvykštes bevaikanti Tysliavą, ir nretensionalį Butkų Juzę. Belie- 
ka tik palinkėti, kad jis mestų lauk savo megalomanišką kovą su 
„dangaus dievais“, kad nekaltų savo eilių pergreit sulig principu 
guodscripsi, scripsi galop kad remdamos savo paties 
žodžiais: . 

Ne sapnų man-—žygių reik! (45) 
"'pasižymėtų gyvenime ne sapnais ir net ne žodžiais, bet tikrais 
grožio kūriniais ir gražiais darbais. To jam nuo širdies linkime. 
A. Jakštas. 


M, Lermontovo Raštai Antano Valaičio vertimas, Liūdo Giros | 


redakcija. Skaitymų Biblioteka Jė15. Kaunas 1922, 135 psl. in-16, 


Lermontovas rusų dainius turėjęs pranašo sielą, bet ją jau- 
ną pražudęs demoniška puikybe ir palaidu gyvenimu, Svieses- 
niais protarpiais parašydavęs jis ir kilnių dalykų, k. š. „Angelas“, 
„Malda“, „Pranašas“ ir k. Bet didesnė jo raštų dalis, k. š. jo 
poema „Demonas“, jo romanas „Mūsų laikų didvyris“ ir k. yra 
esmingai sugadinti elementariausiai dorai priešingais jojo de- 
monizmo pradais. Dėliai to be Lermontovo kurinių mūsų lite- 
ratūra būt galėjus lengvai apsieiti. 


Kitokios nuomonės laikėsi A. Valaitis. Jis išvertė 25 Ler- 
montovo liriškus dalykus ir 3 poemas: „Dainą apie Carą Joną 
Baziličių“, „Demoną“ ir „Mcyrį“ ir visa tai išleido atskira knyga. 

Eilėraščių vertime svarbu daili forma ir išlaikymas originalo 
minties. Ar tuodu dalyku pavyko A. Valaičiui? Deja, toli gražu 
ne visur. Imkim pav. kad ir pirmon vieton įdėtąjį „Angelą“. Ori- 
ginale dvi pirmutini eiluti skamba: 

Po niebu polunoči angel lietiel 
“I tichuju piesniu on piel. 
Valaičio gi jiedvi išversta šiaip: 
Plačioje padangėje ungels tyliai 
Giedodamas lėkė lengvai. 

Pasakius „Padangėj vidunaktį“, užuot „plačioje padangėj“ 
ir skrido vietoj „lėkė“ būtų išėję kur kas arčiau teksto. 

Tas pat ir toliau. Pas Lermontovą: 

I miesiac i zviozdy i tuči tolpoj 
Vanimali toj piesnie sviatoj 
o pas Valaitį. 
() debesys, mėnuo ir žvaigždžių minią 
Stebėjos jo giesme gražia. 

„Piesn sviataja“ toli gražu ne „giesmė graži“. Pasakius 
„kilnia“ vietoj „gražia“, būtų buvę kur kas arčiau teksto, 0 ir 
rimas būtų tapęs tobūlesnis. 

Sekanti dvi eiluti: 
On piel o blaženstvie bezsmiertnych duchov 
Pod kuščami raiskich sadov 
Valaičio išversta visai netikusiai: 
Giedojo jis vėlių šventųjų minioms 
4 Gyvertojoms rojaus šventoms, 
„Sventosios vėlės“ toli gražu ne tas pat ką Lermontovo „nemi- 
ziosios dvasios“. Vėlės tesudaro vien pačią žemiausiausiąją tų 
dvasių rūšį, o be to pas Lermontovą angelas gieda visai ne 
šventoms dvasioms, bet Dievui apie tų dvasią dangiškąją laimę 
(blaženstvo). Taigi čia turim jau nebe vertimą, bet teksto iškrai- 
Eyjią ke (ama 
Dar prasčiau išversta tolesnės dvi eilės: 
On dušu mladuju v'objatijach ios 
Dlia mira pečali i alioz. 
Jos pas Valaitį skamba šiaip: 
Lydėjo jis vėlę iš laimės tikros 
Ilgėtis ant žemės liūdnos, i 
„Lydėjo ilgėtis“—net ir sintaksės žvilgsniu čia galima padaryt 
nė vienas priekaištas. 

Pabaiga išversta bent kiek gerėliau, bet irgi neperpuikiai. 

Vertėjas gal čia pasakys: pigu peikti ir statyti reikalavimai, 
bet tepabando pats kritikas geriau išversti. Bent kiek pasvyravę, 
pabandėm ir po valandos pavyko mums priduoti Lermontovo 
„Angelui“ ši išvaizda: 

Padangėj vidunaktį angels skaistus 
Giedodamas skrido pas mus. 

Ir debesys, mėnuo ir žvaigždžių minia 
Gerėjos jo giesme kilnia, 

Giedojo jis apie šventąsias dvasias 
Danguos' besidžiaugiančiasias, 
Augščiausiam jis Dievui giedojo karštai 

Ir garbino Jį nekaltai. 


Jis sielą gabeio su meilės jausmu 
Į klonį nelaimių, skausmų. 

Ir himao aidai to jaunoj atminty 
Paliko be žodžių, gyvi. 

Ir žemėj ilgai ji kankinos liūdna 
Ilgėjimos švento pilna. 

Ir nestengė jai balsas žemės dainų— 
Nustelbti tų rojaus aidų. 


Vertimas, kad ir neperidealis, betgi daug tobūlesnis ir arti- 
mesnis originalui. | 


Panašiu būdu reiktų peranalizuoti ir kiti Valaičio vertimai. 
Bet vietos trūkumas neleidžia mums tai padaryti. Taigi pasiten- 
kinsime vien trumpai pažymėdami, kad vertėjas su tekstu apsiei- 
na dažnai visai be ceremonijos, kraipydamas jį savotiškai, kartais. 
visai be reikalo. Pav. „Debesėliuose“ eilė „ili druzei klieveta ja- 
dovitaja“ išversta: „Gal draugingumo žvilgsnys apgaulingas“, 
nors buvo galima lengvai žodis į žodį išversti: „Arba draugų 
gal šmeižimas nuodingas“. „Poete“ (13) apie kinžalo makštis ne- 
tikusiai pasakyta, kad jos „auksu nubraižytos“, vietoj „auksu 
nusagstytos“. O jau garsusis Lermontovo „Pranašas“ išėjo visai 
nevykęs, ypač jo rimai: Teisėjas— įspėja, pradėjau—artimieji, žo- 
džiai —neklajočiau (12). Tas pat pasitaiko ir kitur: supas-sukas. 
(10) nubraižytos—užlaikyta, skambėjo—nežiūrėjęs (13) ir k. Tai ne. 
rimai, bet visai neleistinos poetiškos licencijos, galinčios niekais 
paversti net ir geriausi vertimą. Vertėjui patartumėm jų vengti, 
„Palestinos šakelė“ ir „Trys palmės“ sugadinta neišlaikymu ori- 
ginalo ritmo. (Geriausiai išversta „Malda“ (16), „Ir ilgu ir liud- 
na“ (18), „Goda“ (18-20) „Kinžalas“ (30), „Uola“, „Kuomet ja- 
vai prinokę laukuose banguoja (33), „Romansas“ (41). 


„Dainos apie Carą Joną Baziličių“ vertimas būtų neblogas 
bet jį gadina be reikalo gan dažnai sakiniuose įbruktas žodelis. 
tai“. 
E O kuri už debesio tai slepiasi... 
Gal jau tau nušuto tai parčos žipons, (44) 
Nesutinka jo tai jauna žmona (48) 
Vyrui kojosna tai parpuolusi (50) ir k. 


„Mcyrio“ vertime neišlaikyta originalo eiliavimo būdas. 


Kam čia įdėta „Demonas“, sunku suprasti. Tiesa. Ler- 
montovas jį perdirbinėjo po keletą syk, bet turinio žvilgsniu, vei+ 
kalas kaip buvo, taip ir pasiliko netikęs, nors ir apvilktas dailia 
forma, skambiomis eilėmis. Dėliai to Jis ir originale skaityt nuo- 
bodu, o Valaičio vertime da nuobodžiau. Tiesiog čia vertėjas in 
vanumlaboravit. 

A. Jakštas. 

Antanas Čechovas. Vyšnių sodas keturiaveiksmė komedija. Vertė 
J. Talmontas. Kaunas 1923. „Švyturio“ B-vės leidinys (Teatro 
Biblioteka J*1). 


Viena žymesniųjų Cechovo piesų yra „Vyšnių Sodas“, ku- 
rį vertėjas pavadino keturiaveiksme komedija, nors tokiam pa- 
vadinimui nėra jokio pagrindo, nes šis veikaliukas Čechovo raš- 
tuose vadinamas piesa, 0 ši nėra identiška komedijai. Jei šiame 
veikalėly ir yra juokingų vietų ir scenų, tai dar nenulemia viso 
dalyko ir neduoda teisės vadinti komedija, nes juoko gali pasi- 
taikyti net ir tragedijoje. 


„Vyšnių Sode“ A. Cechovas atvaizdavo nusigyvenusią, iš- 
tižusią, išsigimusią, nebegalinčią išsilaikyti gyvenime rusų dvari- 
ninkų—aristokratų kultūrą, kuri užleidžia savo vietą liaudies kul- 
tūrai daug sveikesniai dvasiškai ir fiziškai. Dvarininkė Liubov 
> Andrėjevna Ranevskienė begyvendama Paryžiuje su meilužiu vi- 
šai nusmukusi parvažiuoja vyšnioms bežydint į savo dvarą, ku- 
riame gyvena brolis Gajevas, mokąs lošti kortomis, valgyti sal- 
dainius, nieko nedirbti ir rodyti savo iškalbingumą, kaip šit: 

„Brangioji daug garbingoji spintal Sveikinu tavo esimą, kuris daugiau, 
kaip šimtą metų buvo nukreiptas į šviesius gerumo ir teisingumo idėalus.-.“ ir 
t.t. (15 psl.) 

Ranevskienė džiaugiasi savo broliu, tarnais, gimtaisiais na- 
mais, o ypatingai senu vyšnių sodu, bet kilęs iš mužikų pirklys 
Lopachinas praneša jai, kad dvaras ir vyšnių sodas bus licituo- 
jami, nes dvaras nebepajėgią išmokėti už skolas palūkanų; pirk- 
lys siūlo suskirstyti žemę sklypais ir išduoti nuomon vasarna- 
miams—-taip būsią atlygintos palūkanos ir skolos ir dvaras pa- 
liksiąs, tačiau Ranevskienė ir brolis nenori to nei girdėti. Jie su 
visa šeimyna—Ranievskienės dukterimi Ane, amžinu studentu Tro- 
žimovu, tarnais ir guvernante Sarlotta--vaikščioja, svajoja, filoso- 
tuoja, šoka, nusisamdę žydų orkestrą, ir nesiima jokių rimtų prie- 
monių, kad savo dvarą išgelbėtų, nors pirklys Lopachinas tan- 
kiai įspėja apie gręsiantį pavojų. Pagaliau per varžytines tas 
pats Lopachininas nuperka dvarą, pasiskelbia esąs ponas, tvar- 
kysiąs savotiškai ir įsako kirsti vyšnių sodą, kuris į du metu 
kartą vaisių teduoda. Taip bestuksint kirvio kirčiams į senas 
vyšnias Gajėvas išvažiuoja miestan tarnauti į banką, jo sesuo 
Ranevskienė vėl grįžta Paryžiun gyventi tais pinigais, kuriuos at- 
siuntė senelė jos dukrai Anei, kad šį dvarą nusipirktų, stud. Tro- 
timovas ir Anė išeina naujan gyveniman (ši pastaroji gimnazi- 
jos baigti), kaip jie sakosi; darbščioji ūkvaizdė Varė išeina kitan 
dvaran, neišgirdusi Lopachino pasipiršimo, o patsai Lopachinas 
išvažiuoja Charkovan, nes čia nėra kas veikti, ir lieka vienui vie- 
nas visų užmirštas, sergąs tarnas Firsas, kuris kitais rūpinosi, 
tvarką darė, o dabar pasijunta vienas kambary užrakintas,—jis 
gulasi ant kanapos, nutyla ir, tur būt,.. amžinai nutyla. Toks 
yva trumpas „Vyšnių Sodo“ siužetas. 

Dabar klausimas, kame veikalo svarbioji idėja, ir ką auto- 
sius norėjo jame pasakyti? Kaip augščiau minėjau, šiame veika- 
ie nupiešta dvarininkų nesugebėjimas, kovoti su gyvenimu ir jų 
menkumas, o jų vietoje stojimas darbščių liaudies vaikų (pirklio 
asmeny ir dalinai Varės). Autorius tuo, tarsi, pranašauja ateity 
sveikos rūsų liaudies vadovavimą gyvenime. Mes prieš tokią 
įdėją, žinoma, nieko negalime turėti, bet už tat tenka paabejoti, 
ar toji vadovaujamoji liaudies ateitis bus skaistesnė ir gražesnė? 
Pasistengkime atsakyti. | 

Pirklys Lopachinas paima į savo rankas dvarą, kerta gražų, 
bet mažai naudos teduodantį vyšnių sodą ir kartu Firso asme- 
ny numarina visą praeitį ir sako, kad ainiai išvysią naują gyve- 
nimą (54). Jis (pirklys) turtingas, keliasi penktą val. rytą, darbuo- 
jasi lig vakaro (34), jis be darbo nežino, kas su rankomis daryti 
(56) ir kai be atvangos darbuojasi, rodos žinąs, kam jis gyvenąs 
(58). Tačiau jis pats sakosi esąs mužikų mužikas (4), nieko ne- 
simokęs, rašąs, atsiprašant, kaip kiaulė (31) ir beskaitydamas už- 
miegąs (4), o visa jo gyvenime pareina nuo to, kad turtingas, 
pinigų daug turįs (4). Iš, to matyt, kaip jis neišlavintas, brutalis, 
kilnesnių privalumų neturįs, svetimas kilnesniam gyvenimo su- 
pratimui—jo visas tikslas darbas--jis tiesiog nemoka ar nepajėgia 
ištarti meilesnio žodžio Varei, kuri jį myli, nors ir pats tai mei- 
lei nepriešingas (31 ir 63). Nors kai kada šis žmogus parodo 
gerą širdį—jis siūlo studentui pinigų, —bet toks asmuo negali 
būti ateities atstovas—jis greičiau priverstų gyvenimą prie katas- 
trofos, prie revoliucijos negu prie gerovės. Varė taip pat negali 
būti tinkama ateities atstovė, nes eina į kitą dvarą tarnauti, nors 
ir yra darbšti ir gan geros širdies. Tiesa, mums autorius piešia 
studentą idealistą, kuriam, jo žodžiais tariant, niekšumas yra sve- 
timas—jis augštesnis už meilę (44), jis stovįs pirmose eilėse žmo- 
nijai siekiant prie augščiausios tiesus ir laimės (58), jis šaukia 
„tegyvuoja naujasis gyvenimas“- (66). Bet reikia pasakyti, kad ir 
šis žmogus nieko gera nežada, nes matydamas kad rusų tautos 
yda yra svajonės, kad reikalinga darbo (38), pats ištikrųjų tik 
temoka gražiai kalbėti, bet ne dirbti, nes pats mano, jog liksiąs 
amžinas studentas (19); jis yra rusų hiperkritikas, bet ne rimtas 
ateities darbininkas. Varės žodžiais betarint; Trotimovą jau du 
kartu iš universiteto ginė (43). Nors Ranevskienė savotiškai su- 
pranta vyriškumą, bet ir ši meta jam gana karčių žodžių: „Tams- 
tai eina 26 ar 27 metai, o esi vos dar antros klasės gimnazistas... 
Ir Tamsta—be grynumo, tikra mazgotė, juokingas, keistas išsigi 
mėlis“... Panaši į  Trofimovą yra Anė—ji net energiškesnė, nes 
baigus gimnaziją, žada dirbti ir padėti motinai (60). Ir šie pas- 
tarieji asmens neduoda tikros vilties ateičiai del savo pasivumo. 
Belieka reikšti ateitį pirkliui, kaipo ėnergiškiausiam, bet šis netu- 
ri tinkamų dvasinių privalumų. Kas kita būtų pačios Ranevskienės 
gyvenimas, jei ji turėtų daugiau valios, įei nebūtų paskendus 
nuobodžiavime,—ji turi gerą širdį, ji del artimo ir paskutinius 
skolintus pinigus atiduoda (36). | 

Taigi autorius šiame veikale neduoda tinkamo ateities idea- 
lo, senajam sugriuvus, neduoda mums tokio asmens, kuris mū-- 
sų žvilgį viliotų ir lieptų sekti. Visi gi kiti vaizduojami tipai yra 
smulkesni—visi jie „ruskaja duša“, svajotojai, ištižėliai. Todek 
idejos žvilgsniu šiuo veikalu nieko tikra neduota, o mums kaip. 
tik to reikalinga, mums reikia tokių veikalų, kurie gaivintų 
dvasią ir žadintų idealų augštybėmis. To gi norėdami mes tu- 
rime kreiptis į vakarų aktivumą—gyvumą, o ne į rytų pasivumą 
ir pesimizmą, mums daugiau reikia vakarų literatūros, o ne Ce- 
chovo „tešlingumo“. (Gal Cechovas rusams suprantamas, bet 
mums jis yra svetimas. r 

Kaip kiekvienas rašytojas, Cechovas yra savo dienų, savo 

tautos vaikas, tode) aišku, kad jo raštuose turi atspindėti tas ry- 
tų (rusų) pasivumas, pasinėrimas svajonėse ir hiperkriticizme, kas 
ypatingai žymu „Vyšnių Sode“. Taigi del savo bendro ūpo ir 
permenkokai įkūnytos idejos „Vyšnių Sodas“ mūsų aplinkybėms 
netinka. Kitas pasakys, kad iš menininko „menas menui“ pak- 
raipos negalima reikalauti idealų, kad jau pats menas save pa- 
teisina,—aš pasakyčiau kartu su E. Hello: „Nūnai literatūros kri- 
tika knygoje ieško idejos, o rašytojuje—žmogaus.!) 
„ Siaip jau žiūrint „Vyšnių; Sodo“ asmens, kaipo paprastai 
Cechovo, yra savotiškai tipingi —rusiški, įdomūs, užbaigti. Scenos 
ir nuotykiai taip pat pinasi įdomiai. Išsireiškimų—vaizdų irgi yra 
gražių. Imkim šit kad ir Renevskienės džiaugimąsi savo sodu: 

„0 mano sodeli! Po tamsaus, audroto rudens ir šaitosios žiemos tu vėl jau- 
nas, pilnas laimės, dangaus angelai tavęs neapleido“... (17). 

Vertimas skaitosi gan lengvai, tačiau vis tik neišvengta ru- 
sicizmų. Šit pora jų: „tos gražios kalbos... yra tiktai tam, kad 
save paleisinus“ (34) „reikia pradėti kas nors veikti, kad supratus“ 
(34) Pasitaiko, kad tame pat pasikalbėjime vieno ir to pa- 
ties asmens kreipimąsi išreiškiamas „tu“ ir „jūs“ (pasikalbėjimas 
tarp Lopachino ir Trofimovo 57 p.). Mums lietuviams reikėtų ru- 
siško „jūsavimo“ visai vengti. J. Grinius 

Sudermanas Garbė. keturių veiksmų vaidinimas. Vertė K. Pui= 
da. Kaunas 1922 204 psl. in-16. 

Menkutis talentas niekad nepagamins žymaus veikalo; di- 
dis—gali parašyti ir niekų, bet kartais jam pavyksta patiekti į 
tikrų dailės dalykų. Recenzuodami  Sudermano „Joninės“, „Už- 
kampio laimę“ esame pažymėję ne vieną jų silpną pusę. Paėmę 
nun į rankas jo „Garbė“, perskaitėm ją ištisą su tikru pasigėrėji- 
mu. Yra tai vienas geriausių Sudermano veikalų. Jo turinys, trum- 
pai suglaustas yra šis. | 

Fabrikantas Milingkas, susilaukęs „komercijos patarėjo“ titulo 
kelia puota. Jis turi įvairių tarnautojų, kurių tarpe yra ir Heine- 
ke. Sis per puotą bent kiek įkaušęs, svečiams besiskirstant, pa- 
tenka po ratais, kurie ir sulaužo jam koją. Geram ūpe biidamas 
Mylingkas pasižada išleisti Heinekės sunų Robertą į mokslus ir 
savo pažadą išpildo, Rebertui grįžtant atostogų, leidžia žaisti su 


*) E. Hello, Kritikos Prievolės, Romuva M2 1922, Kaunas. 

vaikais: įauna dukrele Leonora ir kudikiu sūnum Kurtu. Vėliau 
išsiunčia jį Hamburgan pasipraktikuoti užsienio prekyboj, o kai 
jam sukanka 19-ti metai, išleidžia jį į tolimą Indų kraštą pas sa 
vo broliavaikį supirkinėjantį jam arbatą. Indijoj Robertas uoliai 
darbuojas savo principalo naudai, didina jo turtą, bet pats ilgis 
savo krašto ir senų tėvų, trokšdamas visa širdžia grįžti pas juos. 
Po devynerių suviršum metų tai galop įvyksta ir mes pirmame 
veiksme matom jį pas savo tėvus, kurie del sūnaus atvykimo 
neapsakomai nudžiunga. Linksma ir Robertui, radus namie viską 
po senovėj ir tėvus sveikus. Jis yr pilnas noro padėti jiems pa- 
lengvinti jų būvį. Bet palengvėl pamato ir atvirkščiąją jų gyve- 
nimo pusę: jie baras tarp savęs del skatiko, jie gerinasi Miling- 
ko tarnui Vilhelmui, iš kurio gauna „kartais kepsnies gabalėlį, 
kartais vyno bonką“. Jie didžiuojas ir Kurto Milingko dovano- 
mis—pliušiniu foteliu ir dideliu veidrodžiu ir leidžia jam sueiti į 
artimesnius santykius su savo jauniausia dukterimi Alma, padedant 
tame dalyke vyresniajai Augustai ištekėjusiai už girtuoklio Mi- 
chalskio. Sužinojęs visa tai, Robertas pasijunta moraliai sutrėkš - 
tas. 

Antram veiksme Milingkų namuose autorius parodo tuščią 
palaidą dykaduonių jaunų buržujų gyvenimą ir jų kvailą garbės 
supratimą. Jie Robertą nelaiko sau lygiu, o kviečia jį piejų vien 
tik del to, kad jis atvyko nevienas, bet su savo draugu „kavos 
karalium“ grafu Trastu. Sis išaiškina jaunam Milingkui jo niek- 
šišką pasielgimą su Roberto seserimi Alma ir pataria Robertui 
nepaduoti Kurtui rankos, kaipo negarbės žmogui. Robertas pa- 
reiškia noro ginti savo sesers garbę, net dvimūušy. 

Trečiam akte matom Robertą beprikaišiojant tėvams, kodei 
jie Almos nesaugoję. Tie teisinas ją leidę mokytis ir konfirmuoti 
ir nemanę kad mergaitė galinti užmiršti, ką jį privalanti, ir 
ko neprivalanti daryti. Cia aikštėn išeina moralis tėvų atbukimas 
ir persilpnas savo garbės supratimas. Pačiai gi Almai pasiaiški- 
nus ir prisipažinus, kad ji tebemylinti Kurtą, Robertas laukia šio 
atvykstant ir nusistato priversti ji vesti Almą, arba užmušti dvi- 
mūšy, jei atsisakytų tai padaryti. Galop pramatydamas, kad var- 
giai kas iš to beišeis, ir norėdamas tėvus ir Almą ištraukti iš 
šių pažeminančių santykių, sumano grįžti su jais Indijon ir pra- 
dėti naujų nepriklausomą garbingesnį gyvenimą. Tėvai ir Alma, 
kiek pasvyravę sutinka. Tuotarpu Robertas, nemiegojęs visą nak- 
tį, užsnūsta, o vieton Kurto ateina senis Milingkas. Jis praneša, 
atstatęs Robertą nuo vietos, o už Kurto suvedžiojimą Almos pa- 
siūlo atlyginimo 40000 markių. Sie mielai priimą tai ir nebeklau- 
so Roberto. Tiek pinigų turint jiems jokios Indijos nebereikia. 
Tėvų ir Almos Robertas lieka tiesiog pažemintas. 

Pastarame ketvirtame veiksme matome Robertą atsiskaitant su 
Milingkais. Gavęs iš Trasto 40000 markių jis grąžina jiems tą su- 
mą pareikšdamas tokio atlyginimo nesutinkąs priimti. Sie įtaria jį 
tuos pinigus neteisingai pasisavinus iš jiems priklausančio turto. 
Iš čia kįla aistringas susirėmimas su Kurtu; įširdęs Robertas dro- 

žia į akis savo principalams šiais karčiais bet teisingais žodžiais: 

„Mes dirbam jums... mes duodam jums savo prakaitą ir mūsų širdies krau- 
ją... Tuo tarpu jūs suvedžiojate mūsų seseris ir mūsų dukteris ir užmokate mums 
jų gėdą pinigais, kurios mes jums uždirbam. Tai jūs vadinote labdarybe!... Na. 
gais ir dantimis ariau del jūsų pelno ir atlyginimo sau nesiklausiau... Ziūrėjau į 
jus kaip šventuosius... Jūs buvot mano tikėjimas.. Ir ką jūs padarėt? Jūs pavo- 
gėte mano namų garbę, nes jie dori buvo... Jūs pavogėte iš manęs manųjų šir- 
dis... jūs pavogėte iš manęs tėvynę... žmonių meilę ir tikėjimą Dievu... jūs esate 
vagys!.. (201) 

Senis Milingkas įsako tarnui Robertą išmesti pro duris, bet 
čia Leonora apkabina Roberto kaklą, ir pasisako, temetą draug ir 
ją, nes ji mylinti: Robertą ir norinti atlyginti padarytas jam skriau- 
das, bent savo asmeniu, nes nieko kita neturinti. Milingkai nusi- 
mina, bet išgirdę, kad „kavos karalius“ gr. Trastas žada Rober- 
tą priimti savo kompanionu ir net užrašyt jam visą savo palikimą, 
greit nusiramina ir tegailis tik viena, kodel jiems grapas ankščiau 
apie tai nepasakęs, Tuo vaidinimas ir baigias. 

Kaip matyt iš turinio, autoriaus norėta atvaizduoti du atskiru 
pasauliu: vargšų tarnautojų ir ponų lėbautojų ir iš to luomų skir- 
tumo išplaukiantį dvejopą garbės supratimą. Abiejų luomų tipai 
nupiešti reljefiškai, gyvai; fabuloj išlaikyta logiškas nuoseklumas, 
akcija plaukia naturaliai. Senio Heinekės asmeny duota puikus 
tipas vyro be valios, bet turinčio pretensijų rodytis šeimynos 
galva. Alma—-tai tipas lengvabūdės miestietės, mėgstančios res- 
toranų šviesą, maskaradus, gražius parėdus. Jos „credo“ —trum- 
pas: „linksmai būti—tai svarbiausia. Kam gi žmogui ir jaunybė“?!.. 
Kurtas, Lotaras ir Hugo—tai „Ilebemanai“ lėbautojai, tebetikintys, 
jog garbei apginti tesanti vienatinė priemonė—dvimūšys. Pri- 
kišti tegalima nebent vienu grafo Trasto charakteristikai. Jis paro- 
dyta per didelis šalininkas moralybės relativumo, bet kad jis toks 
būtų tikrumoj, jo gyvenime to nematyti. Ąnaiptol jis labiau pa- 
nėši į idealistą geradarį. 

Silpniausia veikalo pusė tai ta, kad klausimas: kas gi galų 
gale yra tikroji žmogaus garbė taip ir lieka veikale ne- 
išaiškintas. Daug kas, nepratę galvoti, pigiai gali iš jo padaryti 
išvadą, kad iikros garbės ir nėsama. O tai būtų didelė klaida, 
nes krikščionystė tur tikrąjį tikros garbės kriteriją. Gaila, kad 
Sudermanas to nežinojo... 

A. Jakštas, 
+325965- 


Mūsų mokslo literatūra. 


St Matulaitis. Lielwių tautos istorija. „Svyturio“ 
Bendrovės leidinys, Kaunas —Vilnius, 1923 260 p. in 8. 

Lietuvos Istoriją ligšiol daugiausiai tyrinėjo svetimtaučiai. 
Jie dažnai įneša į tą darbą savo politiškų tendencijų. Todel mū- 
sų visuomenė laukia iš kiekvienos pačių lietuvių pagamintos 
Lietuvos istorijos teisingesnio ir bešališkesnio mūsų praeities 


„| 

nušvietimo. To paties tikėtasi ir iš Matulaičio istorijos. Dėja, 
apsirikta. B 

Pirmiausias ir svarbiausias iš istorijos reikalavimas tai, kiek 
galima, didesnis objektivumas. Istorijos piešiamas vaizdas priva- 
Jo, kiek galint, atitikti tikrumai. Prieš tą pamatinį dėsnį sunkiai 
nusideda Matulaitis. 

Matulaičio Istorijoje aiškiai prasimuša antireliginė tendenci- 
ja. Lietuvos istorijoje jis aiškina religijų atsiradimą, rašo, kad 
pirminis žmogus neturėjęs jokio tikybinio jausmo. Štai jo žo- 
džiai: 

„Pirminis žmogus, tik ką pradėjęs gyventi ant žemės, ne- 
turėjo jokių tikybinių jausmų. Zmogus savo protu dar beveik 
nesiskyrė nuo kitų gyvulių“ (37 p.) 


Taip pat keistas Matulaičio samprotavimas, iš kur atsirado 
žmonėse sielos sąvoka. Kad vėlė gali apleisti kūną ir savisto- 
viai gyventi, puikiausiai žmogų įtikindavę sapnai. Per sapnus 
žmogus priėjęs tos minties, kad jo asmuo susidedys iš dvie- 
jų dalių —iš mirštančio kūno ir nemirštančios vėlės, arba dvasios, 
kuri valdo kūną (38—39 p.). 

Neteisingai aiškina Matulaitis ir monoteizmo prigijimą Lie- 
tuvoje. Pasakęs, kad pradžioje lietuvių dievai maž daug buvę 
1/gūs, Matulaitis taip toliau samprotauja: 

„bet laikas bėgo. Žmonių gyvenimo sąlygos mainėsi. Žmo- 
nės paliko nelygūs. Įsigalėjo valdovai, atsirado turčiai, galiūnai, 
išaugo kunigaikščiai, o galiausiai visų augščiausiai stojo vienas 
didysis kunigaikštis. Taip dalykams susidėjus, vis labjau sunkė- 
si į mūsų bočių sąvoką supratimas apie vieną dievą, kuris, kaip 
čia žemėje kunigaikštis, viską pats vienas valdo, vieno visagalio 
dievo idėja vis platesnį palankumą tarp jų įgaudavo. 

Tą ideją nešė krikščionybė. Ten vakarų pusėj žemaičiai at- 
kakliai priešinosi tai idejai, nes krikščionybė nešė jiems mirtį ir 
vergiją. Kas kita rytuose, kur lietuviai tankiai susidurdavo su 
gudais, rytų krikščionybę išpažįstančiais. 

Ta vieno dievo idėja palengva ėmė platintis tarp mūsų bo- 
čių. O kuomet jiems iš viršaus buvo primesta krikščionybė, ka- 
talikybės pavidale, jie nesipriešino, nes gyvenimo sąlygos bu- 
vo jau pripratinusios prie vienvaldybės sąvokos (46 p.). Iš tos 
citatos matyti, kaip neteisingai Matulaitis krikščionybę kaltina 
būk ji nešusi mirtį ir vergiją. Krikščionybė, kaipo to- 
kia, yra Kristaus mokslas. Jis anaiptol niekam neneša mirties ir 
vergijos, priešingai, ją panaikino. Žemaičiai dabar yra krikščio- 
nys. Jei krikščionybė būtų nešusi mirtį, tai žemaičiai būtų seniai 
išmirę. Jei nešė kas mirtį ir vergiją, tai tik ordinas, ir tai ne 
kaipo Kristaus mokslo skelbėjas, bet kaipo gobšumo sekėjas. 

Matulaitis 0usideda istorijos objektivumui ir tuo, kad jis, 
kalbėdamas Lietuvos istorijoje apie katalikų netoleranciją, įdėjo 
net atskirą straipsnį „Nekatalikų persekiojimas“, o užtylėjo visai 
apie nemažesnius netolerančijos apsireiškimus pas protestantus. 

Toks pat Matulaičio šališkumas pasirodo, kur jis rašo apie 
mokslo atgijimą ir reformaciją: 

„užsilikusieji senovės raštai pateko daugiausiai į vienuoly - 
ną knygynus. Dievobaimingiems vienuoliams, kurie vieni beveik 
tais laikais mokėjo kiek skaityti, nekartą pakliūdavo į rankas ir 
tie senovės graikų ir romėnų galvočių raštai, bet mažai atydos 
vienuoliai į juos tekreipdavo. Tuomet mat laikė reikalinga užsii- 
minėti tik tikėjimo klausimais. Tuomet viešpatavo nuomonė 
A "gė netinka užsiiminėti žemės gyvenimo klausimais“ 

P.). 

Tai ir gi yra netiesa. Prancuzų mokslininkas Taine sako, 
kad krikščionys atpratino barbarus nuo valkiojimos, gyvenimo 
plėšimais, pripratino juos prie darbo ištuštėjusiose vietose, kame 
gyvenimas buvo sunaikintas ir ciesorystės mokesčiais, ir barbarų 
užpuolimais. Vienuoliai benediktinai sutvėrė žemdirbystės pavyz- 
džius. Vienuoliai vieną laiko dalį praleisdavo maldose, skaitė 
knygas, o apie 7 valandas kasdien dirbdavo fizišką darbą arba 
kaipo žemdirbiai, arba kaipo amatninkai, tverdami materialę kraš- 
to kultūrą. Dirbdami su pasišventimu, mažai tepraleisdavo savo 
gi jie priėjo gerovę pagalios ten, kur niekas negalėjo gy- 
venti. 

Vienuoliai mielai priimdavo prašaleivius, juos valgydindavo, 
pratino į darbą, jungė moterystės ryšiais, padėdavo jiems įsikurti 
netoli nuo jų vienuolyną ir tokiu būdu dygo sodžiai, o pas- 
kui ir miesto pramonės centrai. Nekatalikas mokslininkas Lec- 
ky sako: „krikščionystė padėjo pamatus šiolaikiniai čivilizacijai:“1) 
Zmonijos vargams palengvinti dvasiškiai pristeigė daugybes prie- 
glaudų, ligoninių, mokyklų, tarnavo ligonims, našlaičiams ir pa- 
vargėliams, mokyklose populerizavo mokslą. Prie bažnyčių ir 
vienuolynų dvasiškiai išlaikė senovės literatūros palaikus. Teo- 
doriko Didžiojo ministeris Kasiodorus, įstojęs į vienuolyną bu- 
vo didžiu mokslo pionieriu. Sv. Beda, vienuolis, buvo pirmasis. 
Anglijos istorikas. Pranciškonas Rogeras Bakonas tiek pasižymė- 
jo mokslu 13 amžiuje, kad ir dabartiniai mokslininkai jį augštai 
stato. Zymus gamtininkas buvo vienuolis Albertas Didysis. Bu- 
vo daugybė ir kitų vienuolių, pasižymėjusių pasauliniais mokslais. 

Taippat šališkai Matulaitis atsiliepia ir apie jezuitų mokyk- 

las Lietuvoje rašydamas: „jų mokyklose pasauliniai mokslai nors. 
ir buvo dėstomi, bet jų mokė labai mažai ir paviršutiniškai“ 
158 Pp.). 
Zinoma, kad jėzuitų mokyklose anuo laiku pasaulinių da- 
lykų mokinimas buvo neikiek neblogiau pastatytas, kaip kitose 
mokyklose. Jėzuitų mokyklose tarp kita ko daug ir gerai moki- 
no senoviškų graikų ir romėnų kalbų ir literatūros, mokiniai 
skaitė Vergilių,  Ciceroną, Homerą, o juk vis tai yra pasauliniai 
mokslai. Augštesnėse jėzuitų mokyklose buvo mokinama tiloso- 
fijos, gamtos, istorijos ir kitų mokslų, neblogiau negu kitose 
mokyklose. 

1) History of Rationalism X, 1 I. 32—57 

Matulaitis savo Lietuvos istorijoje nepraleidė neparašęs net 
apie indulgencijas. Anot jo indulgencijos esančios nuodėmių at- 
leidimas. Tuo tarpu visi katalikai žino, kad indulgencijos yra vi- 
sai kas kita. 

Paminėtieji dalykai yra tik keli pavyzdžiai religinės tenden- 
cijos, paimti iš Matulaičio knygos. Ta tendencija paaiškės dar 
labiau, jei prisiminsime, kad šališkam religinių klausimų aiškini- 
mui savo Lietuvos istorijoje Matulaitis skiria daug puslapių, tuo 
tarpu svarbiems mūsų praeities dalykams, kaip antai: tautinei ko- 
vai tarp lietuvių ir rūsų 15 amžiuje arba Lietuvos Statutams te- 
paskyrė po kelias eilutes. 

Yra pas Matulaitį žymių klaidų, liečiančių ir pačios Lietuvos 
istorijos faktus. Privesiu bent keletą. 

Matulaitis sako, kad Jogaila liepęs sudaužyti stabmeldžių 
dievaičius (86, p.). To negalėjo padaryti del tos priežasties, kad 
lietuviai visai neturėjo stabų. 
| Kalbėdamas apie neautentiškumą Mindaugo dokumentų sa- 
ko, kad jie buvę padirbinti pačių kardininkų be Min- 
daugo žinios (01 p.), taigi mano, kad jie padirbinti Mindaugo 
laikais. Ištikrųjų gi tų dokumentų padirbimo laikas daug vėles- 
nis, pabaiga 14 amžiaus. 

Labai lengvai Matulaitis kilnoja Lietuvos sostinę. Gedimino 
sostinė Ariogala pasirodžius nebepatogi visai šaliai, ir Oedimi- 
nas perkėlęs sostapilį pirma į Trakus, o kiek vėliau į Vilnių (65 p.). 
Ištikrųjų sostinės perkėlimo klausimas nėra taip aiškus, kaip 
rodosi Matulaičiui. Apie jį žinome tik tiek, kad Gediminas, ta- 
pusis didžiuoju kunigaikščiu 1316 m., 1322 m. gyveno Vilniuje 
bet ar ne gyveno tenai ir ankščiau, to tikrai pasakyti negal. Ma- 
žai tikėtina, kad Gediminas per 6 metus būtų 2 kartu kilnojęs 
sostinę lyg kokią valizą. Kad Jogaila būtų priėmęs Lenkijos ka- 
rūną, bijodamas Vytauto, yra nekuo nepatvirtintas Matulaičio 
spėjimas. E 

Skaičius užmuštųjų kovoje prie Zalgirio (40.000) Matulaičio 
labai perdėtas. Matulaitis mano, kad seimuose visados dalyvau- 
davusi visa dvasinė vyresnybė: vyskupai, pralotai ir kiti (kas to- 
kie tie kiti? 112 p.) 

Matulaitis atrado Žemaičių vyskupą Brzostauską, prie kurio 
įvykęs kunigų susivažiavimas 1555 m. Brzostausko Žemaičių vys- 
kupo visai nebuvo. 

Apie Vilniaus gyventojų krikštą Matulaitis taip rašo: „atsky- 
TĘ vyrus nuo moterų, būriais varė į vandenį ir krikštijo, duoda- 
mi vieną vardą visam būriui“ (36 p.). Tai netikėtina delto, kad 
Vilniaus gyventojų krikštas įvyko vasario mėnesyje, kada upės 
Lietuvoje tebėsti po ledu. 


Matulaitis nežino nei istorijos rašymo metodo. Ypatingai 
nemokėjo sustatyti plano. Lietuvos istorijoje kalba apie tokius 
daiktus, kuriems tenai visai ne vieta. Rašydamas apie tai, kad 
lietuviai kilę iš arijų, paveda 4 puslapius graikų istorijai, 8 ro- 

mėnų istorijai, 21/> naujų Romos žemėse įsikūrusių valstybių ir 
teodalizmo istorijai. Kalbėdamas apie priešistorinius lietuvių tau- 
tos laikus, per 4 puslapius išvedžiojo apie kultūrinę padėtį tau- 
tų, iš kurių yra kilusios dabartinės kultūringosios tautos. Kalbė- 
damas apie senoviškąją lietuvių religiją, daro per 4 puslapius 
įžangą apie religijos pradžią. 3 puslapius paskyrė humanizmui 
ir retormacijos atsiradimui, apie 1!/> puslapio jėzuitų brolijos at- 
siradimui, daugiau negu puslapį prancūzų revoliucijai, Tartum 
pritrūkęs medžiagos, įdėjo net ilgokas eiles iš Poškos ir Strazdo, 
ko niekur istorijoje nededama. Visa tai užima bereikalingai vie- 
tos Matulaičio knygoje apie 40 puslapių. Tuo tarpu Matulaitis 
neduoda kiek reikia vietos išaiškinti svarbiems Lietuvos praeities 
klausimams. 
š Didžiajam karui su Vokiečių ordinu 1410 ir mūšiui prie 
Zalgirio, nuo kurio priklausė Lietuvos valstybės likimas, Matu- 
laitis tedavė apie 1!/> puslapio, tautinei kovai tarp lietuvių ir ru- 
sų 15 amžiuje del vadovavimo didžioje Lietuvos kunigaikštijoje 
pasibaigusiai mūšiu prie Ukmergės (1435 m. pas Matulaitį 2434) 
tedavė 2 eiluti išnašoje. Visi trys Lietuvos Statutai Matulaičio 
knygoje tegavo 11 eilučių. 

Matulaitis vartoja netikusi svetimų žodžių citavimo būdą. 
Jis cituoja neva popiežiaus žodžius, cituodamas deda juos į kab- 
liukus, bet vartoja netiesioginę kalbą ir nenurodo koks popie- 
žius tai yra pasakęs. Sitai ta Matulaičio citata: 

„Savo pakvietime eiti kariauti už Sv. žemę popiežius aps- 
kelbė, kad „kiekvienas, kuris keliausiąs į Jerozolimą gelbėti Die- 
vo bažnyčios vien del dievobaimingumo, o ne del turtų ar gar- 
bės, už ką kelionę apturesiąs visų nuodemių atleidimą“ (50 p.) 

Iš to, kas pasakyta, aišku, kad Matulaičio „Lietuvių Tautos 
Istorija“ yra netikusi, ypač mokykloms. Nušviesdama tendentiškai 
įvairius tikėjimo klausimus, pagalios pamatinius, ji griauna skai- 
tytojuose tikėjimą. Neteisingai nušviesdama Lietuvos istorijos 
faktus duodą klaidingą apie Lietuvos istoriją supratimą. Nesilai- 
kymu plano ir metodo pratina, ypač mokinius, į chaotišką arba 
neplaningą darbą. Besinaudodami tuo vadovėliu mokiniai įprastų 
į metodo klaidas, kurių kaip tik reikėtų saugotis. Zodžiu sakant. 
nėra tai koks rimtas veikalas, bet turi panašumo į antireliginę 
agitacijos brošurėlę parašytą tonu „Lietuvos Ukininko“ arba „Lie- 
tuvos Žinių“. M. A. 


Kelionių literatūra. 


Pranaičių Julė. Iš kelionės po Europa ir Aziją Philadelphia 
Pa, 1914, 370 psl. in-8. 

Būtų netiesa pasakius, lietuvius nemėgstant keliauti. Nes 
argi mūsų broliai nėr pasiekę netik Angliją, Škotiją, Š. Ameriką, 
bet ir Afriką, Australiją, Braziliją, Argentiną ir kitus tolimiausius 
pasaulio kraštus. O tai juk įvyko ne kitaip, kaip per tam tikras. 

keliones. Taigi del keliavimo lietuvių mielai keliaujama, bet, de- 
ja, tų kelionių aprašyti beveik visai nesirūpinama, taip kad kelio- 
nių literatūros pas mus kol kas kaip ir nėsama. Kur kitur nuo 
kelionių aprašymų linksta knygynų lentynos, mat tie aprašymai 
mėgiama suaugusių, o da labiau jaunimo; pas mus, deja, netik 
nerasi aprašytų kelionių į Rymą, į Sv. Žemę, bet net ir į arti- 
miausius Lietuvai Latvių, Rusų, Lenkų kraštus. Vienatinis apra- 
šymas kelionės į Ameriką—tai kun, Tumo: Ten gera, kur 
mūsų nėra. Kaunas 1912, 224 psl. in-16. Jis, jei ne klystam, 
ir bene bus tik pirmutinis pas mus kelionių literatūros veikalas. 

Į du metų po jo yr išėjus augščiau nurodytoji daili ir di- 
deliai įdomi Pranaičių Julės knyga. Autorė yra a. a. kun. J. Pra- 
naičio sesuo. Tarp mūsų moterų vargiai berasime kitą, kuri būtų 
tiek pasaulio apvažiavusi. Čia ji tikrai pasirodė neatsilikusi nuo 
savo keliaunlnko misionieriaus brolio. Iš tikrųjų, kuri iš mūsų 
moterų turėtų tiek drąsos, kad iš Amerikos Philadelphijos Pa 
pasiryžtų plaukti per okeaną į Franciją, o iš čia per Belgiją ir 
Vokietiją, apsistojus kokiam laikui Lietuvoj, traukti toliau Rusi- 
jos žemėmis ir Azijos tyrlaukiais, į tolimą Taškentą pas savo 
brolį. Ir kad jau būtų čia kelionės galas, toli gražu—ne. Pavie- 
šėjus kiek laiko Taškente, mūsų keliauninkė vyksta į Samarkan- 
dą, aplanko Chyvą, Bucharą, Mervą, Užkaspiją, Krasnovodską, 
perplaukia Kaspijos jurą, aplanko Bakų, Tiflisą, iš čia kariškuoju 
keliu per Kaukazo kalnus patenka Vladikaukazan,— iš kur per 
Dono Rostovą, Maskvą, Tverių atsiduria Petrograde, ir vėl per 
Lietuvą grįžta atgal į Ameriką. Ir ne tik tą milžiniškąją kelionę 
autorė yr laimingai atlikus, bet kas daug svarbiau, ją puikiai ir 
gyvai savo knygoje aprašius. Tuose aprašymuose pažymėtina du 
dalyku: vienas—tai aplankytų kraštų gamta, klimatas, gyventojai, 
jų papročiai, istorija ir kitkas, antras—tai pačios autorės pergy- 
venimai. Sios pastarosios vietos knygoj bene bus tik pačios gra- 
žiausios. Autorė visur pasirodo karšta patriotė lietuvaitė. Ji ener- 
gingai kovoja, kol priverčia Montligeono prancūzes vadinti save 
lietuvaite. Jai tai galop pavyksta ir visi ją nuo to laiko kitaip 
nevadina, kaip „la petite Lithuanienne“. O atsitikimas aprašytas 
32 am psl. parodo tokį autorės valios tvirtumą, kad vargiai pa- 
našaus berastum net pas senovės Romos matronas. — Tas pat 
žymu ir iš autorės martirologijos Petrograde Sv. Kotrinos pen- 
sioje, kur ji del savo lietuviškos maldaknygės ir savo lietuviško 
nusistatymo tautybės žvilgsniu gavo iškentėti tikrą pragarą ujama 
savo draugių ir mokytojų lenkių, kaipo atkakli „pagoniškos“ lie- 
luvių kalbos mylėtoja. Ir jei ji tame Ilenkystės pragare neprara- 
do savo tautystės ir tikėjimo, tai vien delto, kad turėjo Akademi- 
joj brolį kunigą ir vieną kitą pažįstamą lietuvį inteligentą. Auto- 
rės papasakotieji dalykai apie šv. Kotrinos pensiją—yra visai 
nauji ir maž kam težinomi, o betgi begalo įdomūs. Jau del jų 
vienų vertėtų ši knyga perskaityti. Bet Petrogradiškiai epizodai 
toli gražu nėra vieninteliai. Jie pasikartoja visur, kur tik lietuviai 
susiduria su lenkais. Autorė randa juos ir tolimame Taškente ir 

kitur. Kaipo karšta lietuvaitė autorė visur ieško lietuvių ir kur 
tik jų suranda bent vieną, mielai savo pasakojimuose neužmiršta 
paminėti. 

Iš kitos šalies autorė moka žiūrėti į pravažiuojamus kraš- 
tus, miestus ir žmones ir pagauti įdomiausias jų žymes. Ką 
autorė sako apie Francijos muitinių netvarką, apie miestų nešva- 
rumą, tai tikra tiesą; mes ir patys esam, dalimi tai matę. Bet Va- 
karų Europai nedaug vietos tepaskirta knygoj: kur kas didesnę 
- jos dalį užimą Azija ir Rusija. Aprašymas uragano Azijos ty- 
ruose, žemės drebėjimo Taškente ir kitokių anų kraštų įvaireny- 
bių palieka skaitytojuje gilaus neišdildomo įspūdžio. Pav. kas gal 
užmiršti kad ir šitokį vaizdelį: 

Tifiise priešais Londono viešbutį viešajame darže su nemaža nuostaba pa- 
mačiau V, Jėzaus didelę stovylą parėdyta gruzinų burka, tunika, sidabriniais ki- 
įebi ant krūtinės, su žaliu diržu, prie kurio kabo kaukaziškas brauningas ir duūrk- 
las. Kojos apautos ilgaauliais batais, kuriuosna aukištos plačios mėlynos kelnės, 
užleistos ant blauzdų. Ant galvos užmauta augšta kailinė kepurė. Tokią Sūnaus 
Dievo parodiją gruzinai laiko dide šventenybė (234) 

Panašių keistenybių gyvenimo santykiuose, vietos papročiuo- 
se, kalboj ir pažiūrose—autorės veikale yra didelė daugybė. Geo- 
grafijos mokytojai būtinai turėtų savo mokiniams rekomenduo- 
ti tą dailiai parašytą ir be to dar puikiomis iliustracijomis pa- 
puoštą knygą kaipo tam tikrą įdomią ir naudingą geografijos 
chrestomatiją. Bet ji nemažiau tinka ir suaugusiems paskaityti, 
nes skaitos lyg įdomiausia apysaka. 

Kalba, apskritai tarus, daili ir įvairi; tik kaikur pasitaiko joj 
vienas kitas amerikanizmas k. š. gerbuvisviet gerovė 
kulturuotis v. kulturintis arba kulturėti ir k. 
Bet jų nedaug ir jie dingsta kaip dulkės prieš tikrą 
paties veikalo grožį. Kad ir išleistas 1914 m. jis ir šiandien nei 
kiek nėr pasenęs. 4. Jakštas, 

204157: 


Iš Vokiečių dailiosios Iiteratūros. 


Die Weggelreuen Ehegedichte aus deutscher Lyrik der Vergan- 
genheit und Gegenwart ausgewžhlt von Peter Bauer. 120 (X u. 
220) Freiburg i. B. 1922, Herder. 

Sis lyrinis rinkinėlis nėra paprastų meilės dainelių antologi- 
ja. „Die Weggetreuen“ yra pilna rimtumo ir nuoširdumo knyga, 
kaip prityrusio tikro draugo veidas, kurio vadovavimu mes pasi- 
tikėjome. Sios eilės, tai geresniųjų rašytojų išpažintis meilės 
pergyvenimų patirtų moterystėje. Šiose eilėse, suskirstytose į 6 
skyrius yra tikras jausmų sąskambis pradedant pirmutinės ištiki- 
mybės palaima ir baigiant šviesios baltos senatvės laime—džiaug- 
smai ir rūpesčiai, kovos ir nuliūdimai, tamsios ir skaisčios, spin- 
duliuotos valandos susilieja įvairion stebėtinon gyvenimo har- 
monijon dviejų susijungusių sielų. Kiekvieną valandą, ar ji džiaug- 
smu skamba ar rūpesčiu apsiniaukia, čia, šioj knygoj, randa at- 

balsį ir pakelia, atgaivina sielą. Ši knyga mūsų laikais ypač svar- 
bi, nes pagilina jausmą, kas kart primena, kad ne žaislui susi- 
jungia vyras ir moteris amžinais meilės ryšiais, bet paslaptingai 
šventai gyvenimo kūrybai. Iš čia galima aiškiai matyti, kad su- 
sijungę asmens yra vienas kitam parama, vienas kūnas ir siela, 
o jei ši vienybė iširtų, nebėra tikros palaimos. 
J. Grinius. 

Vom Nilzum Kap. Reisebilder aus Afrika von Dr. Petrus Klote O. S. 
B. mit 24 Bildern und einer Karte. Freiburg i. Br.1 923 Herder. 

Si knyga yra pirmoji dalis surašytų autoriaus pergyvenimų, 
patirtų kelionėje po pasaulį 1912—1916 m. tarpe. Tai nėra koks 
geograiiškas ar etnogratiškas mokslo veikalas, tai nėra keleivio 
užrašomoji knygelė ar misijų aprašymas, taip pat ne romanas ir 
ne biografija, tai nėra gamtos estetika ar kelionių filosofija, bet 
yra to viso atvaizdavimas, ką žmogus savo akimis, pradedant 
Nilu ir baigiant Gerosios Vilties kyšuliu, galėjo matyti ir ką jo 
širdis galėjo jausti. Prieš mūsų akis slenka tarsi gyvi Egypto, 
Ugandos, Kongo, Kilimanžaro, Viktorijos krioklių, Transvalio vaiz- 
dai supinti su gyvenimu ir skaitydamas nežinai, kuo labiau reikia 
džiaugtis—ar aprašomais dalykais, ar autoriaus mokėjimu gyvai— 
su meile, atsidavimu ir džiaugsmu piešti tuos dalykus. O auto- 
rius, matyt tikrai visai tai myli, mes jau pirmuose puslapiuose 
matome jį nufotograftuotą apstotą juododžių vaikų. Jei atsi- 
minsime, kad autoriaus knyga pavaizduota fotografijomis iš ap | 
rašomų kraštų, tai suprasime kaip vaizdžiai stoja prieš akis Af- 
Tikos gyvenimas. Sią knygą turėtų perskaityti kiekvienas, kuris 
nori turėti geresnį apie Egyptą supratimą ir nesitenkinti vien 
sausomis geogratijos žiniomis. 
a J. Grinius. 


Iš vokiečių mokslo literatūros. 


Dy. G. Hagemann Metaphysik Ein  Leitfaden fūr akademische 
Vorlesungen sowie zum Selbstunterricht. Neu bearbeitet von Dr. J. 
i. a Achte Autlage, 1922, VIIIĄ-216 S. in-8. Freiburg i. Br. 
Herder. 

Veikalas teikia daugiau medžiagos negu iš jo antraštės 
galima spėti. Nes be mokslo apie buitį (Das Sein) ir buities 
kategorijas (substanciją. asmenį, akcidencijas, erdvę, laiką, veiks- 
mą bei jėgą ir santykia vimą), apie darymąsi ir jo priežastis taip 
gi ir apie metafizikos principus, randame šiame veikale dar ir 
beveik visa tai, kas šiaipjau aiškinama kosmologijos ir teodicėjos 
vadovėliuose, būtent mokslą apie pasaulį kaipo visatą, apie neor- 
ganiškas ir organiškas būtybes, apie žmogų, jo kūną ir sielą, jų 
savytarpius santykius, sielos nemirybę ir apie moderniausias šių 
dienų pasaulėžiūras: materiali, spiritualį ir panteiškąjį monizmą. 

Trečioj daly išdėta mokslas apie Dievą, kiek jis žmogaus 
įgimtan protui yr pasiekiamas. Taigi randam čia Dievo esimo 
įrodymus (ontologiškąjį, kosmologiškąjį, teologiškąjį ir psicholo- 
giškąjį,) mokslą apie Dievo esmę ir Jo ypatybes, Jo asmenišku- 

ma, gyvenimą santykiavimą su pasauliu, šio tvėrimą, palaikymą, 
vedimą bei Dievo apveizdą. Baigiasi veikalas mokslu apie ste- 
būklus, gera ir pikta pasauly. 


Autorius rašo gan trumpai, bet aiškiai ir suprantamai, Kiū- 
nų sudėtį aiškina scholastiškai pasigaudamas dviejų elementų, 
materijos ir formos. Į naujausias pažiūras gamtininkų, tvirtinan- 
čių, kad materijos sąvoka yra esmingaisurišta su 
įudėjimu, erdveir laiku ir bejų nustojanti 
prasmės, autorius visai neatsižvelgia; jis po senovei atskirai 
kalba apie erdvę, laiką, o judėjimui tepašvenčia vos tik keleta 
žodžių (36p.), nors pats Aristotelis judėjimo klausimą laike pa- 
matiniu metatizikos klausimu. Tuo žvilgsniu šis vadovėlis ne- 
patenkina šių dienų reikalavimų. 


Tarp Dievo buvimo įrodymų autorius deda ir ontologiškąjį* 
nors gale ir pats pripažįsta, jog jis įtikrinimo galios tegal turėti 
„nebent panteistams identifikuojantiems mintijimą ir esimą“ (161) 
Kadangi krikščionys, kuriems šis vadovėlis skiriama, yra ne pan- 
teistai, tai šiems ontologiškasis įrodymas yra visai nereikalingas ir 
vadovėly jo galėjo ir nebūti. Žiūrėdamas vadovėlio tikslo, auto- 
rius, neįsileidžia į gilesnius judinamųjų klausimų gvildenimus; jų 
vieton jis pateikia gatavus trumpus galutinus atsakus, kurių lai- 
kosi dauguma krikščionių filosofų. Tai turi savų gerų pusių, 
nes duoda galimybės skaitytojai susipažinti trumpu laiku su vi- 
"sais svarbesniais šių dienų pasaulėžiūros klausimais k. š. apie 
gyvybės žemėj atsiradimą, apie žmogaus kilmę kūno žvilgsniu, 
ir jos aiškinimą darvinizmo hipoteze ir t. t. 

Tai turėdamas omenėje autorius ir pažymėjo savo vadovė- 
lio antraštėje, kad jis skiriamas pirmoj vietoj „fur akademische 
Vorlesungen“ t. y. augštesniųjų mokyklų studentams. Kaipo tok- 
sai jis ir tinka šviesos beieškančiai studentijai. 

A. Jakštas. 


Kervenkraft durch  Gottesgeist. Studien und Erfahrungsifrich- 
te von Alfred Laub XI u. 153 S. in-8 Freiburg i. Br. Herder 1922 

Pamatinės autoriaus tezės yra šios: Nervų ligos būdamos 
dvasiniopobūdžio tegali būti išgydytos vien dvasinė-- 
mis priemonėmis. Pat: svarbioji priemonė yra čia valia. Į valią 
stipriai ir išganingai veikia religija. Taigi poselėjimas vidaus 
gyvenimo, pagilintas religine praktika, yra geriausias gydymo 
metodas nervų ligose. Religinės praktikos svarbą nervų ligų 
gydyme autorius ypatingai pabrėžia (ardamas, jog kiekvienoj 
geroj kat. nervų ligų gydymo įstaigoj šale gydytojų kaipo ligų 
diagnostikų turi visada būti ir kunigas kaipo tikras sielų gydy- 
tojas (147). Suprantamas dalykas šis veikalas pateikia taipgi ir 
atatinkamų nervingumo esmės, priežasčių, apsireiškimų ir įvairių 
gydymo būdų paaiškinimų. Autorius kalba ne vien kaipo teore- 
tikas, bet ir kaip žmogus nervų liga, pats persirgęs ir iš jos pa- 
gijęs. Sis autoriaus ligos aprašymas (1—8 p.) yra viena iš įdo- 

miausių jo knygos vietų. Iš čia kiekvienas skaitytojas gal įsitikrin- 
ti, kad valios veikimas į sielą tikrai tur gydomos galios. 

Kadangi nervais sergančių netrūksta ir Lietuvoje, tat šį Lau- 
bo veikalą mielai rekomenduojame visiems, ypač gydytojams, ku- 
nigams, mokytojams ir pačiam jaunimui. Nes nesigydant iš ner- 
vų ligų, šios neretai virsta dvasios ligomis ir priveda tokį nelai- 
mingą ligonį prie pilno proto pamišimo bei nusižūdymo. 

A. Jakštas. 
>=: 580855 


Iš vokiečių religinės Literatūros. 


Zwischen Adventsnacht und Gerichtstag. Neue Folge von Gedan- 
ken iūr Sonn-und Feiertage. Von Franz Xaver Lutz. 80 (VIII ir 
180 psl.) Freiburg i Br. 1922, Herder. 

Yra tai žinomo turiningų, trumpų pamokslų „Ver Sacrum“ 
autoriaus knygutė, parašyta, prisilaikant  sekmadienių ir švenčių 
Evangelijų, visiems metams. Mūsų laikais šventi ir kilnūs daly- 
kai daug kenčia netik nuo bedievių, bet ir nuo pačių, nemokan- 
čių jų įvertinti, tikinčiųjų. Siandien apie karštą, uždarą religijos 
šventyklą siaučia šaltas subedievėjusio gyvenimo vėjas. Sios 
knygutės tikslas—pakelti žmonių širdis Dievop. Nemaža medžia- 
gos joje ras pamokslininkas bei pasaulietis Kristaus mokslo skel- 
bėjas savo apaštalavimui, ji pakels sielą augštyn, sustiprins valią 
bei norą ir duos pajėgų siekti dvasios atilsio kiekvienam krikš- 
čioniui, norinčiam pašvęsti ramią sekmadienio bei šventės valan- 
dėlę sielos reikalams. Autorius rašo trumpai, pakiliai, vaizdingai. 
Knygutė įsigytina; jau verčiama lietuvių kalbon. 

| R. P. Blažys!) 


Herz-Jesu-Betrachtungen fr die Monatliche Geisteserneuerung 
und den Herz Jesu Monat. Zweite und dritte, verbesserte Aufla- 
ge. XI ir 218. Freiburg i. Br. Herder. 

Norint pasiekti tobūlybės, įgyti dorybių, vienas yra pasek- 
mingiausis būdas—mėnesiniai dvasios atnaujinimai arba rekolek- 
cijos, žinoma tiksliai, tinkamu būdu atliekamos. Ši knygutė ir no- 
ri tam patarnauti. Joje paduota kiekvienam metų mėnesiui po 
3 apmąstymus ir tai sudaro pirmą knygutės dalį; antroje dalyje 
randasi dvi Viešpaties Jėzaus Sirdies šventės novėnos, o trečio- 
įe—apmąstymai  šventoms valandoms: „Jėzus Alyvų darželyje“, 
„Negalėjote budėti su manim nė vienos valandos?“ ir „Budėkite 
ir melskitės“. Beto pradžioje paduoda šv. Ignaco malda prieš 
ir po apmąstymui ir prisirengimas prie mėnesinių rekolekcijų. 
Po kiekvieno apmąstymo nurodyta dvasiškam skaitymui vietos 
iš „Kristaus Sekimo“ ir Rodriguezo. Ąpmąstymai neilgi, turinin- 
gi, pakilūs ir gana ugningi, Pradžioje X ir XI puslapy sustatyta 
ių pat apmąstymų tvarka visoms V. Jėzaus Širdies mėnesio die- 


1) Vertėjo reikalų kreiptis (jei kam reiktų) Kauno Seminarijon pas R. Blužį. 

noms. Knygutė daili, maldaknygės pobūdžio, paranki. Siekian- 
tiems augštesnės doros labai patartina įsigyti. 
R. P. Blažys. 

Vom Sinn und Geist der Karvoche. Von Joseph Kramp S. J. 120 
(VIII ir 168 psl.) Freiburgi. Br. 1623, Herder. 

Krikščionims labai brangi yra Viešpaties Jėzaus kančios ir 
Atpirkimo istorija. Ne bereikalo Bažnyčia metų eigoje pašvenčia 
tam vieną savaitę ypatingai ir vadina ją Didžiąja. Bažnyčia tos 
savaitės apeigose įdėjo tiek reikšmingumo ir dvasios, kiek tik ga- 
lėjo įdėti. Ištikrųjų, kaip kilni tos savaitės liturgija! Bet, reikia 
pridėti, tik tam, kuris tą liturgiją supranta, kuris moka sutapti 
su Bažnyčios tuo laiku reiškiamomis mintimis. Minėtos kny- 
gutės autorius ir nušviečia to brangaus laiko: nuo Palmių (Ver- 
bų) Sekmadienio Velykomis baigiant, perlų mintis. Ypatingas jis 
tuomi, kad tas mintis paduoda ne pavieniai, ne nuotrupomis, bet 
ištisai, turėdamas visur pagrinde Viešpaties Kančios mintį. To 
kiu būdu tie minčių perlai pasirodo visoje savo vertybėje. Apla- 
mai tariant, knygute labai tinka panaudoti V. Kančios savaitės 
pamaldoms. : 

R. P. Blažys. 


Žž 
Žodis visuomenei. 


Organizuotas pavargėlių šelpimas tai vienas kilniausių kul- 
turingos žmonijos uždavinių. 

Tas uždavinys negali rerūpėti ir pačiai valstybei, betgi 
valstybinių priemonių čia neužtenka, - reikalinga yra ir šiaip vi- 
suomenės organizuota pastanga, darbas ir inciatyva. Ypač tat 
reikalinga tokioje kaip mūsų Lietuva, kur tiek yra visokiomis 
nelaimėmis ištiktų žmonių. 

Kulturingesnėse šalyse senai suprasta, jog labdarybės dar- 
bas turi būti apsaugotas nuo iškrykimo, turi būti daromas pla- 
ningai ir tvarkingai, tad organizuotai. Tokį organizuotą labdary- 
bės darbą varyti Lietuvoje yra pasiėmusi šv. Vincento a Paulio 
Draugija. Įsisteigusi ir pradėjusi veikti antrame 1920 pusmetyje, 
Draugija pertrumpą pustrečių metų laiką yra jau nemažai nuvei- 
kusi.  Suorganizavusi jau apie 30 skyrių, draugija sistematingai 
šelpė eilę — (ypač vaikams) prieglaudų, vaikams darželių, ama- 
tų mokyklas ir kitoniškas švietimo įstaigas, sugrįžusias iš Rusi- 
jos šeimynas ir pavienius pavargėlius. Bet tai vis tik pradžia 
darbo, kurio dirva yra labai ir labai didelė. Reikia pažymėti, jog 
draugijai tenka darbuotis sunkiose sąlygose. Mūsų visuomenė 
sunkiai įpranta į organizuotos labdarybės darbą, jo reikiamai dar 
neįvertina. Per tat, kai tik nutruko amerikiečių aukos, draugijos 
kasa atsirado desperatiškame stovyje. Su širdgela tenka dabar 
Draugijos valdybai palikti nepatenkintus šelptųjų įstaigų ir dide- 
lio atskirų pavargėlių skaičiaus prašymus. 

Naujoji Draugijos Centro Valdyba, paskutinio visuotino. 
susirinkimo (š. m. bal. 5 d.) išrinkta, susirūpinusi tokia padėti- 
mi ir ieškodama priemonių Draugijos veikimui palaikyti ir susti- 
printi, yra nutarusi koncentruoti savo pastangas šiomis krypti- 
mis: 1) Sustiprinti triūsą Dr-jos lėšų padauginimo reikalu. Tuo 
tikslu, be kito ko, atsišaukti į Lietuvos visuomenę ir į Amerikos 
lietuvius; taipogi į atskiras finansų, pramonės ir prekybos ben- 
drovės ir įstaigas. Draugijos Valdyba yra pasiryžusi neaplenkti 
ir valstybinių organų. Tiesą klabindama į valstybines įstaigas 
žemės ir kitais reikalais, Dr - ja ikišiol susilaukdavo paprastai 
neigiamų atsakymų. Betgi V - ba tikisi jog tai įvyko per kokį tai 
nesusipratimą ir įog atatinkami valstybės organai pagaliaus su- 
pras, kaip naudingas gali būti šaliai tokios Dr -jos bendradar- 
biavimas. 2) Rūpintis Dr- jos skyrius išplėsti visoje Lietuvoje ir 
drauge gaivinti ir kelti skyrių ir jų konferencijų veiklumą, kurs 
dėja pasirodo dažnai esąs neganėtinas. C. V - ba, imdama domėn 
svečių šalių prityrimą, yra įsitikinusi, jog skyrių konterencijoms 
ėmus veikti ištikrųjų taip kaip numatoma - Dr-jos įstatuose, be-. 
matant pakyla visos Dr -jos gyvenimas ir ištekliai. Kaip tik tose. 
konferencijose gali buti pritaikintas nuoširdus, tikrai krikščioniš- 
kas pavienių asmenų gailestingumas ir labdaringumas, teikiant 
vargšams netik medeginę, bet ir dorinę pašalpą. 3) Kad paleng- 
vinus tinkama ir gyvą skyrių ir konferencijų vedimą, o taipogi, 
kad padėjus mūsų visuomenei suprast įvairius labdarybės klau- 
simus, pradėti ruošti lietuvišką labdarybės literatūrą, o prie 
Dr -jos Centro sudaryti (įvairiomis kalbomis) Centraline Labda- 
rybės literatūros biblioteka. Centro V -ba imdamasi sunkaus, bet 
reikalingo darbo, tikisi, kad visuomenė, atskiros įstaigos ir pa- 
vieni labdaringi asmenys, o taipogi atatinkami valstybės organai 
neatsisakys palaikyti Dr - jos pastangas. 

Šv. Vincento Dr - jos Centro Valdybos pirmininkas prof. B. Česvys. 

Vice pirmininkas Kanaun. Juoz. Stakauskas, 

Iždininkė L. Skasdinskienė, 

Nariai: Dr. P. Bielskis. J. Linartas, 
Sekretorius: 0. Breimerienė. 

Pr. Būdvytis Klystantis lapas. Antras poezų rinki- 

